text:
1ዬሱሴ ዬንሢ ባኮ ኬኤዚ ጋፔሢኮ ጊንጻ፥ ዒዛኮ ጊንጾ ሃንታ ናኣቶም፦ 2“ላምዖ ኬሊኮ ጊንጻፓ ዓይሁዶ ዓሶኮ ዑሣ ዓኣዺፆ ኬላ ቦንቺንታያ ማዔሢ ዒንሢ ዔራኔ፤ ዓሲኮ ናዓሢ ሱፂንታንዳጉዲ ዓኣሢንቲ ዒንጊንታንዳኔ” ጌዔኔ። 3ዬካፓ ቄኤሶኮ ሱኡጎና ዴሮኮ ጪማ፥ ቄኤሶ ቢያሢኮ ሱኡጋሢ ቃያፓ ማኣሮ ካሮይዳ ቡኪንቴኔ። 4ዒኢካ ዔያታ ዔርቱዋ ጎይሢና ዓርቂ ዬሱሴ ዎዻኒ ዎላ ዞርቴኔ። 5ጋዓንቴ ዔያታ፦ “ዴሮኮ ባኣካ ዣላ ዔቁዋጉዲ ቦንቾ ኬሎና ማዖፓ” ጌዒ ዎላ ጌስቴኔ። 6ዒኢካ ዬሱሴ ቢታኒያይዳ ዑጻ ኬስካ ዶርዓሢ ዓርቄንቴ ፖዔ፥ ሲሞኔ ማኣራ ዓኣንቴ፥ 7ፔቴ ላኣሊስኬና ሻንቾናቴ ሚርጌ ሚኢሼ ዔካንዳ ሹቺፓ ኮሾና ቢልቃፄይዳ ሳውቃ ቲሺ ኩንሢ ዔኪ ሙካዖ፥ ዬሱሴ ሙዖሮ ዴዒ ዓኣንቴ ዒዛኮ ቶኦካ ዋሄኔ። 8ዒዛኮ ጊንጾ ሃንታ ናኣታ ዬያ ዛጌ ዎዶና ጎሪንታዖ፦ “ሓያ ሳውቃ ቲዦ ጉሪ ላኣሎሢ ዓይጎሮዳይ! 9ሃይ ሳውቃ ቲዣ ሚርጌ ሚኢሼም ሻንቺንቲ፥ ሚኢሻ ማንቆ ዓሶም ዒንጊንታንዳንቴኬ” ጌዔኔ። 10ዬሱሴ ዬያ ዔያታ ጋዓሢ ዔራዖ፦ “ሃኖ ላኣሌሎ ዒንሢ ዓይጎሮ ሜታሳይ? ዒዛ ኮሺ ባኣዚ ታኣም ማዼኔ፤ 11ማንቆ ዓሳ ቢያ ዎዴ ዒንሢና ዎላኬ፤ ታኣኒ ጋዓንቴ ቢያ ዎዴ ዒንሢና ዎላ ማዓዓኬ። 12ሳውቃ ቲዦ ታ ዑጻ ዒዛ ዋሄሢ ታና ዱኡፖም ጊኢጊሻኒኬ፤ 13ጎኔ ታ ዒንሢም ጋዓኔ፤ ሃይ ኮዦ ሃይሳ ኬኤዚንታ ዓጮ ቢያይዳ ዓንካ ማዔቶዋ ዒዛ ማዼ ባካ ‘ዒዛ ዬያይዴኔ’ ጌይንቲ ኬኤዚንታንዳኔ” ጌዔኔ። 14ዬካፓ ታጶ ላምዖንሢዳፓ ፔቴሢ ማዔ፥ ዓስቆሮንቶ ዪሁዳ ጌይንታሢ ቄኤሶኮ ሱኡጎ ኮራ ዓኣዻዖ፦ 15“ታኣኒ ዒዛ ዓኣሢ ዒንሢም ዒንጌቶ ዒንሢ ታኣም ዓይጎ ዒንጋንዳይ?” ጋዓዛ፥ ዔያታ ዒዛም ሃይሢታሚ ሹቺ ቢራ ፓይዲ ዒንጌኔ። 16ዬማፓ ዓርቃዖ ዪሁዳ ዬሱሴ ዓኣሢ ዒንጋኒ ጊኢጋ ኬሊ ኮዓኔ። 17ዓይሁዶኮ ላኣዶ ሙዒ ቦንቾሢኮ ቤርታሳ ኬሎ፥ ዒዛኮ ጊንጾ ሃንታ ናኣታ ዬሱሴ ኮራ ሙካዖ፦ “ዑሣ ዓኣዺጾ ቦንቾ ኬሎ ካዋሢ፥ ዎካ ኔም ኑ ጊኢጊሻንዳጉዲ ኔ ኮዓይ?” ጌዒ ዒዛ ዖኦጬኔ። 18ዒዚ ማሃዖ፦ “ካታሞይዳ ናንጋ፥ ሃያ ማኣሪ ዴንዲጋፓ ‘ዔርዛሢ፥ ታኣኮ ዎዳ ዑኬሢሮ ታኣኮ ጊንፆ ሃንታዞንሢና ዎላ ዑሣ ዓኣዺጾ ቦንቾ ኬሎ ካዋሢ ኔ ማኣራ ታ ሙዒ ቦንቻንዳኔ’ ጋዓኔ፥ ጎዑዋቴ” ጌዔኔ። 19ዒዛኮ ጊንፆ ሃንታዞንሢያ ዒዚ ዓይሤሢጉዲ ዑሣ ዓኣዺጾ ቦንቾ ኬሎ ካዋሢ ጊኢጊሼኔ። 20ዬካፓ ሳዓ ዓማዛ ዬሱሴ ታጶ ላምዖንሢና ዎላ ሙዖሮ ዴዔኔ፤ 21ዒኢካ ዔያታ ሙዒፆይዳ ዓኣንቴ ዬሱሴ፦ “ጎኔ ታ ዒንሢም ጋዓኔ፤ ዒንሢዳፓ ፔቴ፥ ታና ዓኣሢ ዒንጋንዳኔ” ጌዔኔ። 22ዬያሮ ዔያታ ሚርጌና ዖያዖ ፔቴ ፔቴሢ፦ “ጎዳሢዮ፥ ታናቱዋሴ፤ ታናኬ ኔ ጋዓ?” ጌዔኔ። 23ዒዚ ዔያቶም፦ “ዒንሢዳፓ ዓኣሢ ታና ዒንጋንዳሢ ሃሢ ታኣና ዎላ ጎንጋ ኩጮ ዳካሢኬ፤ 24ዓሲኮ ናዓሢ ዒዛ ዛሎ ፃኣፒንቴ ጎይጾና ሃይቃንዳኔ፤ ጋዓንቴ ዓሲኮ ናዓሢ ዓኣሢ ዒንጋ ዓሢም ባዴዔ! ዬይ ዓሢ ሾይንቲባኣያታቴ ኮሺታዖ ዓቴኔ” ጌዔኔ። 25ዓኣሢ ዒዛ ዒንጋንዳ፥ ዪሁዳ ሃሣ፦ “ዔርዛሢዮ! ታናቱዋሴ፤ ታናኬ ኔ ጋዓ?” ጋዓዛ፥ ዬሱሴ ዒዛም፦ “ሂዮ፥ ኔ ጌዔሢ ጉዴያኬ” ጌዔኔ። 26ዔያታ ካዋሢ ሙዓኣና ዬሱሴ ካሣ ዔኪ ጋላታ ሺኢጲሢ ሺኢቃዖ፥ ቡንፂ ዒዛኮ ጊንፆ ሃንታዞንሢም፦ ‘‘ሃቦቴ ሙዑዋቴ፤ ሃይ ታናኬ” ጌይ ዒንጌኔ። 27ዬያጉዲ ሃሣ ዑሽኮ ባኮዋ ዔኪ ጋላታ ሺኢጲሢ ሺኢቃዖ፦ “ቢያሢ ሃኖይዳፓ ዑሽኩዋቴ፤ 28ሃይ ሚርጌ ዓሶኮ ጎሞ ጌኤሻኒ ላኣሊንታንዳ ታኣኮ ዓኮ ጫኣቁሞ ሱጉጾኬ፤ 29ታ ዓዶ ካኣቱሞይዳ ዎይናፓ ኮሾና ዓኮ ዑዦ ዒንሢና ዎላ ታ ዑሽካንዳያ ሄላንዳኣና ሃይካፓ ሴካ ሃኖ ዎይናፓ ኮሾና ዑዤሎ ላሚ ታ ዑሽካዓኬ ታ ዒንሢም ጋዓኔ” ጌዔኔ። 30ዬካፓ ዔያታ ፆሲ ቦንቾም ማዓ ዓይኑሞ ዓይናዻዖ፥ ሪሚቶ ዹኮ ኬስኬኔ። 31ዬካፓ ዬሱሴ ዒዛኮ ጊንጾ ሃንታዞንሢም፦ “ ‘ሄንቃሢ ታ ዎዻንዳኔ፤ ማራታኣ ዣኣላንዳኔ’ ጌይንቲ ፃኣፒንቴሢሮ ሃኖ ዒባኒ ታ ዒንሢኮ ዹቆ ማዔም ዒንሢ ቢያሢ ታና ሃሺ ዓኣዻንዳኔ፤ 32ጋዓንቴ ሃይባፓ ታ ዔቄሢኮ ጊንጻ፥ ጌሊላ ዒንሢ ቢሪ ታ ዓኣዻንዳኔ። 33ዒዞና ጴፂሮሴ ማሃዖ፦ “ሃንጎዋታ ቢያ ኔ ዛሎና ዹቂንቲ፥ ሃሺ ኔና ዓኣዼቶዋ ታኣኒ ፔቴታዖ ኔና ሃሺ ዓኣዻዓኬ!” ጌዔኔ። 34ዬሱሴ፦ “ጎኔ ታ ኔም ጋዓኔ፤ ሃኖ ዒባኒ ኮይዳ ቂኢቃንዳሢኮ ቤርታ ሃይሢ ማይንቲ ኔ ‘ታ ዒዛ ዔሩዋሴ’ ጋዓንዳኔ” ጌዔኔ። 35ጴፂሮሴ ጋዓንቴ፦ “ኔኤና ዎላ ሃሃይቆቴያ ፔቴታዖ ታ ኔና ‘ታ ዒዛ ዔሩዋሴ’ ጋዓዓ” ጋዓዛ፥ ዓቴ ዒዛኮ ጊንጾ ሃንታዞንሢ ቢያ ዒማዺ ጌዔኔ። 36ዬካፓ ዬሱሴ ዒዛኮ ጊንጾ ሃንታዞንሢና ዎላ ጌኤቴሴማኔ ጌይንታ ቤሲ ዓኣዻዖ፥ ዔያቶም፦ “ታኣኒ ሴኬያ ዴንዲ ሺኢቃንዳኣና ዒንሢ ሃካ ዴዑዋቴ” ጋዓዖ፥ 37ዒዛና ዎላ ጴፂሮሴና ላምዖ ዜብዲዮሴ ናኣቶንሢ ዔኪ ዴንዳዖ ዖዪ ማሊሢ ዓርቄኔ፤ 38ዬካፓ ዔያቶም፦ “ሼምፓሢ ታኣኮ ሚርጌ ዖዪ ሃይቃኒ ዑኬኔ፤ ዒንሢ ታኣና ዎላ ሃካ ዶዲ ዴዑዋቴ” ጌዔኔ። 39ዒማና ዔያቶይዳፓ ዻካ ዶጫዖ፥ ባሊቲና ሳዓ ሎኦሚ፦ “ታ ዓዳሢዮ! ኔም ዳንዳዒንታያ ማዔቴ ሃይ ሜታሢ ታና ዖኦኮንጎ! ጋዓንቴ ኔ ጌዔሢጉዲ ማዓንዳኣፓዓቴም ታ ማሊጾጉዲ ማዖፓ” ጌዒ ሺኢቄኔ። 40ዬካፓ ዒ ማዒ ሃይሦ ዒዛኮ ጊንጾ ሃንታዞንሢ ባንሢ ሙኪ፥ ዔያታ ጊንዒ ዓኣንቴ ዴንቃዖ ጴፂሮሴ ኮይላ፦ “ታኣና ዎላ ዻካ ዎዴታዖ ዶዲ ዒንሢ ዴዓኒ ዳንዳዒባኣዓዳ? 41ዻቢሻኒ ጌሾ ጌሺሢዳ ዒንሢ ጌሉዋጉዲ ዶዲ ሺኢቁዋቴ፤ ዓሲኮ ዓያና ቢያ ዎዴ ጊኢጌያኬ፤ ዓሽኪ ጋዓንቴ ላቤያኬ” ጌዔኔ። 42ላሚ ሃሣ ዴንዳዖ፦ “ታ ዓዳሢዮ፥ ሃያ ታ ዔኩዋዖ ዓቱዋ ሜቶ ማዔቶ ኔ ማሊጻ ኩሞንጎ” ጌዒ ሺኢቄኔ። 43ላሚ ማዒ ሙካንቴ ጊንዓሢ ዔያቶ ኮሺ ባሼሢሮ ጊንዒ ዓኣንቴ ዴንቃዖ፥ 44ሃሣ ዔያቶ ሃሺ ዴንዲ፥ ቤርታ ሺኢቄማ ጎይፆ ሃይሣሲ ሺኢቄኔ። 45ዬካፓ ጊንፆ ሃንታዞንሢ ኮይላ ማዒ ሙካዖ፦ “ሃሢ ሄላዖ ዒንሢ ጊንዓሢዳዳ? ዓሲኮ ናዓሢ ጎሞ ዓሶም ዓኣሢ ዒንጊንታንዳ ዎዳ ዑኬኔ፤ 46ዓካሪ ዔቁዋቴ፥ ኑ ዓኣዾም፤ ሃይሾ ዓኣሢ ታና ዒንጋሢ ሙኬኔ!” ጌዔኔ። 47ዬሱሴ ዬያ ኬኤዛ ጎይሣ ዓኣንቴ ታጶ ላምዖንሢዳፓ ፔቴሢ፥ ዪሁዳ ሙኬኔ፤ ዒዛና ዎላ ጬንቻ ዓፓሮና ኮኦሎና ዓርቄ ሚርጌ ዓሲ ሙኬኔ፤ ዔያታ ዳኪንቲ ሙኬሢ፦ ቄኤሶኮ ሱኡጎና ዴሮኮ ጪሞናይዳፓኬ። 48ዬሱሴ ዓኣሢ ዒንጋ፥ ዪሁዳ ዓሶም፦ “ዒንሢ ኮዓሢ፥ ታኣኒ ዒዛ ሄርቃንዳሢ ማዔሢሮ ዒዛ ዓርቁዋቴ” ጌዒ ቤርታ ኬኤዜያኬ። 49ዒማና ዪሁዳ ዑኬና ዬሱሴ ባንሢ ሙካዖ፦ “ዔርዛሢዮ! ኔ ኮሺዳ?” ጌዒ ሄርቄኔ። 50ዬሱሴያ፦ “ታ ዒጊናሢዮ! ዓካሪ ኔ ሙኬ ማሊጾ ኩኩንሤ” ጋዓዛ ዓሳ ዬሱሴ ባንሢ ሙኪ ዓርቃዖ ሱሲና ዒዛ ቱኬኔ። 51ዬማና ዬሱሴና ዎላ ዓኣዞንሢዳፓ ፔቴሢ ዓፓሮ ቱጋዖ፥ ቄኤሶ ቢያኮ ሱኡጋሢም ማዻሢኮ ዋዮ ቆፂ ቲቄኔ። 52ዬሱሴ ጋዓንቴ፦ “ዔዛ ሃይ፥ ጬንቾ ዓፓሮ ጎንጎና ዳኬ፤ ዓፓሮ ቱጋዞንሢ ቢያ ዓፓሮና ሃይቃንዳኔ። 53ዎንዴ ያዺ ማዓኒ ኮይሳያ ማዔቴ ታ ዓዶ ታ ዖኦጬም ታጶ ላምዖ ቤሲ ፓቂንታ ፖኦሊሶይዳፓ ባሼ፥ ኬኢታንቾ ታኣም ዳኪንዱዋያ ኔም ማላ? 54ዬይ ያዺ ማዔቶ ሃሣ ጌኤዦ ማፃኣፓ ‘ማዓንዳኔ’ ጌዔ ባካ ዎይቲ ኩማንዳይ?” ጌዔኔ። 55ዒማና ዬሱሴ ዴሮም፦ “ሱላ ዓርቃ ዓሲጉዲ ጬንቻ ዓፓሮና ኮኦሎና ዒንሢ ዔኪ ታና ዓርቃኒ ሙኪያ? ቢያ ዎዴና ጌኤዦ ማኣሮይዳ ዴዒ ታ ዔርዛኣና ዒንሢ ታና ዓርቂባኣሴ፤ 56ጋዓንቴ ሃይ ቢያ ማዔሢ ፆሲ ማሊጾ ኬኤዛ ዓሶ ማፃኣፖይዳ ኬኤዚንቴ ባካ ኩማንዳጉዲኬ” ጋዓዛ፥ ዒዛኮ ጊንጾ ሃንታዞንሢ ቢያ ዒዛ ሌሊ ሃሺ ፑኒንቴኔ። 57ዬማና ዬሱሴ ዓርቄ ዓሳ፥ ሙሴ ዎጎ ዔርዛ ዓሶና ዴሮኮ ጪማ ቡኪንቲ ዓኣ ቤዞ፥ ቄኤሶ ቢያኮ ሱኡጋሢ፥ ቃያፓ ማኣሪ ዒዛ ዔኪ ዓኣዼኔ። 58ጋዓንቴ ጴፂሮሴ ዒዛኮ ጊንጾ ሃኬ ሃኬ፥ ቄኤሶ ቢያኮ ሱኡጋሢ ማኣሪ ሄላንዳኣና ዓኣዻኔ፤ ዒኢካ ጋሮ ጌሊ ማዺንታ ባኮ ቢያ፥ ጋፒንፆ ሄላንዳኣና ዛጋኒ ካፓ ዓሶና ዎላ ዴዔኔ። 59ዬማና ቄኤሶኮ ሱኡጎና ዓይሁዶ ዓሶኮ ዎጎ ዎጋ ዓሳ ቢያ ዬሱሴ ዎዺሻንዳ ሉኡዙሞ ማርካ ኮዓኔ፤ 60ሚርጌ ሉኡዙሞና ማርካዻ ማርካ ሺኢኬቶዋ፥ ሃይቃንዳጉዲ ዎጊሳ ማርካ ዔያታ ዴንቂባኣሴ፤ ጊንጻፓ ላምዖ ዓሲ ሙኪ፦ 61“ሃይ ዓሢ ‘ጌኤዦ ማኣሮ ሻሂ ሃይሦ ኬሊዳ ጊንሣ ታ ማዣኒ ዳንዳዓኔ’ ጌዔኔ” ጌይ ማርካዼኔ። 62ዬኖና ቄኤሶ ቢያኮ ሱኡጋሢ ዔቃዖ፦ “ሃንሢ ዓሳ ኔ ጊዳ ማርካዻ ባኮኮ ቢያ ማሂ ኔ ኬኤዛ ባኣዚ ባኣዓዳ?” ጌዔኔ። 63ዬሱሴ ጋዓንቴ ዚቲዮ ጋዓዛ፥ ቄኤሶ ቢያኮ ሱኡጋሢ፦ “ኔ ሜሲሔ ሃሣ ፆሲ ናይ ማዒጾ፥ ናንጊና ናንጋ ፆዛሢ ሱንጾና ጫኣቂ ታኣም ኬኤዜ” ጌዔኔ። 64ዬሱሴ ማሃዖ፦ “ኔ ጌዔሢጉዲኬ፤ ጋዓንቴ ሃይካፓ ሴካ ዓሲኮ ናዓሢ ዼኤፖ ፆዛሢኮ ሚዛቆ ዛላ ዴዒ ዓኣንቴ ዒንሢ ዛጋንዳኔ፤ ዬያጉዲ ሃሣ ጫሪንጮ ሻኣሮና ማዒ ሙካንቴያ ዒዛ ዒንሢ ዛጋንዳኔ፤ ታ ዒንሢም ጋዓኣኬ” ጌዔኔ። 65ዬማና ቄኤሶ ቢያሢኮ ሱኡጋሢ ዓፒሎ ፔኤኮ ዻጋና ዳርዛዖ፦ “ሃይሾ ዒ ፆሲ ጫሽኬኔ! ዒንሢያ ዬያ ጫዦ ዋይዜኔ፤ ሃይካፓ ሴካ ማይ ዓይጎ ማርካ ኮይሳይ? 66ዓካሪ ዒንሢም ዓይጎ ማላይ?” ጋዓዛ፥ ዔያታ፦ “ዒ ሃይቃንዳያ ኮይሳኔ!” ጌዒ ማሄኔ። 67ዒማና ዒዛኮ ዓኣፖ ካራ ጩቲያ ጩቲ፥ ኩቺ ሙሊያ ዓሳ ዱላዛ፥ ዛላ ሃሣ ዒዛ ባዒ ባዒ፦ 68“ሜሲሔ! ዖናዳይ ኔና ጳርቄሢ? ሂንዳ ፆሲ ማሊሢ ኑም ኬኤዜ!” ጌዔኔ። 69ዬካፓ ጴፂሮሴ ቄኤሶኮ ቢያ ሱኡጋሢ ዲሮ ጋራ ዴዒ ዓኣንቴ ፔቴ ዉዱሮ ናይ ዒኢካ ማኣራ ማዻስኬና ዒዛ ኮይላ ሙካዖ፦ “ኔኤኒያ ጌሊላ ዓጮ ዓሢ፥ ዬሱሴና ዎላ ዓኣያኬ” ጌዔኔ። 70ዒዚ ጋዓንቴ፦ “ኔኤኒ ዓይጎ ጋዓቴያ ታኣም ዔርቱዋሴ” ቢያሢ ቤርታ ጌዔኔ። 71ዒዚ ኬስካኒ ማርሾ ካሮ ባንሢ ዓኣዻንቴ ሃሣ ሜሌ ማዻስኬና ዒዛ ዴንቃዖ ዒኢካ ዓኣ ዓሶም፦ “ሃይ፡ ናዚሬቶ ዓሢ፥ ዬሱሴና ዎላ ዓኣያኬ” ጌዔኔ። 72ዒዚያ ጫኣቂ ጫኣቂ፥ ቢያሢኮ ቤርታ፦ “ታ ዒዛ ዓሢ ዔሩዋሴ” ጌዔኔ። 73ዬካፓ ዻካ ሃሣ ኔጋዖ ዒኢካ ዔቂ ዓኣ ዓሳ ጴፂሮሴ ኮራ ሙኪ፦ “ኔኤኮ ጌኤዛፓ ዔርታሢሮ ጎኔና ኔኤኒ ዔያቶይዳፓ ፔቴሢኬ!” ጌዔኔ። 74ዒማና ጴፂሮሴ፦ “ታና ባይዞም” ጌዒ ጫኣቃዖ “ታ ዬያ ዓሢ ዔሩዋሴ!” ጌዔኔ። ዬማና ኮይዳ ቂኢቃዛ፥ 75ጴፂሮሴ “ኮይዳ ቂኢቁዋንቴ ሃይሢ ማይንቲ ኔ ታና ‘ዔሩዋሴ’ ጋዓንዳኔ” ዬሱሴ ጌዔሢ ጶቂሣዖ ካሮ ኬስኪ ዒናፓ ጎጋይቂ ዬኤኬኔ።
Copyright
Learn More


c: text/html

text:
ኣስኣሰር እምነቶም ስዓብ | ዮሴፍ
“ኣነዶ ኣብ ክንዲ ኣምላኽ እየ፧”
ኣብ ኣጋ ዕራርቦ ጸሓይ፡ ዮሴፍ ኣብ ቦታ ኣታኽልቱ ደው ኢሉ ነበረ። ኣትኵሮኡ ምናልባት ኣብቲ ኣእዋም ተምርን ካልእ ፍረ ዚፈሪ ኣእዋምን ወይ ከኣ ኣብቲ ኣታኽልቲ ዝነበሮ ራህያታትን ኣብቲ ኽንየው መንደቕ ዚርከብ ቤተ መንግስቲ ፈርኦንን ገይሩ ይኸውን። ወዱ ምናሴ ነቲ ሕጻን ዝነበረ ሓዉ ኤፍሬም ኬጻውቶ ኸሎ እተሰምዐ ድምጺ፡ ካብቲ ብሓሳብ ገይሽዎ ዝጸንሐ ናብ ቤቱ ኺመልሶ ኸሎ እሞ ብኣእምሮኻ ስኣሎ። ዮሴፍ፡ ሰበይቱ ብጸወታ ደቃ ትስሕቕ ከም ዘላ ብኣእምሮኡ ምስ ሰኣሎ ፍሽኽ በለ። ኣምላኽ ከም ዝባረኾ ኸኣ ይፈልጥ ነበረ።
ዮሴፍ ነቲ በዅሪ ወዱ ምናሴ ኢሉ ዝሰመዮ፡ ምርሳዕ ዚብል ትርጉም ስለ ዘለዎ እዩ። (ዘፍጥረት 41:51) እቲ ኣብ ቀረባ ዓመታት ካብ ኣምላኽ ዝረኸቦ በረኸት ነቲ ብዛዕባ ዓዱን ኣሕዋቱን ኣቦኡን ዝነበሮ ዜሕዝን ተዘክሮታት ኣረሲዕዎ ኪኸውን ኣለዎ። እቶም ዓበይቲ ኣሕዋቱ ንዕኡ ዝነበሮም ጽልኢ ንህይወቱ ቐይርዋ እዩ። ኣጥቂዖምዎን ኪቐትልዎ ሓሊኖምን እዮም፣ ጸኒሖም ከኣ ባርያ ኪኸውን ናብ ተጓዓዝቲ ነጋዶ ሸጥዎ። ካብ ሽዑ ጀሚሩ፡ ህይወቱ ሽግር ኣብ ርእሲ ሽግር ኰነት። ንሓያሎ ዓመታት ባርነትን ማእሰርትን ተጻዊሩ እዩ፣ ኣብ ገሊኡ እዋናት እሞ ኸኣ ብሰንሰለት ሓጺን እዩ ተኣሲሩ ነይሩ። ሕጂ ግና፡ ኣብታ ሓያል መንግስቲ ግብጺ ትሕቲ ፈርኦን ካልኣይ ደረጃ ዝሓዘ ገዛኢ እዩ! *
ዮሴፍ ንሓያሎ ዓመታት፡ እቲ የሆዋ ኣቐዲሙ እተነበዮ ኸምቲ ዝበሎ ኺፍጸም ከሎ ርእዩ እዩ። እቲ ብዛዕባ ግብጺ ብትንቢት እተነግረ ሸውዓተ ናይ ጽጋብ ዓመታት ናብ ምውዳእ ገጹ እዩ ነይሩ፣ ዮሴፍ ከኣ ንምእካብ እቲ ኣኽል ታርፍ ዝዀነ እኽሊ እታ ሃገር ብሓላፍነት ይቈጻጸር ነበረ። ኣብቲ ግዜ እቲ፡ ካብ ኣሰናት ሰበይቱ ድሮ ኽልተ ኣወዳት ወሊዱ ነበረ። ገና ግና፡ ብዛዕባ እቶም ኣማእታት ኪሎ ሜተራት ርሒቖም ዝነበሩ ስድራ ቤቱ፡ ብፍላይ ከኣ ብዛዕባ እቲ ንእሽቶ ሓዉ ብንያምን ፍቑር ኣቦኦም ያእቆብን ኵሉ ሳዕ እዩ ዚሓስብ ነይሩ። ብደሓን እንተ ኣልዮም የተሓሳስቦ ነይሩ ኪኸውን ኣለዎ። ብተወሳኺ፡ እቶም ዓበይቲ ኣሕዋቱ ነቲ ዓመጽ ዝመልኦ ተግባራቶም ሓዲጎምዎ እንተ ዀይኖም ወይ ከኣ ነቲ ንስድራ ቤቱ ዝኸፋፈለ ነቓዕ ኪጽግኖ ዚኽእል እንተ ዀይኑ ኣተሓሳሲብዎ ኪኸውን ይኽእል እዩ።
ሰላም ስድራ ቤትካ ብሰንኪ ቕንእን ጥልመትን ወይ ጽልኢ ተዘሪጉ እንተ ዀይኑ፡ ኵነታትካ ምስ ናይ ዮሴፍ ኪመሳሰል ይኽእል እዩ። ካብቲ ዮሴፍ ንስድራ ቤቱ ኣብ ምእላይ ዘርኣዮ እምነት እንታይ ክንመሃር ንኽእል፧
“ናብ ዮሴፍ ኪዱ”
ዮሴፍ፡ መዓልታዊ ብስራሕ ትሑዝ ብምንባሩ እተን ዓመታት ቀልጢፈን ሓለፋ። ከምቲ የሆዋ ኣቐዲሙ ንፈርኦን ብሕልሚ ዘርኣዮ፡ ደድሕሪ እታ ሻውዐይቲ ዓመት ጽጋብ፡ ዓብዪ ለውጢ ዀነ። እቲ ኣእካል ሃጐገ! ነዊሕ ከይጸንሐ ኸኣ ኣብ ኵለን ጐረባብቲ ዓድታት ጥሜት ኰነ። ይኹን እምበር፡ ከምቲ መጽሓፍ ቅዱስ ዚገልጾ፡ “ኣብ ብዘላ ምድሪ ግብጺ ግና እንጌራ ነበረ።” (ዘፍጥረት 41:54) እቲ ዮሴፍ ዝነገሮም መንፈስ ዝነፈሶ ትንቢትን ጽቡቕ ምሕደራኡን ንህዝቢ ግብጺ ኸም ዝጠቐሞም ዜጠራጥር ኣይኰነን።
እቶም ግብጻውያን፡ ሰብ ዕዳኡ ኸም ዝዀኑ ዀይኑ ተሰሚዕዎምን ነቲ ናይ ምሕደራ ኽእለቱ ወዲሶምዎን ኪዀኑ ይኽእሉ እዮም። ዮሴፍ ሕጂ እውን እንተዀነ፡ ክብሪ ዘበለ ንየሆዋ ኣምላኽ ጥራይ ኪውሃቦ እዩ ዚደሊ ነይሩ። ነቲ ዘሎና ኽእለት ኣብ ኣገልግሎት ኣምላኽ ብትሕትና እንተ ተጠቒምናሉ፡ የሆዋ ኻብቲ ኽንግምቶ እንኽእል ንላዕሊ ኸም እንዓዪ ኺገብር ይኽእል እዩ።
ድሕሪ ግዜ ግና፡ ግብጻውያን እውን ከይተረፉ ኺጠምዩ ጀመሩ። ረድኤት ደልዮም ናብ ፈርኦን ምስ ጠርዑ፡ “ናብ ዮሴፍ ኪዱ እሞ ንሱ ዚብለኩም ግበሩ” ብምባል ናብ ዮሴፍ ሰደዶም። ስለዚ፡ ዮሴፍ ነቲ ብዙሕ እኽሊ ዝኣከበሉ ሪቕ ከፈቶ፣ በዚ ድማ እቶም ህዝቢ ዜድልዮም ዘበለ ኺዕድጉ ኸኣሉ።—ዘፍጥረት 41:55, 56።
እቶም ኣብ ከባቢኦም ኣብ ዝነበራ ዓድታት ዝነበሩ ህዝቢ ግና ነዚ ኣጋጣሚ እዚ ኣይረኸብዎን። ኣማእታት ኪሎ ሜተራት ርሒቓ ኣብ እትርከብ ከነኣን ዝነበሩ ስድራ ቤት ዮሴፍ እውን ኣብ ሽግር እዮም ነይሮም። እቲ ብዕድመ ደፊኡ ዝነበረ ያእቆብ፡ ኣብ ግብጺ እኽሊ ኸም ዘሎ ምስ ሰምዐ፡ ደቁ ናብኡ ወሪዶም ዜድልዮም ምግቢ ኺሽምቱ ለኣኾም።—ዘፍጥረት 42:1, 2።
ያእቆብ ነቶም ዓሰርተ ደቁ ሰደዶም፣ ነቲ ዝነኣሰ ወዱ ብንያም ግና ምስኦም ኣይሰደዶን። ነቲ ፍቑር ወዱ ዮሴፍ፡ ደሃይ እቶም ዓበይቲ ኣሕዋቱ ንኺገብር በይኑ ዝሰደደሉ ግዜ ጽቡቕ ገይሩ እዩ ዚዝክሮ። ንወዱ ንመወዳእታ ግዜ ዝረኣዮ ሽዑ እዩ ነይሩ። እቶም ዓበይቲ ደቁ ነቲ እተቐዳደደን ደም እተጸየቐን ክዳን ዮሴፍ ናብ ቤት ኣምጺኦምሉ ነይሮም እዮም። እቲ ኽዳን ከኣ፡ ያእቆብ ንወዱ ኸም መርኣያ ፍቕሩ ዝሃቦ ወለል ዚብል ቀምሽ እዩ ነይሩ። ነቲ ሕርር ኵምትር ዝበለ ብዕድመ ደፊኡ ዝነበረ ኣቦኦም፡ ሕሱም ኣራዊት እዩ በሊዕዎ ኢሉ ኸም ዚኣምን ገይሮምዎ እዮም።—ዘፍጥረት 37:31-35።
“ዮሴፍ . . . ዘከረ”
ድሕሪ ነዊሕ ጕዕዞ፡ ደቂ ያእቆብ ኣብ ግብጺ በጽሑ። እኽሊ ኺዕድጉ ምስ ሓተቱ፡ ናብቲ ጻፍናት ጳዕናሕ ዚብሃል ላዕለዋይ ብዓል ስልጣን መንግስቲ ኪኸዱ ተነግሮም። (ዘፍጥረት 41:45) ምስ ረኣይዎ፡ ዮሴፍ ምዃኑ ኣለልዮምዎዶ፧ ብፍጹም ኣየለለይዎን። ሓገዙ ዜድልዮም ልዑል ስልጣን ዘለዎ ገዛኢ ግብጺ ገይሮም ጥራይ እዮም ርእዮምዎ። ኣኽብሮት ምእንቲ ኼርእዩ ኸኣ፡ ከምቲ ብልምዲ ዚግበር ዝነበረ “ኣብ ቅድሚኡ ብገጾም ኣብ ምድሪ ተደፍኡ።”—ዘፍጥረት 42:5, 6።
ዮሴፍከ፧ ንሱ ግና ንኣሕዋቱ ርእይ ምስ ኣበሎም እዩ ኣለልይዎም! ብተወሳኺ፡ ኣብ ቅድሚኡ ፍግም ኢሎም ኪሰግዱ ምስ ረኣየ፡ ብሓሳቡ ናብ ግዜ ቝልዕነቱ ተመልሰ። እቲ ጸብጻብ፡ “ዮሴፍ ድማ ነቲ ብዛዕብኦም ሐሊምዎ ዝነበረ ሕልምታት ዘከረ” ይብል። እዚ ኸኣ እቲ ዮሴፍ ገና ቖልዓ ኸሎ፡ ኣሕዋቱ ኣብ ቅድሚኡ ፍግም ኢሎም ከም ዝሰግድሉ የሆዋ ዘርኣዮ ሕልሚ እዩ። ሕጂ ድማ ልክዕ ከምኡ ዀይኑ ረኸቦ። (ዘፍጥረት 37:2, 5-9፣ 42:7, 9) ዮሴፍ እንታይ እዩ ኺገብር፧ ሓንጎፋይ ኢሉ ድዩ ኪቕበሎም፧ ሕነ ድዩ ኺፈዲ፧
ዮሴፍ ንዝዀነ ይኹን ነገር ከይሓሰበ ብስምዒት ኪገብሮ ኸም ዘይብሉ ኣጸቢቑ እዩ ዚፈልጥ ነይሩ። ናብዚ ነጥበ መቐይሮ ዝዀነ ፍጻመታት እዚ ዚመርሖ ዝነበረ የሆዋ ምዃኑ ንጹር እዩ። ምኽንያቱ፡ እዚ ንዕላማኡ ዜጠቓልል እዩ ነይሩ። ከመይሲ፡ ንዘርኢ ያእቆብ ብርቱዕ ህዝቢ ኸም ዚገብሮም ተስፋ ሂብዎም ነይሩ እዩ። (ዘፍጥረት 35:11, 12) ኣሕዋት ዮሴፍ ገና ዓመጽትን ስሱዓትን ዘይቅኑዓትን ሰባት እንተ ዝዀኑ፡ እቲ የሆዋ ንዘርኢ ያእቆብ ብርቱዕ ህዝቢ ኸም ዚገብሮም ዝሃቦ ተስፋ ኣብ ሓደጋ ምኣተወ ነይሩ። ብኻልእ ሸነኽ ከኣ፡ ዮሴፍ ብስምዒት ተደሪኹ ሓደ ነገር እንተ ዚገብር ነቶም ኣብ ከነኣን ዝነበሩ ስድራ ቤቱ ዜጕሂ፡ ምናልባት እውን ንኣቦኡን ንሓዉ ብንያምን ኣብ ሓደጋ ዜእቱ ምዀነ ነይሩ። ንምዃኑኸ ብህይወት ነይሮም ድዮም፧ ዮሴፍ፡ ኣሕዋቱ ኣብ ባህርያቶም ለውጥታት ገይሮም እንተ ዀይኖም ምእንቲ ኺፍትኖም፡ መንነቱ ኺሓብእ ወሰነ። በዚ ድማ የሆዋ እንታይ ኪገብር ከም ዚደልዮ ኺፈልጥ ይኽእል።
ምናልባት ንዓኻ ኸምዚ ዓይነት ኵነታት ኣየጋጠመካን ይኸውን። ይኹን እምበር፡ ባእስን ኣብ መንጎ ስድራ ቤት ዜጋጥም ምክፍፋልን ኣብዚ ግዜና ልሙድ ተርእዮ እዩ። ከምዚ ዓይነት ብድሆታት ኬጋጥመና ኸሎ፡ ንልብና ብምስዓብ በቲ ዘይፍጹም ስምዒትና ተደፋፊእና ስጕምቲ ኽንወስድ ቀሊል እዩ። ኣብ ክንዳኡ ግና፡ ኣብነት ዮሴፍ ብምስዓብ፡ ኣምላኽ ንነገራት ብኸመይ ክንሕዞ ኸም ዚደልየና ንኽንርዳእ እንተ ጸዓርና ጥበባዊ እዩ። (ምሳሌ 14:12) እቲ ምስ የሆዋን ወዱን ኪህልወና ዘለዎ ሰላም ካብቲ ምስ ኣባላት ስድራ ቤትና ኺህልወና ዘለዎ ሰላም ንላዕሊ ኣገዳሲ ምዃኑ ኣይንረስዕ።—ማቴዎስ 10:37።
“ክትፍተኑ ኢኹም”
ዮሴፍ ንኣሕዋቱ ውሽጣዊ እንታይነቶም ዜቃልዕ ተኸታታሊ ፈተናታት ኣቕረበሎም። ኣስተርጓሚ ተጠቒሙ፡ ሰለይቲ ምዃኖም ብምኽሳስ ኣትሪሩ ኺዛረቦም ጀመረ። ንገዛእ ርእሶም ምእንቲ ኺከላኸሉ፡ ብዛዕባ እቲ ኣብ ቤት ተሪፉ ዝነበረ ንእሽቶ ሓዎም እውን ከይተረፈ ዚገልጽ ኣገዳሲ ሓበሬታ ስድራ ቤቶም ነገርዎ። ዮሴፍ ሓጐሱ ኺሓብእ ፈተነ። እቲ ንእሽቶ ሓዉ ብሓቂ ድዩ ብህይወት ዘሎ፧ ዮሴፍ ቀጺሉ እንታይ ከም ዚብል ይፈልጥ ነበረ። “በዚ ኽትፍተኑ ኢኹም” ድሕሪ ምባሉ፡ ነቲ ንእሽቶ ሓዎም ግድን ኪርእዮ ኸም ዘለዎ ነገሮም። ድሕሪ ግዜ፡ ሓደ ኻባታቶም ተኣሲሩ ኺጸንሕ እንተ ደኣ ተሰማሚዑ፡ ነቲ ንእሽቶ ሓዎም ምእንቲ ኼምጽእዎ ናብ ቤቶም ኪመልሶም ተሰማምዐ።—ዘፍጥረት 42:9-20።
ብዛዕባ እቲ ጕዳይ ንሓድሕዶም ኪዛራረቡ ኸለዉ፡ ዮሴፍ ንዘረባኦም ይርድኦ ኸም ዝነበረ ኣይፈለጡን፣ በቲ ቕድሚ 20 ዓመት ዝፈጸምዎ ኸቢድ ሓጢኣት ድማ ንገዛእ ርእሶም ወቐሱ። “ንሓድሕዶም ከኣ፡ ብሓቂ ኣብ ሓውና በደልና፡ እቲ ምሕረት ኪልምነና ኸሎ፡ ጸበባ ነፍሱ እናርኤና ኣይሰማዕናዮን፡ ብሰርዚ እዚ መከራዚ በጽሓና ተባሃሀሉ።” ዮሴፍ ዚብልዎ ዝነበሩ ተረድኦ፣ ንብዓቱ ምእንቲ ኸይርእዩ ኸኣ ካባታቶም ተኣልየ። (ዘፍጥረት 42:21-24) ይኹን እምበር፡ ናይ ሓቂ ነስሓ ዚብሃል ብሰንኪ እቲ እኩይ ተግባርካ ዘስዓበልካ ሕማቕ ነገራት ካብ ምጕሃይ ንላዕሊ ምዃኑ ይፈልጥ ነይሩ እዩ። ስለዚ፡ ምፍታኖም ቀጸለ።
ናብ ቤቶም ኪኸዱ ሓደጎም፡ ንስምኦን ግና ኣሰሮ። ኣብ ርእሲ እዚ፡ ኣብቲ ናብ ቤቶም ዝወሰድዎ ኸረጺት ምግቢ፡ ገንዘብ ሓብአ። እቶም ኣሕዋት ናብ ቤቶም ተጓዓዙ፣ ድሕሪ ብዙሕ ጻዕሪ ኸኣ ያእቆብ ነቲ ዜፍቅሮ ወዱ ብንያም ምስኦም ናብ ግብጺ ንኺሰድዶ፡ ኣእመንዎ። ኣብ ግብጺ ምስ በጽሑ፡ ንኣዛዝ ቤት ዮሴፍ፡ ኣብ ከረጺቶም ገንዘብ ከም ዝረኸቡን ንኪኸፍልዎ ድማ ሒዞምዎ ኸም እተመልሱን ብቕንዕና ነገርዎ። እዚ ዚድነቕ እዩ ነይሩ፣ እንተዀነ ግና ዮሴፍ፡ እንታይ ዓይነት ሰባት ምዃኖም ብዝያዳ ኺርኢ ደለየ። ንብንያም ድሕሪ ምርኣዩ፡ ስምዒቱ ኺሓብእ እናፈተነ ኸኣ ድግስ ገበረሎም። ብድሕርዚ ኸም ብሓድሽ ምግቢ ጽዒኑ ናብ ቤቶም ሰደዶም፣ ኣብዚ ግዜ እዚ ግና፡ ኣብ ከረጺት ብንያም ጽዋእ ብሩር ተሓቢኣ ነበረት።—ዘፍጥረት 42:26–44:2።
ዮሴፍ ቀጺሉ መጻወድያኡ ዘርግሐ። ንኣሕዋቱ ዚስዕቦም ሰብ ልኢኹ፡ ከም ዝተሓዙን ጽዋእ ብምስራቖም ከም ዚኽሰሱን ገበረ። እታ ጽዋእ ኣብ ከረጺት ብንያም ምስ ተረኽበት፡ ኵሎም ናብ ዮሴፍ ከም ዚምለሱ ተገብረ። ሕጂ ዮሴፍ፡ ኣሕዋቱ እንታይ ዓይነት ሰባት ምዃኖም ንኺርኢ ጽቡቕ ኣጋጣሚ ረኸበ። ይሁዳ ኣፈኛኦም ብምዃን፡ ምሕረት ኪግበረሎም ሓተተ፣ ኵሎም እቶም 11 ኣሕዋት ኣብ ግብጺ ባሮት ኪዀኑ እውን ከይተረፈ ሓሳብ ኣቕረበ። ዮሴፍ ግና ብኣንጻሩ፡ ብንያም ባርያ ዀይኑ ኣብ ግብጺ ኺተርፍ፡ ዝተረፉ ኻልኦት ግና ኪኸዱ ነገሮም።—ዘፍጥረት 44:2-17።
ይሁዳ፡ ስምዒት ብዚትንክፍ ዘረባ ንኺምልስ ተለዓዓለ እሞ፡ “እዚ ድማ ካብ ደቂ ኣዲኡ በይኑ ተሪፉ፡ ኣቦኡ ኸኣ ይፈትዎ እዩ” ብምባል ተዛረበ። ዮሴፍ፡ በዅሪ ወዲ እታ ያእቆብ ዜፍቅራ ዝነበረን ንብንያም ክትሓርስ ከላ ዝሞተትን ራሄል ብምንባሩ፡ እዘን ቃላት እዚአን ንልቡ ተንኪፈናኦ ኪዀና ኣለወን። ልክዕ ከም ኣቦኡ፡ ዮሴፍ እውን ነቲ ብዛዕባ ራሄል ዝነበሮ ተዘክሮታት ኣኽቢሩ ይርእዮ ኸም ዝነበረ ንጹር እዩ። ዮሴፍ ንብንያም ኣዝዩ ኸም ዜፍቅሮ ዝገበሮ፡ ክልቲኦም ደቂ ራሄል ስለ ዝነበሩ እዩ ዚኸውን።—ዘፍጥረት 35:18-20; 44:20።
ይሁዳ፡ ዮሴፍ ንብንያም ባርያ ንኸይገብሮ ኺልምኖ ጀመረ። ኣብ ክንዲ ብንያም ንሱ ባርያ ኪኸውን እውን ከይተረፈ ፍቓደኛ ዀነ። ልቢ ብዚትንክፍ ለመና ኸኣ፡ “እዚ ወዲ ምሳይ ካብ ዘይህሉስ፡ ከመይ ኢለ ደኣ ናብ ኣቦይ ክድይብ እየ፧ እቲ ነቦይ ዚረኽቦ ኽፉእሲ ኣየርእየኒ” ብምባል ዘረባኡ ዛዘመ። (ዘፍጥረት 44:18-34)። እዚ ድማ ይሁዳ ኸም እተለወጠ ዜረጋግጽ እዩ ነይሩ። ነስሓ ኣርእዩ ጥራይ ዘይኰነስ፡ ከም ሓልዮትን ዘይምስሳዕን ድንጋጽን ዝኣመሰለ ዚድነቕ ባህርያት እውን ኣንጸባሪቑ እዩ።
ዮሴፍ ልዕሊ እዚ ኺጻወር ኣይከኣለን። ነቲ ኣብ ውሽጡ ተደጒሉ ዝነበረ ስምዒት ምእንቲ ኺድርጕሖ፡ ኵሎም ኣገልገልቱ ኺወጹ ኣዘዘ። ድምጹ ኣብ ቤት ፈርኦን ክሳዕ ዚስማዕ ከኣ ዓው ኢሉ በኸየ። “ኣነ . . . ዮሴፍ ሓውኩም እየ” ብምባል ከኣ ኣብ መወዳእታ መንነቱ ገለጸ። ነቶም ቀዚዞም ዝተረፉ ኣሕዋቱ ሓቘፎም፣ ንዅሉ እቲ ዝገበርዎ ነገራት ከኣ ብሕያውነት ይቕረ በለሎም። (ዘፍጥረት 45:1-15) በዚ ኸምዚ፡ ንባህርያት እቲ ብልግሲ ይቕረ ዚብል የሆዋ ኣንጸባረቐ። (መዝሙር 86:5) ንሕናኸ፡ ከምዚ ንገብር ዲና፧
‘ገና ብህይወት ከም ዘሎኻ ርኤኹ’
ፈርኦን ምኽንያት እቲ ኣብ ቤት ዮሴፍ እተሰምዐ ጫውጫው ምስ ፈለጠ፡ ንዮሴፍ ነቲ ብዕድመ ዝደፍአ ኣቦኡን ንዅሎም ኣባላት ስድራ ቤቱን ናብ ግብጺ ኼምጽኦም ነገሮ። ነዊሕ ከይጸንሐ፡ ዮሴፍ ምስቲ ኣዝዩ ዜፍቅሮ ኣቦኡ ተራኸበ። ያእቆብ እናበኸየ፡ “ገና ብህይወት ከም ዘሎኻ፡ ገጽካ ኻብ ርኤኹ፡ ሕጅስ እሙት” በለ።—ዘፍጥረት 45:16-28; 46:29, 30።
ያእቆብ ናብ ግብጺ ድሕሪ ምምጻኡ ን17 ዓመት ብህይወት ቀጸለ። ነቶም 12 ደቁ ኸኣ ብትንቢታዊ ምርቓ ኺምረቖም ከኣለ። ነቲ መበል 11 ውሉዱ ዝዀነ ዮሴፍ፡ እቲ ንበዅሪ ዚውሃብ ዝነበረ ዕጽፊ በረኸት ሃቦ። ካብ ዮሴፍ ድማ ክልተ ነገዳት እስራኤል መጺኡ እዩ። እቲ ራብዓይ ውሉድ ዝነበረ፡ ካብ ኣሕዋቱ ንላዕሊ ኸኣ ሓለፍ ዝበለ ናይ ነስሓ መንፈስ ዘርኣየ ይሁዳኸ፧ ንሱ እውን ዓብዪ በረኸት ተባረኸ፣ እቲ መሲሕ ካብ መስመር ወለዶኡ እዩ መጺኡ።—ዘፍጥረት፡ ምዕራፍ 48ን 49ን።
ያእቆብ ኣብ 147 ዓመት ዕድሚኡ ምስ ሞተ፡ ኣሕዋት ዮሴፍ፡ እቲ ልዑል ስልጣን ዝነበሮ ሓዎም ሕነ ኸይፈድዮም ፈርሁ። ዮሴፍ ግና፡ ፍቕራዊ ዝዀነ መረጋገጺ ሃቦም። እታ ስድራቤት ናብ ግብጺ ምግዓዛ ኢድ የሆዋ ኸም ዝነበሮ ድሮ ተረዲኡ ስለ ዝነበረ፡ ኣሕዋቱ በቲ ዝገበርዎ ነገራት ሕማቕ እናተሰምዖም ኪነብሩ ኸም ዘይብሎም ነገሮም። ወሲኹ ኸኣ “ኣነዶ ኣብ ክንዲ ኣምላኽ እየ፧” ብምባል እተደንቕ ሕቶ ሓተተ። (ዘፍጥረት 15:13፣ 45:7, 8፣ 50:15-21) ዮሴፍ፡ እቲ ፍጹም ፈራዲ፡ የሆዋ ምዃኑ ይፈልጥ ነበረ። ስለዚ፡ ነቶም የሆዋ ይቕረ ዝበለሎም እሞ ኸመይ ገይሩ ንሱ ኪቐጽዖም ዚኽእል፧—እብራውያን 10:30።
ይቕረ ንኽትብል በዳሂ ዀይኑካዶ ይፈልጥ፧ ብፍላይ፡ ሓደ ሰብ ኰነ ኢሉ ምስ ዚጐድኣና ኣዝዩ ኸቢድ ኪኸውን ይኽእል እዩ። ነቶም ብሓቂ እተጣዕሱ፡ ካብ ልቢ ይቕረ ምስ እንብለሎም ቍስልናን ናይ ካልኦት ቍስልን ከነሕዊ ንኽእል ኢና። ከምዚ እንተ ጌርና፡ ንእምነት ዮሴፍን ንኣብነት እቲ መሓሪ ኣቦ ዝዀነ የሆዋን ክንስዕብ ኢና።
^ ሕ.ጽ. 4 ኣብ ናይ 1 ነሓሰ 2014፣ 1 ሕዳር 2014፣ ከምኡ እውን ኣብ 1 ለካቲት 2015 ሕታም ግምቢ ዘብዐኛ፡ ኣብ ትሕቲ “ኣስኣሰር እምነቶም ስዓብ” እትብል ዓምዲ ዝወጻ ዓንቀጻት ርአ።
ብዝያዳ ፍለጥ
ኣስኣሰር እምነቶም ስዓብ
ብዛዕባ እቶም ኣብ መጽሓፍ ቅዱስ ዘለዉ ናይ እምነት ሰብኡትን ኣንስትን ብምጽናዕ ሕጂ ብኸመይ ክንጥቀም ንኽእል፧

robotstxt: allowed

filter: keep


text:
ግምቢ ዘብዐኛ (ሕታም መጽናዕቲ) ሰነ 2016
እዛ ሕታም እዚኣ፡ ካብ 1-28 ነሓሰ 2016 ዚጽናዕ ዓንቀጻት መጽናዕቲ ዝሓዘት እያ።
የሆዋ ‘ይሓልየልካ’ እዩ
ኣምላኽ ከም ዚሓልየልካ ብኸመይ ርግጸኛ ኽትከውን ትኽእል፧ መርትዖ ርአ።
የሆዋ ኸም ሰራሕ ካይላ ዀይኑ ኸም ዚቐርጸና ነስተውዕል
ኣምላኽ ነቶም ዚቐርጾም ብኸመይ እዩ ዚሓርዮም፧ ስለምንታይ እዩ ዚቐርጾም፧ ብኸመይከ እዩ ዚቐርጾም፧
እቲ ዓብዪ ሰራሕ ካይላ ኪቐርጸካ ትፈቕደሉ ዲኻ፧
እንታይ ባህርያት እዩ ኣብ ኣእዳው የሆዋ ተቐረጽቲ ኸም እንኸውን ዚገብረና፧
ሕቶታት ካብ ኣንበብቲ
እቶም ህዝቅኤል ኣብ ዝረኣዮ ራእይ እተጠቕሱ ናይ ጸሓፊ ቐርኒ ቐለም ዘለዎ ሰብኣይን ዚሕምሽሽ ኣጽዋር ዝሓዙ ሽዱሽተ ሰብኡትን ንመን የመልክቱ፧
“የሆዋ ኣምላኽና ሓደ የሆዋ እዩ”
ኣምላኽ ሓደ ዝዀነ ብኸመይ እዩ፧ ከም ሓደ ጌርና ኸነምልኾ እንኽእልከ ብኸመይ ኢና፧
ጕድለት ካልኦት ኪዕንቅፈካ ኣይተፍቅደሉ
ጥንቲ ዝነበሩ እሙናት ኣገልገልቲ ኣምላኽ ብዘረባኦምን ብግብሮምን ንኻልኦት ዚጐድእ ነገራት ገይሮም እዮም። ካብዞም ኣብ መጽሓፍ ቅዱስ ተጠቒሶም ዚርከቡ ኣብነታት እንታይ ክንምሃር ንኽእል፧
ካብ ኣልማዝ ዚበልጽ ኣምላኽ ዚፈትዎ ባህርይ
ነዛ ባህርይ እዚኣ ምውናን ዓብዪ ዓወት እዩ
ትዝክሮዶ፧
ነቲ ኣብዚ ቐረባ እዋን ዝወጸ ሕታማት ግምቢ ዘብዐኛ ኣንቢብካዮዶ፧ ትዝክሮ እንተ ዄንካ ርአ።


text:
ኣብ ሶማሊያ ዓፀቦ ኣብ ዝነበረሉ ኣብ ዝሓለፈ እዋን 258 ሽሕ ዝግመቱ ሰባት ምማቶም ብሕቡራት መንግስታት ዝተኻየደ ሓድሽ መፅናዕቲ ኣፍሊጡ።
እቲ ሎማዕንቲ ሓሙስ ዝወፀ መፅናዕቲ ዓለምለኸ ማሕበረሰብ ነቲ ዘሕዝን ፋፃመ ህፁፅ ምላሽ ኣይሃበን ክብል’ውን ነቒፉ።እቲ ኣሃዝ ቅድሚ ሎሚ ተገሚቱ ካብ ዝነብረ ብዕፅፊ ዝበዝሐ ኮይኑ’ሎ።
በመሰረት እቲ ናይ ሕቡራት መንግስታት ትካል ምግብን ሕርሻን ብዩናይትድ ስቴትስ ዝምወል ኣገባብ ቅድመ መጠንቀቕታ ዓፀቦ ዝተብሃለ ትካልን ብሓባር ዝተኻየደ መፅናዕቲ ኣብ ሶማሊያ ካብ 2010 ክሳብ 2012 ኣ/ፈ ብዝበፅሐ ዓፀቦ 133 ሽሕ ዝኾኑ ትሕቲ ሓሙሽተ ዓመት ህፃናት ብስኣን ምግቢ ህይወቶም ስኢኖም ኣለው።
እቲ ዓፀቦ ኣዝዩ ኣብ ዘጥቕዖ ኣብ ደቡባዊ ሱማሊያ ኣብ ዝርከብ ከባቢ ታሕታይ ሸበሌ 18 ሚእታዊ ህፅናት ምማቶም ይግመት።
ጥምየት ኣብ ዝለዓለ ደርጃ ኣብዝበፅሐሉ እዋን በብወርሑ 30 ሽሕ ሰባት ይሞቱ ነይሮም።
ኣብ ናይ ሕቡራት መንግስታት ኣወሃዲ ሰብኣዊ ሓገዝ ሱማሊያ ፊሊፕ ላዛሪኒ ሎማዕንቲ ሓሙስ ኣብ ከተማ ሞቓድሾ ንጋዜጠኛታት ኣብዝሃብዎ መግለፂ እቲ ዝወፀ ቁፅሪ ናይ ዝሞቱ ሰባት ዘደንግፅ እዩ ክብሉ ብምፅዋዕ ምክልኻል ይክኣል ነይሩ ኢሎም።
ናይ ሎሚ ስትራተጂ ረድኤትን ልምዓትን ሱማሊያዊያን ንሓዋሩ ተመሳሳሊ ሓደጋ ንኽፃወሩ ምእንታ ነዊሕ ዝዓለመ ክኸውን ኣለዎ ይብሉ።’’ካብ ናይ ቅልውላው ቐርለበት ንምውፃእ ኣብ ህዝቢ ሱማሊያ ኢንቨስት ክንገብር ኣለና።’’
ኣብ ሱማሊያ 2.7 ሚሊዮን ህዝቢ ሎሚ’ውን ሓገዝ ከምዘድልዮም ሕቡራት መንግስታት ይገልፅ።


text:
“ብሓደ መስከረም 1961 ፡ ሰውራና ኣዊጁ ጸላኢ ክህረም…”
ምጅማር ብረታዊ ቃልሲ ህዝቢ ኤርትራ ፡ ኣብ መንጎ ገዛእቲ ክንገዝእ ኢና ክብሉን ተገዛእቲ ከኣ ኣይንግዛእን ፡ ኣሜን ኢልና ኣይንሰግድን ፡ እምቢ ብምባል ክቃወሙን ብዝማዕበለ ናይ ክልተ ኣካላት ጎንጺ ዝተጋህደ ተርእዮ እዩ ። ገዛእቲ ሓይልታት ፡ ናይ ሓፋሽ ህዝቢ እምቢይታ ንምዕጋት “እንቢ ያለ ሰው ጥይት ኣጉርሶው” ብምባል ፡ መሰለይ ንዝበለ ህዝቢ ብምቅንጻል እንዳኣግደሉ ንክገዝኡ ክሓልሙ ከሎዉ ፡ እቲ ናይ ሓፋሽ ህዝባዊ ሰራዊት ከኣ “ቦሎ ቦሎ ነቲ ሰላም ዘይደሊ ወራሪ ሰራዊት ቦሎ …” ብምባል ነቲ ቃልሱ ክሳብ ዓወት ክቅጽሎ ወሰነ ።
ሰላምን ፍትሕን መሰረት ናይ ኩሉ ምዕባለን ቅሳነትን ስለዝኾነ ፡ ህዝቢ ኤርትራ ንሰላምን ፍትሕን ብዝለዓለ ደረጃ ዝተቓለሰን ሕጂ’ውን ዝቃለስ ዘሎን ህዝቢ እዩ ። ህዝብና ንመግዛእታዊ ባርነት ኮነ ካልእ ኩሉ ዓይነት ወጽዓታት ኣሜን ኢሉ ሰጊዱ ዘይከይድ ፡ ብጻዕሩ ሰሪሑ ክነብር ዝደሊ ፡ ብውሽጣዊ ዓቕምታቱን ኩነታት ብዘፍቅዶን ንቀጻሊ ለውጥን ግስጋሰን ዝቅበል ፡ ብሕጊ ክመሓደር (ሕጊ እንዳባን ካልኦት ኣገባባትን) ዝጸንሐን ሕጂ’ውን ዝደልን … ከምምዃኑ መጠን ፡ ብኹሎም ዘይፍትሓውያን ሓይልታትን ብሕጊ ተቀይዶም ክኸዱ ዘይደልዩ ኣካላትን ዝፍቶን ዝናኣድን ኣይኮነን ። ምኽንያቱ ገለ ታሪኻዊ ጅግንነቱ ኣንጻር እዞም ዓመጸኛታት ብዘካየዱ ቃልሲ ስለዝግለጽ ። ከምኡ ስለዝኾነ ከኣ ህዝብና ፡ ናይዞም ዓመጸኛታት ተጻብኦታት ተፈልዩዎ ኣይፈልጥን እዩ ።
ህዝቢ ኤርትራ ነቶም ሰላም ዝኸልእዎ ወረርቲ ሓይልታት ከይተረፈ ፡ ብመጀመርያ ብሰላማዊ መንገዲ ተቓሊሱን፡ ሰላም ንምስፋን ክብል ሓያል ዋጋ ከፊሉን እዩ ። ኤርትራውያን ሓርበኛታት ግን ካብ መሪር ተሞኩሮኦም ባህርያት ጸላእቶም ንምልላይ ኣይሸገሮምን ። ሓርበኛታት ፡ ገዛእቲ ብጀካ ብሓይሊ ብረት ብኻልእ ፡ ድምጺ ህዝቢ ክሰምዑን ሃገር ክለቁን ከምዘይክእሉ ኣይስሓትዎን ። ካብ ሕሉፍ ተሞኩሮኦምን ተሞኩሮታት ህዝብታት ዓለም’ውን ንኽማሃሩ ኣይሸገሮምን ። ከም ውጽኢቱ ከኣ ኤርትራውያን ፡ ንሃገራዊ ናጽነት ብረት ከልዕሉ ተገደዱ ፡ እቶም ብሰላም ዘይሰምዑ ገዛእቲ ብብረት ከስምዕዎም ወሲኖም ተላዕሉ ። ብረታዊ ቃልሲ ህዝቢ ኤርትራ ዝጀመረሉ መዓልቲ ከኣ ባሕቲ መስከረም 1961 ከምዝኾነ ኣወጁ ።
ኤርትራውያን ሓርበኛታት ፡ ካብ ውልቃዊ ናብሮኦም ናይ ህዝቦምን ናይ ሃገሮምን ረብሓታት ቀዳምነት ሂቦም ፡ ብቑጽሮም ኣዝዮም ውሑዳት፡ ብዕላማ ግን ኣዝዩ ሰፊሕ (ህዝባዊ ሃገራዊ ዕላማ) ሒዞም ፡ ነቲ ዝነበረ መድረኽ ክምክቱ ዘኽእሉ ፡ ኣብ ናይ ደባይ ኩናት መሰረት ዝገበረ ወተሃደራዊ ስልቲ ተጠቂሞም ፡ ካብ ህዝቦም እናተዓንገሉ ቃልሶም ጀመሩ ።
ምጅማር ብረታዊ ቃልሲ ህዝቢ ኤርትራ ከኣ ሓድሽ ዓይነታዊ መቀይሮ ፈጠረ ። ምስግጋር ናብ ዝማዕበለ ፖሎቲካውን ብረታውን ቃልሲ መድረኽ ከእቱ ኣኽኣለ ። ናብቲ ኣዝዩ ዝሓየለ ህዝባዊ ቃልስን ህዝባዊ ሓይልን ንምስግጋር ዘኽኣለ ኣፍደገውን ከፈተ ። ዕምሩ ከንውሕ ዝደሊ መግዛእታዊ ስርዓት በቲ ሓደ ፡ ንዑኡ ዝጻረር ህዝባዊ ሓይሊ ከኣ በቲ ካልእ ብምዃን ፡ ናይ ክልቲኡ ኣሰላልፋ ሓይልታት ኣብ ውሽጢ ሃገርን ኣብ ዓለምን ነጺሩ ክረኣ’ውን ከኣለ ። ኤርትራዊ ሃገራውነትን ወንን መሊሱ ሓየለ ። ሰውራ ኤርትራ ኣካል ናይቶም ብረት ኣልዒሎም ንፍትሒ ዝቃለሱ ናይ ዓለም ናይ ሓርነት ሓይልታት ክኸውን በቕዐ ። ብዓቀንን ብዓይነትን ዝልክዑ ፡ ብኣውንታን ብኣሉታን ዝግለጹ ፡ ሓፋሽ ህዝብና ዋጋ ዝኸፈለሎምን ንቀጻሊ ቃልሲ ህዝቢ ኤርትራ ሂወት ዝሃቡን ውሽጣውያን ምዕባለታትን ጎንጽታትን ንኽጋሃዱን ዝተፈላለዩ ዝላታት ንኽራኣዩ እውን ባይታ ፈጠረ ።
ስርዓት ኢትዮጵያ በንጻሩ ፡ ይሕጉዙኒ ዝብሎም ጎይቶት ኣብዘሐ ። ብራዕዲ ተዋሒጡ ፡ ባርዕ ሰውራ ከጥፍእ ክብል መሊሱ ኣብ እዝዩ ጽጉዕነት ናይ ዓለም ጎይቶቱ ጠሓለ ። ኣብ ዕጥቂ ፡ ስንቅን ወተሃደራዊ ንዋትን ምልማን ተነቑቱ ተረፈ ። ንዕንወት ናይ ዞባና ከኣ ቀንዲ ጠንቂ ኮነ ።
እዚ ብውሑድ ቁጽሪ ዝጀመረ ብረታዊ ቃልሲ ህዝቢ ኤርትራ ፡ ንጸላእቱ ክምክት ዘኽእል ውሽጣዊ ለውጥታትን ምምሕያሻትን ብምግባር ንኹሎም ሃገራውያን ዘሳተፈ ካብ ናይ ደባይ ኵናት ናብ ሓያል ህዝባዊ ሰራዊት ክቅየር ከኣለ ። ኣብ ከባቢና እውን ህዝባውያን ምንቅስቃሳት ንኽለዓላ ጽልዋታት ብምፍጣር ኣብ ረብሓታት ህዝብታት ዞባና ዓብዪ ኣበርክቶ ክገብር እውን በቕዐ ። ኣብ መጨረሻ ቃልሲ ህዝቢ ኤርትራ ፡ ንጸላእቱ ካብ ሃገሩ ጸሪጉ ምውጻእን ናጽነቱ ምጭባጥን ጥራይ ዘይኮነ ፡ ኣብ ሕምብርቲ ጸላእቱ ብምእታው ንገዛኢ ስርዓት ካብ ስሩ ከዓልዎን መራሕቱ ናብ ስደት ከምዘምርሑን ብምግባር ፡ ኣብ ኣፍሪቃ ፍሉይ ኣብነትን ናይ ታሪኽ ጅግንነትን ክፍጽም ከኣለ ።


text:
1ስለዙይ ክንዕገሥ ስለ ዘይከኣልና ኣብ ኣቴና በይንና ኽንተርፍ መረጽና። 2- 3በዝ መከራዙይ ሓደኳ ኸይሰናኸል ነቲ ሓውና ኣብ ናይ ክርስቶስ ስብከት ወንጌል ከዓ መሣርሕትና ኣገልጋሊ እግዚኣብሔር ጢሞቴዎስ ኣብ እምነትኩም ከተባብዐኩምን ከጸናንዐኩምን ለኣኽናዮ። ንሕና ነዝ መከራዙይ ከም ዝተመደብና ንስኻትኩም ትፈልጡ ኢኹም። 4ምሳኻትኩም እንተለናውን መከራ ኸም እንቕበል ኣቐዲምና ነጊርናኩም ነይርና፤ ከም እትፈልጥዎ ድማ እንሆ መከራ በጽሐና። 5ካብዙይ ንላዕሊ ኽዕገሥ ስለ ዘይከኣልኩ ምናልባሽ እቲ ፈታኒ ፈቲኑኩም ከይኸውን እሞ እቲ ፃዕርና ከንቱ ከይኸውን ኢለ ብዛዕባ እምነትኩም ምእንቲ ኽፈልጥ ንጢሞቴዎስ ለኣኽክዎ። 6ሕዚ ግና ጢሞቴዎስ ካባኻትኩም ናባና ስለ ዝተመልሰ ናይ እምነትኩምን ፍቕርኹምን ዘሐጕስ ዜና ኣምጽአልና፤ ብጽቡቕ ከም እትዝክሩና ከምቲ ንሕና ኽንርእየኩም እንናፍቕ ንስኻትኩምውን ክትርእዩና ኸም እትናፍቑ ነገረና። 7ስለዙይ ኣኅዋተይ! ኣብ ኲሉ ጭንቅናን መከራናን በቲ ናታትኩም ኣብ እምነት ምጽናዕ ተጸናኒዕና ኣለና። 8ንስኻትኩም ኣብ ጐይታ ብምጽናዕኹም ንሕና ብሕይወት ንነብር ኣለና። 9ስለቲ ብኣኻትኩም ኣብ ቅድሚ እግዚኣብሔር ዝተሓጐስናዮ ታሕጓስ ንኣምላኽ ከመይ ዝበለ ምስጋና ኢና ኽነቕርብ እንኽእል! 10ገጽኩም ክንርእን ኣብቲ እምነትኩም ዝጐደለ ኽንምልእን ለይትን መዓልትን ተጊህና ንጽሊ ኣለና። 11ግና ባዕሉ እግዚኣብሔር ኣቦናን ጐይታና ኢየሱስን ናባኻትኩም ንኽንመጽእ መንገድና የቕነዐልና። 12ከምቲ ንሕና ንኣኻትኩም እነፍቅረኩም ጐይታ ኣብ ንስንሳትኩምን ምስ ኲሉ ሰብን ፍቕሪ የብዝኀልኩምን ይወስኸልኩምን። 13በታ ጐይታ ምስ ኲሎም ቅዱሳን ዝመጸላ መዓልቲ ኸዓ ኣብ ቅድሚ እግዚኣብሔር ኣቦና ነቐፋ ዘይብሎም ቅዱሳን ምእንቲ ኽትኮኑ ልብኹም የበርትዕ።
Copyright
Learn More


text:
ዓመጽ ዘይብላ ዓለም ክትህሉ ድያ፧
ንስኻ ወይ ሓደ ኣባል ስድራ ቤትካ ግዳይ ዓመጻ ዄንኩም ትፈልጡዶ፧ ግዳይ ዓመጻ ኸይትኸውን ዜፍርሃካ ምኽንያትከ ኣሎዶ፧ ዓመጽ፡ “ኣብ መላእ ዓለም እናስፋሕፍሐ ዚኸይድ ዘሎ ጸገም” ተባሂሉ ተጸዊዑ ኣሎ። ገለ ኣብነታት እስከ ርአ።
ዘቤታውን ጾታውን ዓመጽ፦ ውድብ ሕቡራት ሃገራት ከም ዝሓበሮ፡ “ካብ ኣርባዕተ ኣንስቲ እታ ሓንቲ ኣብ ህይወታ ብመጻምድታ ትዕመጽ እያ ወይ ኣካላዊ ማህሰይቲ የጋጥማ እዩ።” እቲ ዜሕዝን፡ “ኣብ መላእ ዓለም ካብ ሓሙሽተ ኣንስቲ እታ ሓንቲ ኸም እትዕመጽ ወይ ፈተነ ምዕማጽ ከም ዜጋጥማ እዩ ዚግመት።”
ኣብ ጐደናታት ዚፍጸም ገበን፦ ጸብጻባት ከም ዚሕብሮ፡ ኣብ ሕቡራት መንግስትታት ኣመሪካ ልዕሊ 30,000 ዚዀኑ ንጡፋት ጕጅለ ዓዋሉ ኣለዉ። ኣብ ላቲን ኣመሪካ ኻብ 3 ሰባት 1፡ ዓመጽ ዝመልኦ ገበን ከም ዘጋጠሞ ይሕብር እዩ።
ቅትለት፦ ኣብ ቀረባ ግዜ፡ ኣብ ሓንቲ ዓመት ጥራይ ዳርጋ ፍርቂ ሚልዮን ዝዀኑ ሰባት ከም እተቐትሉ እዩ ዚግመት፣ እዚኣቶም ካብቶም ኣብ ውግእ ዝሞቱ ይበዝሑ። ደቡባዊ ኽፋል ኣፍሪቃን ማእከላይ ኣመሪካን ብገምጋም ዝለዓለ መጠን ቅትለት ዝነበሮ ቦታታት እዩ፣ እዚ ኸኣ ኣርባዕተ ዕጽፊ ገምጋም መጠን ቅትለት ዓለምና እዩ። ኣብ ላቲን ኣመሪካ፡ ኣብ ሓንቲ ዓመት ልዕሊ 100,000 ይቕተሉ፣ ኣብ ብራዚል ጥራይ ድማ ኣስታት 50,000 ይቕተሉ። እሞ፡ ዓመጽ ነባሪ መፍትሒ ኺርከቦ ይከኣል ድዩ፧
ዓመጽ ደው ከተብሎ ዚከኣል ድዩ፧
ዓመጽ ክሳዕ ክንድዚ ዘስፋሕፍሐ ስለምንታይ እዩ፧ ገለ ኻብቲ ብዙሕ ጠንቅታት፡ ብሰንኪ ማሕበራውን ቍጠባውን ፍልልያት ዚልዓል ውጥረት፡ ንህይወት ካልኦት ሰባት ብንዕቀት ምርኣይ፡ ኣልኮላዊ መስተ ምብዛሕን ሓሽሽ ምውሳድን፡ ቈልዑ ነቲ እኹላት ሰባት ዜርእይዎ ዓመጽ ዝመልኦ ባህርያት እተቓልዑ ምዃኖም፡ ገበነኛታት ከይተቐጽዑ ዚተርፉ መሲሎም ዚርኣዩ ምዃኖም ኪጥቀስ ይከኣል።
ሓቂ እዩ፡ ኣብ ገሊኡ ኽፋላት ዓለም ኣብ ምቍጽጻር ዓመጽ ኣወንታዊ ምዕባለታት ተራእዩ እዩ። ኣብ ዝሓለፈ ዓሰርተ ዓመት፡ ኣብታ ብዙሓት ተቐማጦ ዚነብሩላ ኸተማ ሳኦ ፓውሎ፡ ብራዚል መጠን ቅትለት ብ80 ሚእታዊት ከም ዝጐደለ ተሓቢሩ እዩ። ገና ግና፡ ኣብታ ኸተማ ዅሉ ዓይነት ጭካነ ዝመልኦ ዓመጽ ኣስፋሕፊሑ እዩ ዘሎ፣ ካብ 100,000 ተቐማጦ ድማ 10 ይቕተሉ እዮም። ንዓመጽ ሓንሳእን ንሓዋሩን ደው ኬብሎ ዚኽእል ደኣ እንታይ እዩ፧
እቲ ነባሪ ፍታሕ፡ ብመሰረቱ ምስ ኣመለኻኽታን ባህርያትን ደቂ ሰብ እተተሓሓዘ እዩ። ዓመጸኛታት ሰባት ኪቕየሩ እንተ ደኣ ዀይኖም፡ ከም ኵርዓትን ስስዐን ዝኣመሰለ ባህርያት ሓዲጎም ፍቕርን ኣኽብሮትን ኬማዕብሉ፡ ንኻልኦት ድማ ተገዳስነት ኬርእዩ ይግባእ።
ንሓደ ሰብ ከምዚ ዝኣመሰለ ዓብዪ ለውጢ ኺገብር ዚድርኾ እንታይ እዩ፧ መጽሓፍ ቅዱስ ብዛዕባ እዚ እንታይ ከም ዚምህር እሞ ርአ፦
“ፍቕሪ ኣምላኽ ከኣ ትእዛዛቱ ኽንሕሉ እዩ።”—1 ዮሃንስ 5:3።
ፍቕሪ ንኣምላኽን ንዕኡ ኸይተጕህዮ ዚብል ፍርሃትን፡ ነቶም ኣዝዮም ዓመጸኛታት ዝነበሩ ሰባት እውን ከይተረፈ፡ ባህርያቶም ላዕለ ላዕሊ ጥራይ ዘይኰነስ ምሉእ ብምሉእ ብምልዋጥ፡ ህይወቶም ኪቕይሩ ሓያል ድራኸ ኼሕድረሎም ይኽእል እዩ። እዝስ ብሓቂ ኪኸውን ዚኽእል ድዩ፧
ንኣሌክስ * እስከ ኸም ኣብነት ንውሰድ፣ ኣብ ልዕሊ ኻልኦት እተፈላለየ መጥቃዕትታት ብምውራዱ ን19 ዓመት ኣብ ቤት ማእሰርቲ ብራዚል ተኣስረ። ምስ ናይ የሆዋ መሰኻኽር መጽናዕቲ መጽሓፍ ቅዱስ ድሕሪ ምግባሩ ግና ብ2000 ናይ የሆዋ ምስክር ኰነ። ብሓቂዶ ነቲ ዓመጽ ዝመልኦ ባህርዩ ቐዪሩ እዩ፧ እወ፡ ብዝገበሮ ዅሉ ኽፉእ ተግባራት ካብ ልቢ ተጣዒሱ እዩ። ከምዚ ድማ ይብል፦ “ኣምላኽ፡ ምሉእ ብምሉእ ይቕረ ኸም ዝበለለይ ኰይኑ ኸም ዚስምዓኒ ስለ ዝገበረ ንዕኡ ፍቕሪ ኸማዕብል ክኢለ እየ። ንየሆዋ ዘሎኒ ሞሳን ፍቕርን ድማ ኣነባብራይ ክልውጥ ሓጊዙኒ እዩ።”
ኣብ ብራዚል ዚነብር ሴዛር እውን ኣብ ስርቅን ዘረፋን ተዋፊሩ ነበረ፣ እዚ ኸኣ ን15 ዓመት ዚኣክል ክፍሊ ህይወቱ እዩ ነይሩ። ኪቕየር ዝሓገዞ ደኣ እንታይ እዩ፧ ኣብ ቤት ማእሰርቲ ኸሎ ናይ የሆዋ መሰኻኽር ረኸብዎ፡ ንሱ እውን መጽሓፍ ቅዱስ ኣጽንዐ። ሴዛር፡ “ንመጀመርታ ግዜ፡ ህይወተይ ዕላማ ኺህልዋ ኸኣለ። ንኣምላኽ ምፍቃር ተመሃርኩ። ፍርሃት ኣምላኽ፡ ማለት ናብ ክፉእ ተግባር ብምምላስ ንየሆዋ ኸየጕህዮ ዚብል ግቡእ ፍርሃት ንኺህልወኒ እውን ተማሂረ እየ። ንለውሃቱ ዘይመማሰዊ ክኸውን ኣይደልን እየ። ንዕኡ ዘሎኒ ፍቕርን ፍርሃትን ኣነባብራይ ክቕይር ደሪኹኒ እዩ” በለ።
እዚ ተመክሮታት እዚ፡ እንታይ እዩ ዜርእየና፧ መጽሓፍ ቅዱስ ንኣተሓሳስባ ሰባት ብምልዋጥ ህይወት ሰባት ናይ ምቕያር ሓይሊ ኸም ዘለዎ የርእየና። (ኤፌሶን 4:23) እቲ ኣቐዲሙ እተጠቕሰ ኣሌክስ፡ “እቲ ኻብ መጽሓፍ ቅዱስ እተመሃርክዎ ነገራት ልክዕ ከም ጽሩይ ማይ ነቲ ዝነበረኒ ኽፉእ ሓሳባት ብምሕጻብ በብቝሩብ ኣጽርዩኒ እዩ። ቅድሚ ሕጂ ንሕማቕ ተግባራተይ ከወግዶ ኸም ዝኽእል ሓሲበዮ እውን ኣይፈልጥን እየ” በለ። እወ፡ ንኣእምሮና ብጽሩይ መልእኽቲ መጽሓፍ ቅዱስ እንተ መሊእናዮ፡ ንኽፉእ ሓሳባት ሓጺቡ ኼውጽኣልና ይኽእል እዩ። ቃል ኣምላኽ፡ ናይ ምጽራይ ሓይሊ ኣለዎ። (ኤፌሶን 5:26) ከም ውጽኢቱ ድማ እቶም ጨካናትን ስሱዓትን ዝነበሩ ሰባት መገዶም ኬዐርዩ ይኽእሉ፡ ለዋሃትን ሰላማውያንን ከኣ ይዀኑ። (ሮሜ 12:18) ንስርዓታት መጽሓፍ ቅዱስ ኣብ ግብሪ ብምውዓል ድማ ሰላም ይረኽቡ።—ኢሳይያስ 48:18።
ኣብ 240 ሃገራት ዚነብሩ ልዕሊ ሸሞንተ ሚልዮን ዝዀኑ ናይ የሆዋ መሰኻኽር፡ ዓመጽ ካብ ሱሩ ንምምሓው ዜኽእሎም መሰረታዊ ነገር እንታይ ምዃኑ ኣስተውዒሎም እዮም። እተፈላለየ ዓሌትን ማሕበራዊ ደረጃን ድሕረ ባይታን ዘለዎም ሰባት ንኣምላኽ ኬፍቅርዎን ኪፈርህዎን፡ ኣብ ርእሲኡ ድማ ከም ዓለምለኻዊት ስድራ ቤት ኰይኖም ንሓድሕዶም ኪፋቐሩን ብሰላም ኪነብሩን ክኢሎም እዮም። (1 ጴጥሮስ 4:8) እዚኣቶም ዓመጽ ዘይብላ ዓለም ክትህሉ ኸም እትኽእል ዜርኢ ህያው መርትዖ እዮም።
ዓመጽ ዘይብላ ዓለም ቀሪባ
መጽሓፍ ቅዱስ፡ ኣምላኽ ድሕሪ ሓጺር እዋን ነዛ ብዓመጽ መሊኣ ዘላ ዓለም ከም ዜጽርያ ይመባጻዕ እዩ። እዛ ሎሚ ብዓመጽ መሊኣ ዘላ ዓለም ነታ “መዓልቲ ፍርድን ጥፍኣት እቶም ንኣምላኽ ዘይፈርሁ ሰባትን” ትጽበ ኣላ። (2 ጴጥሮስ 3:5-7) ድሕሪ ደጊም፡ ኣብ ልዕሊ ኻልኦት መከራ ዜውርዱ ዓመጽቲ ሰባት ኣይኪህልዉን እዮም። ኣምላኽ ኢዱ ብምእታው ንዓመጽ ኬጥፍኦ ኸም ዚደሊ ብኸመይ ርግጸኛታት ክንከውን ንኽእል፧
መጽሓፍ ቅዱስ፡ ኣምላኽ “ዓመጻ ንዚፈቱ ዘበለ ይጸልኦ” ይብል። (መዝሙር 11:5) ፈጣሪ፡ ሰላምን ፍትሕን እዩ ዚፈቱ። (መዝሙር 33:5፣ 37:28) ስለዚ እምበኣር፡ ንዓመጽቲ ንሓዋሩ ኣይኪዕገሶምን እዩ።
እወ፡ ሰላም ዝሰፈና ሓዳስ ዓለም ቀሪባ እያ። (መዝሙር 37:11፣ 72:14) ኣብታ ዓመጽ ዘይህልወላ ዓለም ንምንባር ብኸመይ ክትበቅዕ ከም እትኽእል ንምንታይ ብዝያዳ ዘይትምሃር፧
ብዝያዳ ፍለጥ
መጽሓፍ ቅዱስ ብዛዕባ ዓመጻ እንታይ ይብል፧
ኣምላኽ ንዓመጻ ብኸመይ እዩ ዚርእዮ፧ ዓመጽቲ ኪቕየሩ ይኽእሉ ድዮም፧


text:
ገበር | ንዓለም ዝቐየራ ውግእ
ናይ ሓቂ ጠንቂ ውግእን መከራን
ብ11 ሕዳር 1918 ቀዳማይ ውግእ ዓለም ተዛዘመ። ቦታታት ንግዲ ተዓጽዩ ድማ፡ ሰባት ኣብ ጐደናታት ይስዕስዑ ነበሩ። እዚ ግና ነዊሕ ኣይጸንሐን። ከመይሲ፡ ካልእ ዝገደደ ሓደጋ፡ አረ ኻብ ትርሺ ንላዕሊ ዚቐትል ሓደጋ፡ እግሪ እግሪ እቲ ቐዳማይ ውግእ ዓለም መጸ።
ኣብ ሰነ 1918 ኣብ ዓውደ ዂናት ፈረንሳ፡ ናይ ስጳኛ ኢንፍሉወንዛ ዚብሃል ቀታሊ ለበዳ ኣጋጠመ። እዚ ብቫይረስ ዚመጽእ ለበዳ እዚ፡ ኣብ ውሽጢ ሓጺር እዋን ብዙሕ ሰብ ቀተለ። ንኣብነት፡ ኣብ ውሽጢ ሒደት ኣዋርሕ፡ ካብቶም ኣብ ውግእ ብጸላኢ ዝሞቱ ንላዕሊ፡ እቶም በቲ ለበዳ ዝሞቱ ኣብ ፈረንሳ ዝነበሩ ኣመሪካውያን ወተሃደራት ይበዝሑ። ብዘይካዚ፡ እቶም ካብቲ ውግእ እተመልሱ ሰራዊት፡ ነቲ ሕማም ምሳታቶም ስለ እተማልእዎ፡ እቲ ለበዳ ኣብ መላእ ዓለም ብቕልጡፍ ተዘርግሐ።
እተን ድሕሪ እቲ ውግእ ዝነበራ ዓመታት፡ ጥሜትን ቍጠባዊ ጸገማትን ዘጋጠመለን እየን ነይረን። እቲ ውግእ ብ1918 ኣብ እተዛዘመሉ እዋን፡ መብዛሕትኡ ኽፋላት ኤውሮጳ ብጥሜት ይሳቐ ነበረ። ብ1923 ገንዘብ ጀርመን ዳርጋ ዋላ ሓንቲ ዋጋ ኣይነበሮን። ድሕሪ ሽዱሽተ ዓመት ድማ፡ ቍጠባ ዓለም ኣብ ቅልውላው ኣተወ። ኣብ መወዳእታኡ፡ ብ1939 ካልኣይ ውግእ ዓለም ጀመረ፣ ብእተወሰነ መገዲ ኸኣ፡ ናይቲ ቐዳማይ መቐጸልታ እዩ ነይሩ። ጠንቂ እዚ ዅሉ መዓት እንታይ እዩ፧
ምልክት ዳሕሮት መዓልትታት
ትንቢት መጽሓፍ ቅዱስ፡ ጠንቂ ገሊኡ ታሪኻዊ ፍጻመታት ንኽንርዳእ ይሕግዘና እዩ፣ ብዛዕባ ቐዳማይ ውግእ ዓለም እውን ከምኡ። የሱስ ክርስቶስ፡ ‘ህዝቢ ኣብ ልዕሊ ህዝቢ ዚለዓለሉ፡’ ኣብ መላእ ምድሪ ድማ ጥሜትን ለበዳን ዚዀነሉ እዋን ከም ዚመጽእ ተነብዩ ነበረ። (ማቴዎስ 24:3, 7፣ ሉቃስ 21:10, 11) ንደቀ መዛሙርቱ ኸኣ፡ እዚ መዓት እዚ ምልክት ዳሕሮት መዓልትታት ከም ዝዀነ ነገሮም። ኣብ መጽሓፍ ራእይ፡ ነቲ ኣብ ምድሪ ዘጋጠመ መዓት ምስቲ ኣብ ሰማይ ዘጋጠመ ውግእ ዜተሓሕዝ ዝያዳ ሓበሬታ ተዋሂቡ ኣሎ።— “ኣብ ሰማይን ኣብ ምድርን እተገብረ ውግእ” ዘርእስታ ሳጹን ርአ።
መጽሓፍ ራእይ ብዛዕባ ኣርባዕተ ፈረሰኛታት እውን ትገልጽ እያ። እቶም ሰለስተ ፈረሰኛታት ድማ ምስቲ የሱስ ኣቐድም ኣቢሉ እተነበዮ መዓት፡ ማለት ምስ ውግእን ጥሜትን ለበዳን ይመሳሰሉ እዮም። ( “እቶም ኣርባዕተ ፈረሰኛታት ብሓቂ ይጋልቡ ድዮም ዘለዉ፧” ዘርእስታ ሳጹን ርአ።) ብንጹር እምበኣር፡ ቀዳማይ ውግእ ዓለም ክሳዕ ሕጂ ዘየቋረጸ እዋን ጭንቂ ኸም ዚጅምር እዩ ገይሩ። መጽሓፍ ቅዱስ ድማ፡ ናይዚ ዅሉ ተሓታቲ፡ ሰይጣን ከም ዝዀነ ይገልጽ እዩ። (1 ዮሃንስ 5:19) እሞኸ ንሰይጣን ዚዓግት ደዀን ይህሉ ይኸውን፧
መጽሓፍ ራእይ፡ ሰይጣን ‘ሓጺር እዋን’ ጥራይ ከም ዘለዎ ተረጋግጸልና እያ። (ራእይ 12:12) በዚ ምኽንያት እዚ ስለ እተቘጥዐ ድማ እዩ ኣብ ምድሪ መዓት ዜውርድ ዘሎ። እዚ ኸኣ፡ እቲ ሰይጣን ተሪፍዎ ዘሎ እዋን ይጽንቀቕ ከም ዘሎ ዚሕብር እዩ።
ግብሪ ድያብሎስ ምፍራስ
ቀዳማይ ውግእ ዓለም፡ ኣብ ታሪኽ ነጥበ መቐይሮ እዩ ነይሩ። ብዙሕ ውግእን ሰውራን ኣምጺኡ ጥራይ ዘይኰነስ፡ ሰብኣውያን መራሕቲ ንሓድሕዶም ከም ዘይተኣማመኑ እውን ገይሩ እዩ። ብዘይካዚ፡ ሰይጣን ካብ ሰማይ ከም እተሰጕጐ ዚሕብር እዩ ነይሩ። (ራእይ 12:9) እዚ ብዓይኒ ዘይርአ ገዛኢ እዚ፡ ልክዕ ከም ሓደ ሓጸርቲ መዓልትታት ዝተረፋኦ ጨካን ውልቀ መላኺ እዩ። እተን ንሰይጣን ዝተረፋኦ መዓልትታት ምስ ተዛዘማ፡ እቲ ኣብ ቀዳማይ ውግእ ዓለም ዝጀመረ ጸገማት እውን ኪዛዘም እዩ።
ብመሰረት ትንቢት መጽሓፍ ቅዱስ፡ እቲ ሰማያዊ ንጉስ ዝዀነ የሱስ ክርስቶስ፡ ድሕሪ ሓጺር እዋን ‘ንግብሪ ድያብሎስ ከም ዜፍርሶ’ ርግጸኛ ኽትከውን ትኽእል ኢኻ። (1 ዮሃንስ 3:8) ብሚልዮናት ዚቝጸሩ ሰባት፡ መንግስቲ ኣምላኽ ክትመጽእ ይጽልዩ እዮም። ንስኻኸ ትጽሊዶ፧ እሙናት ሰባት በታ መንግስቲ እቲኣ ኣቢሎም፡ ፍቓድ ሰይጣን ዘይኰነስ፡ ፍቓድ ኣምላኽ ኣብ ምድሪ ኺፍጸም ከሎ ኺርእዩ እዮም። (ማቴዎስ 6:9, 10) ኣብ ትሕቲ መንግስቲ ኣምላኽ፡ ይትረፍዶ ዓለምለኻዊ ውግእ ኪህሉስ፡ ውግእ ዚብሃል ንባዕሉ ኺጠፍእ እዩ። (መዝሙር 46:9) ብዛዕባ እታ መንግስቲ ተመሃር፣ ሰላም ኣብዛ ምድሪ ኺሰፍን ከሎ ድማ ክትርኢ ኢኻ።—ኢሳይያስ 9:6, 7።
ብዝያዳ ፍለጥ
ኣብተን “ዳሕሮት መዓልትታት” ዲና እንነብር ዘለና፧
እቲ ኣብ ከባቢና እንርእዮ ተግባራትን ኣረኣእያታትን ኣብቲ ኣብ መጽሓፍ ቅዱስ ብትንቢት እተነግረ “ዳሕሮት መዓልትታት” ንነብር ከም ዘለና ዜረጋግጽ እዩ።


text:
ንእስራኤላውያን እተዋህቦም ሕጊ ኣምላኽ፡ ፍትሓውን ቅኑዕን ድዩ ነይሩ፧
ቅድሚ እተወሰነ እዋን፡ ኣብ ሓንቲ ምዕራባዊት ሃገር ዝነበረ ገበናዊ ቤት ፍርዲ፡ ንኽልተ ሰብኡት ብቕትለት ዚኸስስ ግጉይ መርትዖ ምስ ቀረበሉ፡ ንሞት ፈረዶም። እቲ ጌጋ ምስ ተፈልጠ፡ ጠበቓታት ንሓደ ኻብቶም ተኸሰስቲ ናጻ ንምውጻእ ኣበርቲዖም ጸዓሩ፣ ተዓወቱ ድማ። እቶም ዝበለጹ ዚብሃሉ ጠበቓታት ግና ነቲ ኻልኣይ ሰብኣይ ኪገብሩሉ ዚኽእሉ ነገር ኣይነበረን፣ ከመይሲ፡ ድሮ ሞይቱ እዩ ነይሩ።
ኣብ ዝዀነ ይኹን ሕጋዊ ስርዓት፡ ፍትሒ ኺጐድል ስለ ዚኽእል፡ መጽሓፍ ቅዱስ፡ “ፍትሒ፡ እወ፡ ፍትሒ ስዓብ” ኢሉ እዩ ዜተባብዕ። (ዘዳግም 16:20፡ NW) ፈራዶ ነዚ ትእዛዝ እዚ ኺስዕቡ ኸለዉ፡ ዜጋታት ይጥቀሙ እዮም። ሕጊ ኣምላኽ ንጥንታውያን እስራኤላውያን፡ ኣብ ቅንዕናን ፍትሕን እተመርኰሰ ሕጋዊ ስርዓት ከም ዚህልዎም ገይሩ እዩ። ‘ኵሉ መገድታት ኣምላኽ ፍትሒ እንተ ዀይኑ’ ንምፍላጥ፡ ነቲ ሕጊ እስከ ንመርምሮ።—ዘዳግም 32:4፡ NW።
“ጠቢባንን መስተውዓልትን ፍሉጣትን” ፈራዶ
ፈራዶ ብቑዓትን ፍትሒ ዚፈትዉን ካብ ብልሽውና ዝረሓቑን ኪዀኑ ኸለዉ፡ ህዝቢ ጽቡቕ ኣገልግሎት እዩ ዚረክብ። ኣብቲ ኣምላኽ ንእስራኤላውያን ዝሃቦም ሕጊ፡ ፈራዶ ዝለዓለ ስርዓት ኪስዕቡ ኸም ዘለዎም ተጠቒሱ ነበረ። ኣብ ኣጋ መጀመርታ እቲ እስራኤላውያን ብበረኻ እተጓዕዙሉ እዋን፡ “ከኣልቲ ንእግዚኣብሄር ዚፈርሁ ሰባት፡ እሙናት፡ ረብሓ ዓመጽ ዚጸልኡ ሰባት” ምእንቲ ኺሓሪ፡ ንሙሴ ተነጊርዎ ነበረ። (ዘጸኣት 18:21, 22) ድሕሪ ኣርብዓ ዓመት፡ ሙሴ፡ ፈራዶ ኪዀኑ ዚግብኦም፡ “ጠቢባንን መስተውዓልትን ፍሉጣትን ሰባት” ምዃኖም ብዝያዳ ኣጕልሐ።—ዘዳግም 1:13-17።
ዘመናት ጸኒሑ፡ እቲ ኣብ ይሁዳ ዚገዝእ ዝነበረ ንጉስ ዮሳፋጥ * ንፈራዶ ኸምዚ ኢሉ ኣዘዞም፦ “ነቲ እትገብርዎ ዘበለ ጠምቱ፡ ናይ እግዚኣብሄር እምበር፡ ናይ ሰብ ኣይኰነን እትፈርዱ ዘሎኹም እሞ፡ ንሱ ኸኣ በቲ ናይ ፍርዲ ነገር ምሳኻትኩም እዩ። እምበኣርስኸ ፍርሃት እግዚኣብሄር ይሀሉኹም፡ ተጠንቂቕኩም ግበርዎ፡ ኣብ እግዚኣብሄር ኣምላኽናስ ዓመጻን ኣድልዎ ገጽን ምቕባል መማለጃን የልቦን።” (2 ዜና መዋእል 19:6, 7) በዚ ኸምዚ፡ እቲ ንጉስ ነቶም ፈራዶ፡ ውሳነኦም ብጽልኢ ወይ ብስስዐ እንተ ተጸልዩ፡ ኣምላኽ በቲ ዜጋጥም ሳዕቤን ተሓተትቲ ኸም ዚገብሮም ኣዘኻኸሮም።
እቶም ኣብ እስራኤል ዝነበሩ ፈራዶ ምስቲ ልዑል ስርዓታት ተሰማሚዖም ኪዓይዩ ኸለዉ፡ እቲ ህዝቢ ዕቝባን ድሕንነትን ይስምዖ ነበረ። ይኹን እምበር፡ ሕጊ ኣምላኽ፡ ነቶም ፈራዶ ኣዝዩ ኣጸጋሚ ጕዳይ ኬጋጥሞም ከሎ እውን እንተ ዀነ ኺሕግዞም ዚኽእል ስርዓታት ዝሓዘ እዩ ነይሩ። ገለ ኻብቲ ስርዓታት እንታይ እዩ፧
ናብ ቅኑዕ ውሳነታት ዚመርሕ ስርዓታት
እቶም ዚምረጹ ፈራዶ ጥበበኛታትን ክኢላታትን ኪዀኑ እኳ እንተ ነበሮም፡ ኣብ ናይ ገዛእ ርእሶም ክእለት ወይ ብልሒ ተመርኲሶም ጥራይ ኣይኰኑን ኪውስኑ ነይርዎም። የሆዋ ኣምላኽ፡ ቅኑዕ ውሳነ ንኺገብሩ ኺሕግዞም ዚኽእል ስርዓታት ወይ መምርሒታት ሂብዎም እዩ። ቀጺልና እስከ ንእስራኤላውያን ፈራዶ እተዋህቦም ገለ መምርሒታት ንርአ።
ምሉእ መርመራ ግበር። ኣምላኽ ንእስራኤላውያን ፈራዶ ብሙሴ ኣቢሉ፡ “ኣብ መንጎ ኣሕዋትኩም ዘሎ ነገር ስምዑ፡ . . . ብቕንዕና ፍረዱ” ኢሉ ኣዚዝዎም ነበረ። (ዘዳግም 1:16) ፈራዶ ንሓደ ጕዳይ ብዅሉ ሸነኹ እንተ ሰሚዖምዎ ጥራይ እዮም ቅኑዕ ፍርዲ ኺፈርዱ ዚኽእሉ። በዚ ምኽንያት እዚ እዩ ኣምላኽ ነቶም ፍርዳዊ ጕዳያት ዚርእዩ ሰባት፡ “ድለ መርምር ኣጸቢቕካ ኸኣ ጠይቕ” ኢሉ ዝኣዘዞም። ፈራዶ ዝዀነ ይኹን ውሳነ ቕድሚ ምውሳኖም፡ እቲ ገበናዊ ጕዳይ “ሓቅን ርግጽን” ምዃኑ ኼረጋግጹ ነበሮም።—ዘዳግም 13:14፣ 17:4።
ቃል መሰኻኽር ስማዕ። መርመራ ኣብ ዚግበረሉ እዋን፡ ቃል መሰኻኽር ኣዝዩ ኣገዳሲ እዩ። ሕጊ ኣምላኽ፡ “ኣብ ዝዀነ በደል ወይ ኣብ ዝዀነ ሓጢኣት፡ ኣብ ዚግበር ዘበለ ሓጢኣት፡ ሓደ ምስክር ኣብ ሰብ ኣይቑም። ኵሉ ነገር ብኣፍ ክልተ ምስክር ወይ ብኣፍ ሰለስተ ምስክር ይቑም” ኢሉ እዩ ዚእዝዝ። (ዘዳግም 19:15) ነቶም መሰኻኽር ብዚምልከት ከኣ፡ ሕጊ ኣምላኽ፡ “ወረ ሓሶት ኣይተልዕል። ምስክር ሓሶት ክትከውን ኢልካ፡ ኢድካ ምስ ዓማጺ ኣይተልዕል” ዚብል ትእዛዝ ይህብ።—ዘጸኣት 23:1።
ቅኑዕ ምስክርነት ከም ዚውሃብ ግበር። ኣብ ቤት ፍርዲ ምሕሳው ዜስዕቦ መቕጻዕቲ፡ ኣዝዩ ረዚን እዩ ነይሩ፣ እቲ ሕጊ ኸምዚ ይብል ነበረ፦ “እቶም ፈራዶ ድማ ኣጸቢቖም ይመርምሩ፡ እንሆ ድማ፡ እቲ ምስክር ሓሳዊ ምስክር እንተ ዀነ እሞ ኣብ ሓዉ ብሓሶት እንተ መስከረ፡ ሽዑ ኸምቲ ንሓዉ ኺገብሮ ዝሐሰበ፡ ግበርዎ። ነቲ ኽፉእ ካብ ማእከልካ ኣርሕቕ።” (ዘዳግም 19:18, 19) ስለዚ፡ ሓደ ሰብኣይ ንርስቲ ኻልእ ምእንቲ ኺረክብ ኢሉ ኣብ ቤት ፍርዲ እንተ ሓስዩ፡ ክንድቲ ኺረኽቦ ዝደለየ እዩ ዚቕጻዕ ነይሩ። ንጹህ ሰብ ብሞት ንኪቕጻዕ ኢሉ ብሓሶት እንተ መስኪሩ ድማ፡ ህይወቱ ይስእን ነበረ። እዚ መምርሒ እዚ ነቶም መሰኻኽር፡ ሓቂ ንኺዛረቡ ዚድርኾም እዩ ነይሩ።
ብዘይ ኣድልዎ ፍረድ። እቶም ፈራዶ ንዅሉ እቲ መትርዖታት ምስ መርመርዎ፡ ውሳነ ንምግባር ንሓድሕዶም ይዘራረቡ ነበሩ። ምስዚ ብዚተሓሓዝ፡ ኣብ ሕጊ ኣምላኽ ከምዚ ዚስዕብ ዚብል ኣዝዩ ኣገዳሲ ነጥቢ ተጠቒሱ ኣሎ፦ “ብፍርዲ ኣይትዐምጹ፤ ንድኻ ገጹ ርኢኻ ኣይተዳልዎ፡ ነቲ ስልጡን ድማ ገጹ ርኢኻ ኣይተኽብሮ፡ ንብጻይካ ግና ብቕንዕና ፍረድ።” (ዘሌዋውያን 19:15) ኣብ ኵሉ ጕዳያት፡ ፈራዶ ኣብ ደጋዊ ትርኢት ወይ ከኣ ኣብቲ እቶም ሰብ ጕዳይ ዘለዎም ማሕበራዊ ቦታ ተመርኲሶም ዘይኰነስ፡ ኣብቲ ነገር ብምትኳር እዮም ኪፈርዱ ዚግብኦም ነይሩ።
እዚ ዘመናት ይገብር ኣብቲ ኣምላኽ ንእስራኤላውያን ዝሃቦም ሕጊ ተጠቒሱ ዘሎ ስርዓታት፡ ሎሚ እውን እንተ ዀነ ኣብ ኣብያተ ፍርዲ ጠቓሚ ኪኸውን ይኽእል እዩ። እቲ ስርዓታት ብግቡእ እንተ ተሳዒቡ፡ ግጉይ ፍርድን ዘይፍትሓውነትን ኪጠፍእ ይኽእል እዩ።
ካብ ቅኑዕ ፍትሒ እተጠቕሙ ህዝቢ
ሙሴ ንእስራኤላውያን፡ “ከምዚ ኣነ ሎሚ ኣብ ቅድሜኹም ዘንብረልኩም ዘሎኹ ዅሉ ሕጊ፡ ከምኡ ቅኑዕ ሕጋጋትን ፍርድታትን ዘለዎኸ፡ ኣየናይ ዓብዪ ህዝቢ እዩ፧” ኢሉ ሓተቶም። (ዘዳግም 4:8) ከም ሓቂ ድማ፡ ከም ናይ እስራኤላውያን ዓይነት ጥቕሚ ዝረኸበ ህዝቢ የለን። ኣብ ትሕቲ ግዝኣት እቲ ብንእስነቱ ንሕግታት የሆዋ ኺስዕብ ዚጽዕር ዝነበረ ንጉስ ሰሎሞን፡ እቶም ህዝቢ ‘ብህድኣት ይቕመጡ’ ነበሩ፣ ሰላምን ብልጽግናን ስለ ዝነበረ ድማ፡ “ይበልዑን ይሰትዩን ይሕጐሱን ነበሩ።”—1 ነገስት 4:20, 25።
እቲ ዜሕዝን ግና፡ እስራኤላውያን ጸኒሖም ንኣምላኽ ዝባኖም ሃብዎ። ኣምላኽ ድማ ብኤርምያስ ኣቢሉ፡ “እንሆ፡ ንቓል እግዚኣብሄር ወጊዶምሲ፡ ከመይ ዝበለ ጥበብ ደኣ ዀን አለዎም እዩ፧” በለ። (ኤርምያስ 8:9) ከም ሳዕቤኑ፡ የሩሳሌም ‘ብጽያፍ ዝመልአት ከተማ ደም’ ኰነት። ኣብ መወዳእታኡ ኸኣ ዓነወት፣ ን70 ዓመት ድማ ባደመት።—ህዝቅኤል 22:2፣ ኤርምያስ 25:11።
ነብዪ ኢሳይያስ ኣብቲ ኣብ ታሪኽ እስራኤል ኣዝዩ ኣጸጋሚ ዝነበረ እዋን እዩ ዚነብር ነይሩ። ንድሕሪት ምልስ ኢሉ ኺሓስቦ ኸሎ፡ ብዛዕባ የሆዋ ኣምላኽን ብዛዕባ ሕጉን ከምዚ ዚስዕብ ዚብል ሓቂ ተዛረበ፦ “ፍርድኻ ኣብ ምድሪ ምስ እትገብር፡ እቶም ኣብ ዓለም ዚነብሩ ጽድቂ ይመሀሩ እዮም።”—ኢሳይያስ 26:9።
እቲ ዜሐጕስ፡ ኢሳይያስ ብዛዕባ ኣገዛዝኣ እቲ መሲሓዊ ንጉስ ዝዀነ የሱስ ክርስቶስ ንኺንበ ብመንፈስ ኣምላኽ ተደሪኹ እዩ፣ “ዓይኑ ኸም እትርእዮ ኣይኪፈርድን፡ እዝኑ ኸም እትሰምዖ ኸኣ ኣይኪብይንን እዩ። ግናኸ ንድኻታት ብጽድቂ ኺዳኒ፡ ነቶም ዓቃላት ምድሪ ኸኣ ብቕንዕና ኺብይን . . . እዩ” በለ። (ኢሳይያስ 11:3, 4) እዝስ ንዅሎም እቶም ኣብ ትሕቲ መንግስቲ ኣምላኽ ኰይኖም ነቲ መሲሓዊ ንጉስ ዚግዝእዎ ሰባት፡ ከመይ ዝኣመሰለ ዜደንቕ ተስፋ ዀን እዩ!—ማቴዎስ 6:10።
^ ሕ.ጽ. 6 ዮሳፋጥ ዚብል ስም፡ “የሆዋ ፈራዲ እዩ” ማለት እዩ።
ብዝያዳ ፍለጥ
ስርዓታት መጽሓፍ ቅዱስ ዚጠቕመና ብኸመይ እዩ፧
የሱስ ስለምንታይ መምርሒ ኸም ዜድልየናን ብቐዳምነት ኣገደስቲ ዝዀና ኽልተ ትእዛዛት ከም ዘለዋን ገሊጹ።


text:
Erena on Facebook
ላዕለዋይ ልኡኽ ዮርዳኖስ ኣብ ጅቡቲ ዑደት ኣካይዱ
Radio Erena: 05 Januray 2016
ብምክልት ቀዳማይ ሚኒስተርን ሚኒስተር ቁጠባን ወፍርን ጃዋድ ዓናኒ ዝምራሕ ላዕለዋይ ልኡኽ ዮርዳኖስ ኣብ ጅቡቲ ናይ ስራሕ ምብጻሕ ከምዝፈጸመ ኣገልግሎት ዜና ዮርዳኖስ፣ ፔትራ፣ ሓቢሩ።
እቲ ልኡኽ፣ ብ2 ጥሪ ጅቡቲ ድሕሪ ምእታዉ፣ ምስ ፕረዚደንት እታ ሃገር እስማዒል ዑመር ጉለ ተራኺቡ፣ ካብ ንጉስ ዓብደላ ናይ ዮርዳኖስ ዝተላእከ ደብዳቤ'ውን ኣብጺሑ።
ዕላማ እቲ ዑደት፣ ጅቡቲ ኣብ ዮርዳኖስ ከተማ ዖማን ዝካየድ ኣኼባ መራሕቲ ሃገራት ዓረብ ንኽትሳተፍ ዕድመ ንምቕራብ ኮይኑ፣ ንእግረ መንገዱ'ውን ኣብ መንጎ ጅቡትን ዮርዳኖስን ሓድሽ መድረኽ ዝምድና ንምኽፋት ዝዓለመ'ዩ።
ብዘይካ'ዚ'ውን ኣብቲ ርክብ፣ ሊባኖስ ናብ ምብራቕ ኣፍሪቃ ዝቐንዐ ዕዳጋታታ፣ ንጅቡቲ ከም ኣፍደገ ክትጥቀመላ ኣብ ዝብል ተኽእሎ'ውን ተዘትይሉ።
ፕረዚደንት ዑመር ጉለ ብወገኑ፣ ሊባኖሳውያን ኣውፈርቲ ኣብ ጅቡቲ ንዘሎ ናይ ንግዲን ወፍርን ዕድላት ክጥቀምሉ ኣብቲ ኣጋጣሚ ዕድመ ኣቕሪቡ።
ላዕለዋይ ልኡኽ ሊባኖስ ብሚኒስተር ንግድን ወፍርን ጅቡቲ ኢልያስ ሙሳ ድዋለ እናተመርሐ፣ ናብቲ ኣብዚ ቀረባ ዝምረቕ ሓድሽ ወደብን፣ ንኢትዮጵያ ዘራኽብ መንገዲ ባቡርን እናተዘዋወረ ተዓዚቡ።
====================


text:
ንጽሑፍ ዜጸብቕ ስእልታት ዚሰኣለሉ መገዲ
ሰኣልትና ንሕታማትና ዜጸብቕን ነቲ ጽሑፍ ማራኺ ዚገብርን ስእልታት ዚስእሉ ብኸመይ እዮም፧ እንታይ መስርሕ ከም ዚሓልፍ ንምብራህ፡ ገበር መጽሔት ንቕሑ! መስከረም 2015 ብኸመይ ከም እተነድፈን እተሳእለን ርአ። *
ንድፊ። ኣብ ፓተርሰን፡ ኒው ዮርክ፡ ሕ.መ.ኣ. ኣብ ዚርከብ ትምህርታዊ ማእከል ግምቢ ዘብዐኛ፡ ኣብ ክፍሊ ስእሊ ዚዓይዩ ነደፍቲ፡ ነታ “ብዛዕባ ገንዘብ ሚዛናዊ ኣረኣእያ ይሃሉኻ” ዘርእስታ ዓንቀጽ ድሕሪ ምንባቦም፡ ነቲ ጽሑፍ ዜብርህ እተፈላለየ ንድፊ ኣውጽኡ። ድሕርዚ፡ ነዚ ንድፍታት እዚ ናብ ኮሚተ ጽሕፈት ኣመሓዳሪ ኣካል ኣቕረብዎ፣ እቲ ኮሚተ ኸኣ ኪስኣል ዝደለዮ ንድፊ መረጸ።
ቦታ። ጕጅለ ስእሊ ኣብ ናይ ሓቂ ባንክ ኰይኖም ስእልታት ኣብ ክንዲ ዚስእሉ፡ ንሓደ ኻብቲ ኣብ ትምህርታዊ ማእከል ግምቢ ዘብዐኛ ዚርከብ መጸበዪ ኣጋይሽ፡ መልክዕ ባንክ ከም ዚህልዎ ገይሮም ኣዳለውዎ። *
ተዋሳእቲ። ንዓማዊል ሓንቲ ኣብ ዓባይ ከተማ እትርከብ ባንክ ንምንጽብራቕ፡ ኵሎም ናይ የሆዋ መሰኻኽር ዝዀኑ ተዋሳእቲ ተመርጹ። ሕደ ዝዀኑ ተዋሳእቲ ብተደጋጋሚ ኣብ ሕታማትና ምእንቲ ኸይወጹ ድማ መዝገብ ተታሒዙ እዩ።
ናውቲ። እታ ባንክ ካብ ሕቡራት መንግስትታት ኣመሪካ ወጻኢ እትርከብ ምእንቲ ኽትመስል፡ ክፍሊ ስእሊ ናይ ወጻኢ ባጤራ እዩ ተጠቒሙ። ጕጅለ ስእሊ፡ ብእተኻእለ መጠን ልክዕን ናይ ሓቅን ስእሊ ንምድላው ዚሕግዝ ናውቲ ተጠቒሞም እዮም። ክሬግ ዚብሃል ሰኣሊ፡ “ብኣጋጣሚ ዚኸውን ነገር የለን” በለ።
ክዳውንትን መጸባበቕን። እቶም ተዋሳእቲ፡ ኣብ ባንክ ንዚሰኣል ስእሊ ዚኸውን ክዳውንቲ ባዕሎም እዮም ኣምጺኦም። ናይ ቀደም ክዳውንቲ ወይ ፍሉይ ዩኒፎርም ምጥቃም ኣብ ዜድልየሉ ግዜ ግና፡ ክፍሊ ስእሊ ምርምር ብምግባር ዚሰማማዕ ኣልባሳት የዳሉ እዩ። እቶም ተዋሳእቲ ምስቲ ኣብ ስእሊ ዚግለጽ ግዜ፡ ትሕዝቶ፡ ወይ ድማ ኣቀራርባ ምእንቲ ኺሰማምዑ፡ ክኢላታት መጸባበቕቲ ነዞም ተዋሳእቲ የጸባብቕዎም እዮም። ክሬግ፡ “ምስዚ ሎሚ ዘሎ ልዑል ንጻረ ስእልታት፡ ንእሽቶ ጌጋ እውን ይኹን ነቲ ስእሊ ኼበላሽዎ ስለ ዚኽእል፡ ኣዚና ጥንቁቓት ክንከውን ኣሎና” በለ።
እዋን ስእሊ። እቶም ሰኣልቲ፡ ኣብታ ንባንክ እትውክል ስእሊ ዚርአ ብርሃን ናይ ቀትሪ መሲሉ ኸም ዚርአ ኣረጋገጹ። ሰኣልቲ ኣብ ነፍሲ ወከፍ ናይ ስእሊ እዋን፡ ኣብቲ ስእሊ ዚሰኣለሉ ኽፍሊ ዘሎ ብርሃን ምስ ሃዋህውን ብርሃንን (ብርሃን ጸሓይ፡ ብርሃን ወርሒ ወይ ሰብ ሰርሖ ብርሃን) እቲ ዅነታት ዚሰማማዕን ልክዕን ምዃኑ ኼረጋግጹ ኣለዎም። ክሬግ፡ “እዚ ቪድዮ ስለ ዘይኰነ፡ ንሃዋህው ሓደ ዅነታት ንምግላጽ ሓንቲ ስእሊ ጥራይ ኢና እንጥቀም። ስለዚ፡ ብርሃን ኣዝዩ ኣገዳሲ እዩ” በለ።
ምቅንባር። ኣብ መወዳእታ፡ ኣንበብቲ ኣብቲ ዓይነት ገንዘብ ዘይኰነስ፡ ናብቶም ኣብቲ ስእሊ ዘለዉ ሰባት ምእንቲ ኼተኵሩ፡ ኣቀናበርቲ ስእሊ ነቲ ባጤራ ኣህሰስዎ። እቲ ማዕጾን መሳዅትን ቀይሕ ሕብሪ እኳ እንተ ነበሮ፡ ምስ ሓፈሻዊ ሕብሪ እታ ሕታም ምእንቲ ኺሰማማዕ ኣቀናበርቲ ስእሊ ናብ ቀጠልያ ቐየርዎ።
ብዘይካ እቲ ኣብ ፓተርሰን ዚዳሎ ስእልታት፡ ኣብ ከም ኣውስትራልያ፡ ብራዚል፡ ካናዳ፡ ጀርመን፡ ጃፓን፡ ኮርያ፡ ማላዊ፡ መክሲኮ፡ ደቡብ ኣፍሪቃ ዝኣመሰላ ሃገራት ዚርከባ ኣብያተ ጽሕፈት ጨንፈር ዘለዉ ጕጅለታት ስእሊ እውን ንሕታማትና ዚኸውን ስእልታት ኬቕርቡ ይሕተቱ እዮም። ኣብ ፓተርሰን ዚርከብ ክፍሊ ስእሊ፡ ኣብ ነፍሲ ወከፍ ወርሒ ኣስታት 2,500 ሓደስቲ ስእልታት ኣብ ኮምፕዩተር ይስንድ እዩ። ብዙሕ ካብዚ ስእልታት ኣብ መጽሔታት ግምቢ ዘብዐኛ ከምኡ ድማ ንቕሑ! ይሕተም እዩ፣ ኣብ 2015፡ እዘን መጽሔታት ኣብ ነፍሲ ወከፍ ወርሒ ብድምር ልዕሊ 115 ሚልዮን ቅዳሓት ዝርጋሐ ነይርወን። ዝያዳ ኽትፈልጥ እንተ ደሊኻ፡ ነቲ ኣብ ፓተርሰን፡ ኒው ዮርክ ወይ ኣብ ዝዀነ ኻልእ ኣብያተ ጽሕፈት ጨንፈር ዘሎ መሳለጥያታትና ኽትበጽሕ ንዕድመካ።
ብዝያዳ ፍለጥ
ቤት-ኤል እንታይ እዩ፧
ቤት-ኤል ፍሉይ ዕላማ ዘለዎ ዜደንቕ ቦታ እዩ። ብዛዕባ እቶም ኣብኡ ዜገልግሉ ብዝያዳ ፍለጥ።
ጽሑፋት ናይ የሆዋ መሰኻኽር ዚጸሓፍን ዚትርጐምን ብኸመይ እዩ፧
ጽሑፋት ብልዕሊ 600 ቛንቋታት ንትርጕም ኢና። ስለምንታይ ኢና ኸምኡ እንገብር፧


text:
ሕቶታት ካብ ኣንበብቲ
ክርስትያናት፡ ሬሳ ኼንድዱ ይግባእ ድዩ፧
ኣብ ቅዱሳት ጽሑፋት፡ ምንዳድ ሬሳ ጌጋ ኸም ዝዀነ ዚሕብር መሰረታዊ ሓሳብ የለን።
መጽሓፍ ቅዱስ፡ ሬሳ ወይ ኣዕጽምቲ ሰብ ይነድድ ከም ዝነበረ ዚሕብር ጸብጻብ ሒዙ ኣሎ። (እያ. 7:25፣ 2 ዜና 34:4, 5) እዚ ኸኣ፡ እቶም ሰባት ንቡር ቀብሪ ንኺግበረሎም ከም ዘይበቕዑ ዜመልክት ነይሩ ኪኸውን ይኽእል እዩ። ኰይኑ ግና፡ ሬሳ እቶም ንንቡር ቀብሪ ዘይበቕዑ ሰባት ጥራይ ኣይኰነን ዚነድድ ነይሩ።
ነዚ ኻብ ጸብጻብ ሞት ንጉስ ሳኦልን ሰለስተ ደቁን ክንርእዮ ንኽእል ኢና። ኣርባዕቲኦም ምስ ፍልስጢኤማውያን ኪዋግኡ ኸለዉ እዮም ሞይቶም። ሓደ ኻብ ደቂ ሳኦል፡ ዮናታን እዩ ነይሩ። ንሱ ኸኣ ንዳዊት ፈታዊኡን እሙን ደጋፊኡን እዩ ነይሩ። ኣብ ያቤሽ-ጊልዓድ ዝነበሩ ጀጋኑ እስራኤላውያን፡ ብዛዕባ ሞት ሳኦልን ሞት ደቁን ምስ ሰምዑ፡ ንሬሳ ኣርባዕቲኦም ሰባት ኣልዒሎም፡ ኣንደድዎ፡ ነቲ ኣዕጽምቲ ኸኣ ቀበርዎ። ድሕርዚ፡ ዳዊት ነቶም እዚ ዝገበሩ እስራኤላውያን ንኢድዎም እዩ።—1 ሳሙ. 31:2, 8-13፣ 2 ሳሙ. 2:4-6።
ብመሰረት ቅዱሳት ጽሑፋት፡ ምዉታት፡ ተስፋ ትንሳኤ ኣለዎም። ሓደ ምዉት ሰብ፡ ብሓዊ ይንደድ ኣይንደድ ብዘየገድስ፡ የሆዋ ነቲ ሰብ ሓድሽ ኣካላት ሂቡ፡ ናብ ህይወት ንኺመልሶ ኣይጽግሞን እዩ። እቶም ብትእዛዝ ንጉስ ነቡካድነጻር ኣብ እቶን ሓዊ እተደርበዩ ሰለስተ እሙናት እብራውያን፡ ብሓዊ እንተ ነዲዶም ኣምላኽ ኬተንስኦም ከም ዘይክእል ገይሮም ስለ ዘይሓሰቡ፡ ኣይፈርሁን። (ዳን. 3:16-18) እቶም ኣብ መዳጎኒ ደምበታት ናዚ ዝነበሩ፡ ተረሺኖም፡ ሬሳኦም ንኺንደድ እተፈርዶም እሙናት ኣገልገልቲ የሆዋ እውን ከምኡ ዓይነት መትከል እዩ ነይርዎም። እሙናት ዝዀኑ ሓያሎ ኣገልገልቲ ኣምላኽ እውን ብነታጒ ወይ ኣሰሮም ብዜጥፍእ ካልእ መገድታት ሃሊቖም እዮም። ይኹን እምበር፡ ከም ዚትንስኡ እተረጋገጸ እዩ።—ራእ. 20:13።
የሆዋ ንሓደ ሰብ ንኸተንስኦ፡ ነቲ ናይ ቅድም ኣካላት እቲ ሰብ ኣኪቡ ኺገጣጥሞ ኣየድልዮን እዩ። ነዚ ኽእለት እዚ፡ ንቕቡኣት ክርስትያናት ናብ ሰማያዊ ህይወት ብምትንሳእ ኣርእይዎ እዩ። ቅቡኣት ክርስትያናት፡ ልክዕ ከምቲ ‘ብመንፈስ ህያው ዝዀነ’ የሱስ፡ ኪትንስኡ ኸለዉ መንፈሳዊ ኣካል ሒዞም ዚትንስኡ እኳ እንተ ዀኑ፡ መንነቶም ግና ኣይቅየርን እዩ። ዝዀነ ይኹን ክፍሊ ስጋዊ ኣካላቶም ምስኦም ናብ ሰማይ ኣይድይብን እዩ።—1 ጴጥ. 3:18፣ 1 ቈረ. 15:42-53፣ 1 ዮሃ. 3:2።
ኣብ ትንሳኤ ዘሎና ተስፋ፡ ኣብቲ ንሬሳ ዘጋጥሞ ነገር ዘይኰነስ፡ ኣብቲ ኣምላኽ መብጽዓኡ ንኺፍጽም ዘለዎ ኽእለትን ባህግን እዩ ዚምርኰስ። (ግብ. 24:15) ነቲ ኣምላኽ ኣብ ዝሓለፈ እዋን ኣብ እተፈላለየ ኣጋጣሚታት ብተኣምር ዝፈጸሞ ዀነ ኣብ ዚመጽእ ዚፍጽሞ ትንሳኤ፡ ምሉእ ብምሉእ ኣይንርድኦን ኢና። ምስናይዚ ግና፡ እምንቶና ኣብ የሆዋ ኢና እንገብር። የሆዋ ንየሱስ ብምትንሳእ “ውሕስነት” ሂቡና እዩ።—ግብ. 17:31፣ ሉቃ. 24:2, 3።
ክርስትያናት፡ ንስርዓት ሬሳ ብዚምልከት ንልምድን ስምዒታትን እቲ ዚነብሩሉ ሕብረተ ሰብ፡ ከምኡ እውን ንዚሕተት ሕጋዊ ብቕዓታት ኣብ ግምት የእትዉ እዮም። (2 ቈረ. 6:3, 4) ስለዚ፡ ሬሳ ሰብ ኪነድድ እንተ ኣለዎ፡ ወይ እንተ ዘይብሉ፡ ነፍሲ ወከፍ ስድራ ቤት ወይ ነፍሲ ወከፍ ሰብ ባዕሉ እዩ ዚውስኖ።


text:
ከመይ ይመስል ነበረ፧
ስጳኛ ንሞሪስኮስ ሰጒጓቶም
ኣብዚ ዜሕዝን ታሪኽ እዚ፡ ስጳኛውያን ዝወሰድዎ ነፍሲ ወከፍ ስጕምቲ፡ ጽልዋ ቤተ ክርስትያን ከም ዝነበሮ እዩ ዚንገር። ስለዚ፡ ኪንበብ ዚግብኦ እዩ።
ንጉሳዊ ስርዓት ስጳኛ፡ ኣብ ትሕቲ ሓደ ሕጊ ዀይና እትመሓደር ክርስትያናዊት መንግስቲ ኽትህሉ እዩ ዚደሊ ነይሩ። ኰይኑ ግና፡ ሞሪስኮስ ከም ኣረማውያን ጌርካ ይርኣዩ ስለ ዝነበሩ፡ ንሳቶም ኣብ ስጳኛ ምህላዎም፡ ንኣምላኽ ኣዝዩ ኸም ዜጕህዮ ጌርካ ይሕሰብ ነበረ። ድሕሪ ነዊሕ ዓመታት ከኣ፡ ምስ ሞሪስኮስ ዚተሓሓዝ ሓደ ውሳነ ተገብረ። እቲ ውሳነ እንታይ እዩ ነይሩ፧ ሞሪስኮስ ካብ ስጳኛ ኺስጐጉ ነበሮም። *
ኣገዲድካ ሃይማኖት ምቕያር
ኣብ ስጳኛ፡ ሙዲኻር ዚብሃሉ ሒደት ዚቝጽሮም ሰዓብቲ እምነት ምስልምና ዝዀኑ ሞርስ ነይሮም እዮም፣ ኣብቲ ሰዓብቲ እምነት ካቶሊክ ዚቈጻጸርዎ ኸባቢ ድማ ንኣማእታት ዓመታት ብሰላም ይነብሩ ነይሮም እዮም። ንእተወሰነ እዋን ከኣ፡ ናታቶም ሕግን ባህልን ሃይማኖትን ንኺስዕቡ ዜኽእሎም ሕጋዊ መሰል ነይርዎም እዩ።
ይኹን እምበር፡ ብ1492 ዳግማይ ፈርዲናንድን ኢዛቤላን ዝስሞም ሰዓብቲ እምነት ካቶሊክ ዝነበሩ ገዛእቲ ስጳኛ፡ ነታ ኣብ ሓውሲ ደሴት ኣይቤርያ ኣብ ትሕቲ እስላማዊ መንግስቲ ዝነበረት ግረናዳ እትብሃል ናይ መወዳእታ ግዝኣት ስዒሮም ሓዝዋ። እታ ግዝኣት ክትተሓዝ ከላ፡ ነቶም ኣብኡ ዝነበሩ ሞርስ፡ ልክዕ ከምቲ ሙዲኻር ዝነበሮም ዓይነት መሰል ከም ዚህልዎም ተገብረ። ኰይኑ ግና፡ እቶም ሰዓብቲ እምነት ካቶሊክ ዝነበሩ ገዛእቲ ብዙሕ ከይጸንሑ፡ ነቶም ኣብ ግዝኣቶም ዝነበሩ ሰዓብቲ እምነት ምስልምና መስጐጕቲ ኼውርዱሎምን ሃይማኖቶም ንኪቕይሩ ኼገድድዎምን ጀመሩ። እቶም ሞርስ ነዚ ንስምምዖም ዚጥሕስ ተግባር ብምቅዋም፡ ብ1499 ኣድማ ገበሩ። ሰራዊት መንግስቲ ነቲ ኣድማ እኳ እንተ በተኖ፡ ድሕሪኡ ግና ነቶም ኣብቲ ኸባቢ ዝነበሩ ሰዓብቲ እምነት ምስልምና፡ ወይ ሃይማኖቶም የቐይሮም ወይ ከኣ ይሰጕጎም ነበረ። ስጳኛውያን ነቶም ሃይማኖቶም ቀዪሮም ኣብ ስጳኛ ዚነብሩ ዝነበሩ ሰባት፡ ‘ሞሪስኮስ’ ኢሎም ይጽውዕዎም ነበሩ።
‘ኣይ ንፉዓት ክርስትያናት፡ ኣይ እሙናት ተገዛእቲ’
ብ1526 ምስልምና ኣብ መላእ ስጳኛ እኳ እንተ ተኣገደ፡ ብዙሓት ሞሪስኮስ ብምስጢር ሃይማኖቶም ይስዕቡ ነበሩ። ብሓፈሻኡ፡ ባህላዊ መንነቶም ዓቂቦም ይነብሩ ነበሩ።
ኣብ ፈለማ፡ ሞሪስኮስ ሃይማኖቶም ናብ ካቶሊክ ብምቕያር ብኸናፍሮም ጥራይ ዜቕርብዎ ዝነበሩ ኣምልኾ፡ ሸለል ተባሂሉ ነበረ። ከመይሲ፡ ኢደ ጥበበኛታትን ሰራሕተኛታትን ከፈልቲ ግብርን እዮም ነይሮም። ኰይኑ ግና፡ ምስ ህዝቢ ስለ ዘይሕወሱ፡ ይጽልኡ ነበሩ፣ ካብ መንግስቲ ይኹን ካብ ተራ ሰባት ድማ ኣድልዎ የጋጥሞም ነበረ። ከምኡ ኪኸውን ዝኸኣለ፡ ኣብ ቤተ ክርስትያን፡ ሞሪስኮስ ሃይማኖቶም ዝቐየሩሉ ምኽንያት ብቕንዕና ኸም ዘይኰነ ዚገልጽ ጥርጣረ እናወሰኸ ስለ ዝኸደ እዩ።
ነዊሕ ከይጸንሐ፡ ሸለል ምባል ሓዲግካ፡ ብሓይሊ ምግዳድ ተጀመረ። ብ1567 እቲ ንጉስ ዳግማይ ፊሊፕ ዘውጸኦ ንቛንቋን ንኣከዳድናን ንልምድን ንባህልን ሞሪስኮስ ዚኽልክል ውሳነ ተኣወጀ። እዚ ኸኣ ሓድሽ ዕልወትን ምፍሳስ ደምን ከም ዚጅመር ገበረ።
ኣስታት 300,000 ሞሪስኮስ ብሰንኪ መከራ ኻብ ስጳኛ ኸም እተሰጕጉ እዩ ዚግመት
ጸሓፍቲ ታሪኽ ከም ዚገልጽዎ፡ ገዛእቲ ስጳኛ፡ “ሞሪስኮስ ኣይ ንፉዓት ክርስትያናት፡ ኣይ እሙናት ተገዛእቲ” ምዃኖም ኣሚኖም ነበሩ። በዚ ምኽንያት እዚ ድማ፡ ሞሪስኮስ ምስ ጸላእቲ ስጳኛ፡ ማለት ምስቶም ባርባሪ ዚብሃሉ ሽፍታ ባሕርን ምስ ፈረንሳውያን ፕሮተስታንትን ምስ ቱርካውያንን ከም ዝሓበሩ ጌርካ ተኸስሱ። እቲ ዓሲሉ ዝነበረ ጽልእን ሞሪስኮስ ኣብ መወዳእታኡ ኪኸድዑ ኸም ዚኽእሉ ዝነበረ ፍርህን ተደማሚሩ ኸኣ፡ ፊሊፕ ሳልሳይ ብ1609 ንሞሪስኮስ ካብ ስጳኛ ሰጐጎም። * ኣብቲ ስዒቡ ዝነበረ ዓመታት፡ ሞሪስኮስ ከም ዝዀኑ እተጠርጠሩ ሰባት፡ መስጐጕቲ ይወርዶም ነበረ። በዚ ዜዋርድ መገዲ እዚ፡ ስጳኛ ምሉእ ብምሉእ ሰዓቢት እምነት ካቶሊክ ኰነት።
^ ሕ.ጽ. 4 ሞሪስኮስ፡ ብስጳንኛ “ንእሽቶ ሞርስ” ማለት እዩ። ጸሓፍቲ ታሪኽ ነታ ቓል፡ ብዜስተናዕቕ መገዲ ኣይኰኑን ዚጥቀሙላ፣ ኣብ ክንዳኡስ፡ ነቶም ሰዓብቲ እምነት ምስልምና ዝነበሩ ግናኸ ናብ ካቶሊክ እተቐየሩ ሰባት ንምምልካት እዮም ዚጥቀሙላ፣ ብዘይካዚ፡ ኣብ ሓውሲ ደሴት ኣይቤርያ ዝነበረ እስላማዊ መንግስቲ ብ1492 ምስ ወደቐ ኣብኡ ንዝነበሩ ሰባት ንምምልካት እውን ይጥቀሙላ እዮም።
^ ሕ.ጽ. 12 ጸሓፍቲ ታሪኽ ከም ዚግምትዎ፡ እንተ ወሓደ ሓደ ኻብ ገዛእቲ ስጳኛ፡ ንመሬት ሞሪስኮስ ብምግባት ብዙሕ ከሲቡ እዩ።


text:
1እምነት ነቲ ብተስፋ እንጽበዮ ነገር ከም እንረኽቦ ዘረጋግጽ ነቲ ዘይርአ ነገር ከዓ ኸም ዘሎ ዘረድእ እዩ። 2ነቶም ቀዳሞት ሰባትውን ብእምነቶም እዩ ዝተመስከረሎም። 3ኲሉ ዓለማት ብቓል እግዚኣብሔር ከም ዝተፈጥረ እቲ ዝርአ ድማ ካብ ዘይርአ ኸም ዝተፈጥረ ብእምነት ኢና እነስተውዕሎ። 4ኣቤል ካብ መሥዋዕቲ ቃየል ዝበልጽ መሥዋዕቲ ንእግዚኣብሔር ብእምነት ኣቕረበ። እግዚኣብሔር ንመሥዋዕቱ ብጽቡቕ ስለ ዝተቐበሎ ኸዓ ጻድቕ ሰብ ከም ዝኾነ መስከረሉ። ሞይቱ እንተሎ ኸዓ ገና ብእምነቱ ገይሩ ይዛረብ ኣሎ። 5ሄኖክ ምእንቲ ኸይመውት ብእምነት ንላዕሊ ተወሰደ፤ እግዚኣብሔር ንሰማይ ስለ ዝወሰዶ ኸዓ ኣይተረኽበን። ቅድሚ ምውሳዱ ብእኡ ኸም ዝተሓጐሰ እግዚኣብሔር መስኪሩሉ እዩሞ። 6ብዘይ እምነት ግና ንእግዚኣብሔር ምሕጓስ ኣይከኣልን እዩ፤ እቲ ናብ እግዚኣብሔር ዝቐርብ ኲሉ እግዚኣብሔር ከም ዘሎ ነቶም ዝደልይዎ ኸዓ ዓስቢ ኸም ዝህቦም ክኣምን ይግብኦ። 7ኖኅውን ብዛዕባ እቲ ገና ዘይተርአየ ነገራት እግዚኣብሔር ምስ ገለጸሉ ብፍርኃት እግዚኣብሔር ስድራኡ ዝድኅኑላ መርከብ ብእምነት ሠርሐ። በዙይ ከዓ ንዓለም ኰነና፤ ነታ ብእምነት እትርከብ ጽድቂ ኸዓ ወረሳ። 8ኣብርሃም ምስ ተጸውዐ ብእምነት ተኣዘዘ፤ ናበይ ከም ዝኸይድ እንተይፈለጠውን ናብቲ ርስቲ ኽቕበለሉ ዝነበሮ ሃገር ከደ። 9- 10ነታ እግዚኣብሔር ዝሓናጺኣን ዝሠራሒኣን መሠረት ዘለዋ ኸተማ ይጽበ ስለ ዝነበረ ድማ ብእምነት ኣብታ ምድሪ ተስፋ ከም ጓና ኾይኑ ተቐመጠ፤ ምስቶም ናይዛ ተስፋ እዚኣ መዋርስቱ ዝኾኑ ይስሓቅን ያዕቆብን ከዓ ኣብ ድንኳን ይነብር ነበረ። 11ሣራውን ጊዜኣ እኳ ኃሊፉ እንተ ነበረ ነቲ ተስፋ ሂብዋ ዝነበረ እግዚኣብሔር ስለ ዝኣመነቶ ኽትጠንስ ብእምነት ኃይሊ ረኸበት። 12ስለዙይውን ካብ ሓደ ኸም ምዉት ተቖጺሩ ዝነበረ አብርሃም ከም ከዋኽብቲ ሰማይ ብዙኃትን ከምቲ ኣብ ገምገም ባሕሪ ዘሎ ሑጻ ኽቝጸሩ ዘይከኣሉ ተወልዱ። 13እዚኣቶም ኲላቶም ኣብ እምነቶም ጸኒዖም ሞቱ። ነታ እግዚኣብሔር ዘተስፈዎምውን ኣይረኸብዋን፤ ግና ብርኁቕ ርእዮም ተሳለምዋ፤ ኣብዛ ምድሪ እዚኣ ኣጋይሽን ስደተኛታትን ምዃኖም ቅቡል ገይሮምዎውን ኃለፉ። 14እዞም ከምዙይ ዝብሉ ሰባት ንኣኣቶም እትኸውን ሃገር ይጽበዩ ኸም ዘለዉ የርእዩ ኣለዉ። 15ነታ ኃዲጎምዋ ዝወፁ ሃገር የሓስቡ ነይሮም እንተ ዝኾኑስ ክምለሱ ምኸኣሉ ነይሮም። 16ሕዚ ግና ነታ ሰማያዊት ዝኾነት ዝበለጸት ሃገር እዮም ዝናፍቑ ዘለዉ። እግዚኣብሔር ከተማ ስለ ዘዳለወሎም ድማ ኣምላኾም ተብሂሉ ኽጽዋዕ ኣየኅፍሮን እዩ። 17- 18ኣብርሃም ምስ ተፈተነ ንይስሓቅ ብእምነት ክሥውዖ ኣቕረቦ። ተስፋ ተቐቢሉ እንተ ነበረ እኳ ከምኡውን ብይስሓቅ ዘርኢ ኽጽወዐልካ እዩ ተብሂሉ እንተ ነበረ ነቲ ሓደ ወዱ ወፈዮ። 19ኣብርሃም እግዚኣብሔር ካብ ምዉታን ከተሥኦ ኸም ዝኽእል ብምእማኑ ካብ ሞት ከም ዝተሥአ ኾይኑ ንይስሓቅ መሊሱ ረኸቦ። 20ይስሓቅ ንያዕቆብን ንኤሳውን ብዛዕባ እቲ ንቕድሚት ክመጽእ ዘለዎ ፈሊጡ ብእምነት ባረኾም። 21ያዕቆብ ጊዜ ሞቱ ምስ ቀረበ ብእምነት ንደቂ ዮሴፍ ንነፍስ ወከፎም ባረኾም፤ ኣብ ጫፍ በትሩ ተመርኲሱ ኸዓ ንእግዚኣብሔር ሰገደ። 22ዮሴፍ ኣብ ኣጋ ሞቱ ደቂ እስራኤል ካብ ግብጺ ኸም ዝወፁ ብእምነት ኣዘከረ፤ ብዛዕባ ኣዕፅምቱውን ትእዛዝ ሃበ። 23ሙሴ ምስ ተወልደ ወለዱ ጽቡቕ ሕፃን ምዃኑ ርእዮም ኣዋጅ እቲ ንጉሥ እንተይፈርኁ ብእምነት ንሠለስተ ወርኂ ሓብእዎ። 24ሙሴ ምስ ዓበየ ወዲ ጓል ፈርዖን ከይበሃል ብእምነት ኣበየ። 25ብኃጢኣት ካብ ዝርከብ ጊዜያዊ ደስታ ምስ ሕዝቢ እግዚኣብሔር መከራ ኽቕበልውን መረጸ። 26ናብቲ ዓስቢ ኣማዕድዩ ስለ ዝጠመተ ካብ ሃብቲ ግብጽስ ምእንቲ ክርስቶስ ውርደት ምቕባል ብዙኅ ሃብቲ ገይሩ ቖጸሮ። 27ነቲ ዘይርአ ስለ ዝረኣየ ጸንዐ፤ ንቝጥዓ ንጉሥ እንተይፈርኀ ድማ ብእምነት ንግብጺ ኃደጋ። 28እቲ በዅሪ ዝቐዝፍ ዝነበረ መልኣኽሞት ምእንቲ ኸይቐርቦም ብእምነት ሥርዓት ፋሲካን ምንጻግ ደምን ገበረ። 29ደቂ እስራኤል ንባሕሪ ኤርትራ ኸም ንቑጽ ምድሪ ብእምነት ተሳገርዋ፤ ግብጻውያን ግና ኸምኡ ኽገብሩ ምስ ፈተኑ ተውሒጦም ተረፉ። 30ቅጽሪ ኢያሪኮ ሸውዓተ መዓልቲ ምስ ዞርዎ ብእምነት ፈረሰ። 31ረኣብ እታ ኣመንዝራ ብእምነት ነቶም ሰለይቲ ብሰላም ስለ ዝተቐበለቶም ምስቶም ዘይእዙዛት ኣይጠፍአትን። 32እንታይ እሞ ኽብለኩም እየ? ብዛዕባ እኒ ጌዴዎን እኒ ባርቅ እኒ ሶምሶን እኒ ዮፍታሔ እኒ ዳዊት እኒ ሳሙኤል ከምኡውን ብዛዕባ ነቢያት ከይትርኸልኩም ጊዜ የብለይን። 33ንሳቶም ብእምነት ንመንግሥታት ሠዓሩ፤ ብቕንዕና መርሑ፤ እግዚኣብሔር ዘተስፈዎም ረኸቡ፤ ኣፍ ኣናብስ ዓፀዉ፤ 34ኃይሊ ሓዊ ኣጥፍኡ፤ ካብ ስሕለት ሰይፊ ደኃኑ፤ ኣብ ድኻም በርትዑ፤ ኣብ ውግእ ኃየሉ፤ ሠራዊት ጸላእቲ ሠዓሩ፤ 35ኣንስቲ ምዉታተን ካብ ሞት ተሢኦምለን ተቐበላኦም፤ ካልኦት ግና ዝበለጸ ትንሣኤ ምእንቲ ኽረኽቡ ምሕረት ኣይንደልን ኢሎም ተሳቕዮም ሞቱ። 36ገሊኣቶም ድማ ብላግጽን ብመግረፍትን ኣብ ልዕሊ እዙይውን ብመቝሕን ብማእሰርትን ተሳቐዩ። 37ብእምኒ ተቐጥቂጦም ተቐትሉ፤ ብመጋዝ ተመገዙ፤ ተሰይፎም ሞቱ፤ ኣጐዛ ኣባጊዕን ዲኖ ኣጣልን ተኸዲኖም ዞሩ፤ ሰኣኑ፤ ጸበቦም፤ መከራ ተቐበሉ። 38ዓለም ንኣኣቶም ዘይትበቕዕ ስለ ዝኾነት ኣብ ምድረ በዳን ኣብ እምባታትን ኣብ በዓትታትን ኣብ ጐዳጕድ ምድርን ኰለል በሉ። 39- 40እግዚኣብሔር ብዛዕባና ዝሐሸ ስለ ዝወሰነ ብዘይዘኣና ናብ ፍጻሜ ምእንቲ ኸይበጽሑ እዚኣቶም ኲላቶም ብእምነት ዝተመስከረሎም እኳ እንተኾኑ ነታ ተስፋ ኣይረኸብዋን።
Copyright
Learn More


text:
1ኣኅዋተይ! ንሕና መምህራን ዝበርትዐ ፍርዲ ኸም እንቕበል ፈሊጥኩም ብዙኃት መምህራን ኣይትኹኑ። 2ኲላትና ብብዙኅ ነገር ንስሕት ኢና። ሓደ ብቓል ዘይስሕት እንተልዩ ግና ንሱ ንዂለንትናኡ ኽመልኽ ዝኽእል ፍጹም ሰብ እዩ። 3እንሆ ኣፍራስ ምእንቲ ኽእዘዙና ኢልና ልጓም ኣብ ኣፎም ንገብረሎም፤ ንዂሉ ኣካላቶምውን ብእኡ ንመርሖ። 4እንሆ መራኽብ ድማ ኽንድዙይ ዝኣክል ዓበይቲ እንተለዋ ብብርቱዕ ንፋስ ዝዂብኰባ እንትኾና እቲ ኣዛዝ መርከብ ናብ ዝደልዮ ብንእሽተይ መቕዘፊ እየን ዝምርሓ። 5ከምኡ ድማ ልሳን ንእሽተይ ኣካል እንተላ ብዓብዪ ነገር ትምካሕ። እንሆ ንእሽተይ ሓዊ ኽንደይ ዓብዪ ዱር ዘይተባርዕ! 6ልሳንውን ሓዊ እያ። ናይ ክፍኣት ዓለም ድማ እያ። እታ ንምሉእ ሰብነት እትምርዝ ክፍሊ ኣካላት ንምሉእ ጕዕዞ ናይ ሕይወትውን እተቃጽል እያ። ባዕላውን ኣብ ገሃነም ክትቃጸል እያ። 7ኲሉ ዓሌት እንስሳን ኣዕዋፍን ለመም ዝብል እንስሳ ባሕርን ንሰብ ይግዛእ፤ ተገዚኡውን ኣሎ። 8ንልሳን ግና ካብ ደቂ ሰብ ክገዝኣ ዝኽእል ሓደኳ የለን። ንሳ ዘይትዓርፍ ክፍእቲ ዝቐትል ሕንዚ ዝመልአት እያ። 9ብእኣ ጌርና ንእግዚኣብሔር ኣብ ነመስግን፤ ብእኣ ጌርናውን ነቶም ብኣርኣያ እግዚኣብሔር ዝተፈጥሩ ሰባት ንረግም። 10ካብ ሓደ ኣፍ ምስጋናን መርገምን ይወፅእ። ኣኅዋተይ! ከምዙይ ክኸውን ኣይግባእን እዩ። 11ዒላዶ ካብ ሓንቲ ዓይኒ ጥዑ ም ማይን መሪር ማይን ትፍልፍል እያ? 12ኣቱም ኣኅዋተይ! ኦም በለስ ፍረ ኣውልዕ ተኽሊ ወይኒ ፍረ በለስ ክትፈሪዶ ይከኣላ እዩ? ከምኡውን እታ መሪር ማይ እትፍልፍል ዒላ ጥዑም ማይ ክትፍልፍል ኣይከኣላን እዩ። 13ኣብ ማእኸልኩም ለባምን መስተውዓልንዶ ኣሎ? ብሠናይ ኣካይዳኡን ትሕትና ብዝመልኦ ጥበብን ገይሩ ሠናይ ተግባሩ የርኢ። 14ኣብቲ መሪር ቅንእን ርእስኻ ምፍታውን ኣብ ልብኹም እንተሃልዩኩም ኣይትመክሑ፤ ኣብ ልዕሊ እታ ሓቂውን ኣይትሓስዉ። 15እዛ ጥበብ እዚኣ ምድራዊትን ሥጋዊትን ሰይጣናዊትን እያ እምበር ካብ እግዚኣብሔር ኣይኮነትን። 16ኣብቲ ቕንእን ርእስኻ ምፍታውን ዘለዎ ኣብኡ ሁከትን ኲሉ ኽፉእ ተግባርን ኣሎ። 17እታ ኻብ እግዚኣብሔር ዝኾነት ጥበብ ግና ቅድሚ ዂሉ ንጽህቲ እያ። ደኃር ሰላማዊት ሕያወይቲ ሕራይ በሃሊት ገባሪት ምሕረት ጽቡቕ ፍረ ዝመልአት ጥርጥርን ግብዝናን ዘይብላ እያ። 18ብሰላም ዝዘርኡ ገበርቲ ሰላም ፍረ ጽድቂ ይዓጽዱ።
Copyright
Learn More


text:
ምዕራፍ 131
ሓደ ንጹህ ንጉስ ኣብ ጕንዲ ስቅያት ተሰቕለ
ማቴዎስ 27:33-44 ማርቆስ 15:22-32 ሉቃስ 23:32-43 ዮሃንስ 19:17-24
የሱስ ኣብ ጕንዲ ስቅያት ተሰቕለ
ኣብ ልዕሊ ርእሲ የሱስ ዝነበረ ጽሑፍ ኣደዳ ላግጺ ገበሮ
የሱስ ብዛዕባ እታ ኣብ ምድሪ እትህሉ ገነት ተስፋ ሃበ
የሱስ ካብታ ኸተማ ብዙሕ ናብ ዘይትርሕቕ ቦታ ተወስደ፣ እታ ቦታ እቲኣ ድማ ንሱን ክልተ ኸተርትን ዚስቀሉላ እያ ነይራ። እታ ቦታ ኸኣ ጐልጎታ፡ ማለት ቦታ ቐረንቀራ እትብሃል ኰይና፡ “ርሕቕ” ኢልካ ኸተማዕድዋ እትኽእል ቦታ እያ ነይራ።—ማርቆስ 15:40።
ድሕርዚ፡ ነቶም ሰለስተ እተፈርዶም ሰባት ክዳውንቶም ቀንጠጥዎም። ምስ ሓሞት እተሓወሰ ወይኒ ኺሰትዩ ድማ ተዋህቦም። እዚ መስተ እዚ፡ ኣንስቲ የሩሳሌም ዘዳለዋኦ ኪኸውን ኣለዎ፣ እቶም ሮማውያን ከኣ እዚ ፈውሲ ቃንዛ እዚ ነቶም ዚስቀሉ ኺውሃቦም የፍቅዱ ነይሮም እዮም። የሱስ ግና ጥዒሙ ምስታዩ ኣበየ። ስለምንታይ እዩ ዝኣበየ፧ እቲ ኸቢድ ፈተና ኼጋጥሞ ኸሎ፡ ምስ ምሉእ ቀልቡ ኪኸውን፡ ክሳዕ ሞት እውን ንቑሕን እሙንን ኪኸውን እዩ ደልዩ ነይሩ።
ድሕሪኡ፡ የሱስ ኣእዳዉ ዘርጊሑ ኣብቲ ጕንዲ ኣንበሮ። (ማርቆስ 15:25) እቶም ወተሃደራት ከኣ ብመሳምር ገይሮም ኣእዳዉን ኣእጋሩን ሸንከርዎ፣ እቲ መሳምር ንስጋኡን ንጅማውቱን ወጊኡ ኺሓልፍ ከሎ፡ ብርቱዕ ስቓይ እዩ ተሳቕዩ። ነቲ ጕንዲ ሓፍ ኣቢሎም ምስ ተኸልዎ ድማ፡ እቲ ኣቝሳሉ ብኽብደት ሰብነቱ ብዝያዳ ስለ እተጀልዐ፡ ኣዝዩ ብርቱዕ ቃንዛ እዩ ተሰሚዕዎ። ይኹን እምበር፡ የሱስ ነቶም ወተሃደራት ኣይወቐሶምን። የግዳስ፡ “ኣቦ፡ ዚገብርዎ ኣይፈልጡን እዮም እሞ፡ ሕደገሎም” ኢሉ ጸለየ።—ሉቃስ 23:34።
ሮማውያን ብልምዲ፡ ጽሑፍ ክሲ ገበነኛታት ይጽሕፉ ነይሮም እዮም። ጲላጦስ ድማ፡ “የሱስ እቲ ናዝሬታዊ፡ ንጉስ ኣይሁድ” ዚብል ጽሑፍ ለጠፈ። ኵሉ ምእንቲ ኼንብቦ ኸኣ፡ እቲ ጽሑፍ ብእብራይስጥን ብላቲንን ብግሪኽኛን እዩ ተጻሒፉ ነይሩ። ጲላጦስ ዝገበሮ ተግባር፡ ነቶም ንየሱስ ኪመውት ግዲ ዝበሉ ኣይሁድ ዘለዎ ንዕቀት ዜርኢ እዩ ነይሩ። ሊቃውንቲ ኻህናት በዚ ስለ ዘይተሓጐሱ፡ “ንሱ፡ ‘ኣነ ንጉስ ኣይሁድ እየ’ ኸም ዝበለ እምበር፡ ‘ንጉስ ኣይሁድ’ ኢልካስ ኣይትጽሓፍ” በልዎ። ጲላጦስ ግና ከም ብሓድሽ መጻወቲኦም ኪኸውን ብዘይምድላዩ፡ “ዝጸሓፍክዎ ጽሒፈ ኣለኹ” ኢሉ መለሰ።—ዮሃንስ 19:19-22።
እቶም እተቘጥዑ ኻህናት ነቲ ኣቐዲሞም ኣብቲ ዋዕላ እተዛረብዎ ናይ ሓሶት ምስክርነት ደገምዎ። ሓለፍቲ መገዲ ድማ፡ ብላግጺ ርእሶም እናነቕነቑ፡ “ኣየ፡ ኣታ ንቤተ መቕደስ ኣፍሪስካ ኣብ ሰለስተ መዓልቲ እትሃንጻ፡ እስከ ኻብ ጕንዲ ስቅያት ወሪድካ፡ ርእስኻ ኣድሕን” ኢሎም ጸረፍዎ። እቶም ሊቃውንቲ ኻህናትን ጸሓፍትን እውን ንሓድሕዶም፡ “ርኢና ኽንኣምንሲ፡ ክርስቶስ ንጉስ እስራኤል ሕጂ ኻብ ጕንዲ ስቅያት ይውረድ” በሉ። (ማርቆስ 15:29-32) እቶም ኣብ የማንን ኣብ ጸጋምን የሱስ ተሰቒሎም ዝነበሩ ኸተርቲ እውን፡ ከም ሓቂ ንሱ በይኑ ንጹህ ክነሱ ኺጸርፍዎ ጀመሩ።
እቶም ኣርባዕተ ወተሃደራት ሮሜ እውን ንየሱስ ኣላገጹሉ። መጺጽ ወይኒ ይሰትዩ ነይሮም ኪዀኑ ይኽእሉ እዮም። ስለዚ፡ ነቲ ወይኒ ናብቲ ተመጣጢሩ ኺሰትዮ ዘይክእል ዝነበረ የሱስ እናኣቕረቡ ኣላገጹሉ። እቶም ሮማውያን ነቲ ልዕሊኡ ዝነበረ ጽሑፍ እናጠቐሱ እዮም ዜላግጹሉ ነይሮም፣ “ንጉስ ኣይሁድ እንተ ዄንካስ፡ ርእስኻ ኣድሕን” ድማ ይብልዎ ነበሩ። (ሉቃስ 23:36, 37) ሕስብ እሞ ኣብሎ! እቲ መገድን ሓቅን ህይወትን ኣደዳ ዘይግብኦ ግፍዕን ላግጽን እዩ ዀይኑ። ኰይኑ ግና፡ ነቶም ዚዕዘብዎ ዝነበሩ ኣይሁድ ከይነቐፈ፡ ንወተሃደራት ሮሜ ኸየላገጸ፡ ነቶም ኣብ ጐድኑ እተሰቕሉ ኽልተ ገበነኛታት ከኣ ከይዀነነ እዩ ነቲ ዅሉ መከራ ብጽንዓት ጾይርዎ።
እቶም ኣርባዕተ ወተሃደራት ንኽዳውንቲ የሱስ ወሲዶም ኣብ ኣርባዕተ መቐልዎ። ገግዲኦም ኣየናዩ ምዃኑ ንምውሳን ከኣ ዕጫ ኣወደቑሉ። እቲ ቐምሹ ግና ብሉጽ እዩ ነይሩ፣ ከመይሲ፡ “ካብ ላዕሊ ኽሳዕ ታሕቲ ዅለንትናኡ እሉም ነበረ እምበር፡ ስፋይ ኣይነበሮን።” ስለዚ፡ እቶም ወተሃደራት፡ “ንዝበጽሐ ኺበጽሖስ ዕጫ ነውድቐሉ እምበር፡ ኣይንቕደዶ” ተባሃሃሉ። በዚ ኸምዚ፡ “ንኽዳውንተይ ተማቒሎምዎ፡ ንቐምሸይ እውን ዕጫ ኣውዲቖምሉ” ዚብል ቅዱስ ጽሑፍ ተፈጸመ።—ዮሃንስ 19:23, 24፣ መዝሙር 22:18።
ድሕሪ ገለ ግዜ፡ ሓደ ኻብቶም ገበነኛታት፡ የሱስ ብሓቂ ንጉስ ከም ዝዀነ ተገንዘበ። ስለዚ፡ ንብጻዩ፡ “ከም ናቱ ዝበለ ፍርዲ ተፈሪዱካ ኸሎስ፡ ንኣምላኽ ኣይትፈርህን ዲኻ፧ ንሕናስ ብሰሪ ግብርና ብሓቂ ዚግብኣና ኢና ረኺብና፣ እዚ ግና ሓንቲ በደል እኳ ኣይገበረን” ኢሉ ገንሖ። ድሕሪኡ፡ ንየሱስ፡ “መንግስትኻ ምስ ሓዝካ፡ ዘክረኒ” ኢሉ ለመኖ።—ሉቃስ 23:40-42።
የሱስ ድማ፡ “ሎሚ ብሓቂ እብለካ ኣለኹ፦ ምሳይ [ኣብ መንግስቲ ኣምላኽ ዘይኰነስ] ኣብ ገነት ክትከውን ኢኻ” ኢሉ መለሰሉ። (ሉቃስ 23:43) እዚ የሱስ ዘተስፈዎ ተስፋ እዚ፡ ካብቲ ንሃዋርያቱ ምስኡ ኣብታ መንግስቲ ኣብ ዝፋናት ኪቕመጡ ምዃኖም ዝሃቦም ተስፋ እተፈልየ እዩ። (ማቴዎስ 19:28፣ ሉቃስ 22:29, 30) ኰይኑ ግና፡ እቲ ገበነኛ ኣይሁዳዊ ብዛዕባ እታ የሆዋ ንኣዳምን ንሄዋንን ንዘርኦምን ዘዳለዋ ምድራዊት ገነት ሰሚዑ ኪኸውን ኣለዎ። ድሕርዚ፡ እቲ ኸታሪ ነዚ ተስፋ እዚ ሒዙ ሞተ።


text:
እዋናዊ ዜናታት
- ናይ ሓዘን መግለጺ፣ደሞክራስያዊ ግንባር ሓድነት ኤርትራ፡
- ደምዳሚ መግለጺ፣ስሩዕ ኣኼባ ፈጻሚ-ኣካል፡ ደሞክራስያዊ ግንባር ሓድነት ኤርትራ /ደ.ግ.ሓ.ኤ/
- ቃል ሓዘን ጨንፈር ሽወደን ግንባር ሃገራዊ ድሕነት ኤርትራ
- ቃል ሓዘን ግንባር ሃገርዊ ድሕነት ኤርትራ/ ሕድሪ ጨንፈር ጀርመን
- ናይ ሓዘን መግለጺ ግንባር ሃገራዊ ድሕነት ኤርትራ-ሕድሪ
- ኤርትራ ካብ 2015 ንነጀው ቀጥታ ተጠቃዒት ናይ’ቲ ብኤል ኒኖ ዝፍለጥ ምዝባዕ ኣየር ኮይና ምጽናሐ ተገሊጹ
- ናይ ሓዘን መግለጺ ብደግሓኤ ዞባ ኤውሮጳ
- ናይ ሐዘን መግለጺ
- ቃል ሓዘን
- መግለጺ ሓዘን፡
- ክልተ ዲፕሎማት ስርዓት ህግደፍ ነቲ ስርዓት ከም ዝራሕርሑ ይግለጽ ኣሎ
- ምስጋና
- ሓድነት ኤርትራውያን ንፍትሒ ኣብ ዓባይ ብሪጣኒያ ዝተባህለ ማሕበረ ተመስሪቱ
- ኤርትራውያን ተቐማጦ ሕቡራት መንግስታት ኣመሪካ፡ ሓድሽ ዓመት 2017 ብሓባር ጸንቢሎም
- ተመሃሮ ቤት ትምህርቲ “ እንዳ ማርያም ” ኣንጻር ስርዓት ህግደፍ ኣድማ ኣካይዶም !!
ኣብ መርበብ ዘለዉ
We have 94 guests and no members online
- Details
- Written by ድምጺ ሰላምን ደሞክራስን ኤርትራ
- Published: 04 January 2017
ነውራም መራሒ፡ ነውራማት ደገፍቲ
ሰላም ዝኸበርኩም ኣዳለውትን ኣቕረብትን ፈነወ ረድዮ ድምጺ ሰላምን ደሞክራስን ኤርትራ ብሓፈሻ፡ ብፍላይ ከኣ ኣዳለውቲ መደብ ሰሙናዊ ዓምዲ መድረኽ ምስ ሓፋሽ። ከመይ ኣለኹም? ኣብ’ዚ ህዝቢ ካብ ምብትታን ንምድሓን ኣንጻር ምልኪ ንደሞክራስያዊ ሕብረ-ሰልፋዊ ስርዓት ዝካየድ ዘሎ ህዝባዊ ቃልሲ ኣበርክተኾም ምስጉንን ዘይስገርን እዩ’ሞ ኩሉ ሰሰናዩ እናተመነኹ በርትዑ እብለኩም። ዝኸበርኩም ኣሕዋት ሎሚ ዕለት 2 ጥሪ 2017’ዩ። ዓመተ 2016 ድሮ ተገባዲዱስ ዝሓለፈ ዓመት ኣረጊት ዓመት እናበልካ ምጽሓፍን ምምዳር ዝተጀመረሉ’ውን እዩ።
ብዝኾነ ብሕማቕ ድዩ ብጽቡቕ ዝነበርካሉ ግዜ ወይ ዓመት እንክዛዘም፡ እንቋዕ ኣብጸሓኩም ኣብጸሓና፡ መጻኢ ዓመት ናይ ሰላም፡ ጥዕናን እንጀራን ዓመት ይግበረና፡ ንከም ሎም የራኽበና ክትበሃሃል ንቡርን ቅቡልን’ዩ። እዚ ከም ሰባት ከም ዜጋታት ብባህሊ ደረጃ ሰናይ ሚኒዮትና ንለዋወጠሉ፡ ግን ከኣ ግዴታ ዘይብሉ ጽቡቕ ባህሊ’ዩ። ብባህሊ ጥራሕ ዘይኮነ፡ ብዓይኒ ፖለቲካ’ውን መራሕቲ ሃገራት ወይ መንግስታት ዘይከም ኣብ ሃገርና ዘሎ መንግስቲ፡ ዓመት ተዛዚሙ ብካልእ ዓመት ኣብ ዝትከኣሉ ወቕቲ፡ ክኒዮ ናይ ሰናይ ትምኒት መግለጺ፡ ኣብ’ቲ ዝውዳእ ዘሎ ዓመት ንህዝቢ ዝጠቕም እንታይ ሰሪሖም፡ እንታይ’ከ ተሪፍዎም፡ ንቕድሚት ኣብ’ቲ ዝእቶ ዘሎ ሓድሽ ዓመት’ከ እንታይ መደባት ኣለዎም ንህዝቢ ብወግዒ ብመራኸቢ ብዙሓን ኣብ ዕለቱ መግለጺ ዘስምዕሉ፡ ህዝቢ ብትኹረት ዝጽበዮ ልሙድን ቅቡልን ኣሰራርሓ’ዩ። ብፍላይ ገለ ገለ መንግስታት ብምኽንያት ሓድሽ ዓመት ኣሱራት ከም ዝፈትሑ፡ ኣብ ውሽጦም ኮነ ምስ ጎረባብቶም ዘለዎም ጽልኢ ብዘተ ንምእላይ ቅሩብነቶም ዘርእይሉ፡ ዓቐን ሃገራዊ ባጀት፡ ምንጩን ኣብ ተግባር ኣወዓዕላኡን ኣመልኪቶም ረዚን መልእኽቲ ዘሕልፍሉ’ውን እዩ።
ንሕና ኤርትራውያን ኣካል ኣምሳል ማሕበረ-ሰብ ዓለም ኢና። ልዑላዊ ህዝብን ሃገርን ኢና። ንሰላም፣ ንስኒት፣ ንደሞክራስያዊ ምሕደራ፣ ንቁጠባዊ ዕቤት፣ ንሓባራዊ ረብሓን ምክብባርን ፍሉይ ትኹረት እንህብ ብቃልስን መስዋእትን ዝመጻእና ህዝብታት ኢና። ስለዚ ከኣ ኣብ ሓድሽ ዓመት ንሃገርና ካብ ዝመርሕ ዘሎ መንግስቲ ኣብ ዝሓለፈ ዓመት ከመይ ጸኒሕና፡ ኣብ ምውሓስ ሃገራዊ ሰላም፣ ኣብ ምኹስኳስ ደሞክራስን ደሞክራስያዊ ትካላትን፣ ባጀትን ኣጠቓቅማኡን፣ ዝተሰላሰሉ መደባት ልምዓትን ህዝቢ ብቐጥታ ዝረኸቦ ረብሓን፣ ንምምሃርን ምስትምሃርን፣ ጥዕናዊ ኩነታት ዜጋታት፣ ኩሉ ሸነኻዊ ማሕበራዊ ውሕስነት፣ ኣብ ዓውዲ ዲፕሎማሲ ዘረጋገጽናዮ ዓወታት፣ ወይ ድማ ብኣንጻሩ ኣብ’ዚ ዓመት ዝገጠመና ሰብ ዝሰርሖን ባህሪያዊ ሓደጋታትን ኣገጣጥማናን ከምኡ’ውን መጻኢ መደብ ናይ ሓድሽ ዓመትን….ወዘተ ዝምልከት ካብ ሰናይ ድሌት መራሕቲ ዘይኮነ፡ ናይ ብሕጊ ዝርዝር መብርሂ ካብ መራሒ ሃገር ክንሰምዕ መሰልና’ዩ። እወ ኣብ ሓድሽ ዓመት መራሒ ሃገር እንተደልዩ ኩለ- መዳያዊ ህልዊ ሃገራዊ ኩነታትና ዝምልከት ሓበሬታ ዝበና፡ እንተዘይደልዩ ዝነፍገና፡ ክኸውን ኣይግባእን። ብዝኾነ መምዘኒ መራሒ ሃገር ትሕቲ ህዝቢ ደኣምበር ልዕሊ ህዝቢ ኣይኮነን። ስለዚ ከኣ ሓበሬታ ኣብ ዕለቱ ምሃብን ዘይምሃብን ኣብ ሰናይ ምሕረቱ ክወድቕ ፍጹም ቅቡል ኣይኮነን።
ኣነ ኣብ ዓለም ዘየለ ኣብ ሃገርና ክህሉ ኣለዎ ኣይኮንኩን ዝብል ዘለኹ። ኣብ ዓለም ዝግበር ልሙድ ኣሰራርሓ ኣባና’ውን ይሃሉ ይተግበር’የ ዝብል ዘለኹ። ናይ ቅድሚ ሎሚ ዝነበረ ንታሪኽ ገዲፍና ኣብ’ዛ ዝተፋነናያ ዓመት 2016 ከም ህዝቢ ከመይ ጸኒሕና፡ ናበይ’ከ ነምርሕ ኣለና፡ ኣብ ዓመተ 2017 ከም መንግስቲ እንታይ ዝተታሕዘ መደብ ኣሎ ካብ መራሒ ሃገር ዝርዝር ሓበሬታ ክንሰምዕ ተጸቢና ከም እንኸውን እኣምን። ኣብ ዕለት ሓደ ጥሪ 2017 ካብ ንግሆ ክሳብ’ቲ ብፍጹም ንዕቀት ዝተለውሰ እንታይ ከይተምጽኡ ዘስምዕ ሰዓት 9 ናይ ምሸት ቁርጽና ዝሰማዕናሉ፡ ምሉእ መዓልቲ መግለጺ ክንሰምዕ ዓይንና ናብ መስኮት ቴሌቭዥን እዝኒና ናብ ድምጺ ሓፋሽ ትኹረት ብምግባር ቀንፈዘው ምባልና ዘይተርፍ’ዩ። እንተኾነ ግን ትጽቢትና ከም ህዝብን እቲ ክውንነትን በበይኑ ኮይኑ። ኣይተጠዓዓመን። ስለምንታ ከምኡ ይኸውን? እንተኾነ መራሒ ሃገር ኣብ ዕለቱ መግለጺ ዘሰምዓሉ ንጹር ሰዓት ኣቐዲሙ ሓቢሩ ሰዓቱ ኣኽቢሩ መደረ መስመዐ። ከምኡ ኣይገበረን ከኣ ኣብ’ቲ ዕለት ቀሪቡ ዝኾነ መልእኽቲ ከየሕለፈ ዕለቱን ወርሑን ኣብ ዘይተነጸረ፡ ፕረዚደንት ኢሳያስ ኣፈወርቂ ኣብ ዝመጽእ ቀረባ መዓልታት ንሓድሽ ዓመት ኣመልኪቱ ቃለ-መጠይቕ ክገብር’ዩ ብዝብል ተራ ናይ በጋሚዶ ጠባይ ዘለዎ ሓበሬታ ክሕለፍ ስለምንታይ? ዝበሃል ስለዘይብሉ ወይስ ኣብ ህዝቢ ካብ ዘለዎ ንዕቀት?
ሕራይ ንሱስ ከምኡ ገበረ እቶም መንግስትና መራሒና ዝብሉ ደገፍቱ’ኸ ዓገብ ክብሉ ኣይክእሉን ድዮም? ተጋጊኻ ዘይንቡር ገይርካ’ሞ ንህዝቢ ይቕረታ ሓቲትካ ግቡእ መግለጺ ሃብ ዝብል ተጽዕኖ ኣይገብሩን’ዮም። ወይስ መራሕን ተመራሕትን ሓደ ካብ’ቲ ካልእ ዘይሕሹ ኩሎም ህዝባውን መንግስታዊ ክብሪ ዘይርደኦም ብበጋሚዶኣዊ ባህሪ ኣእምሮኦም ዝተደፍኑ’ዮም። ዝኸበርኩም ኣሕዋትን ኣሓትን ኣብ ሓድሽ ዓመት መደረ ኢሳያስ ብዘይምስማዕና ብዘይካ ዝተለምደ ሓሶት፡ ዘይትግበር መብጸዓን ባዶ ጃህራን እንታይ ከይተርፈና ብዝብል ሸለል ኢልክሞ እንተደኣ ኮይንኩም መሰልኩም’ዩ። ከም ናተይ ኣጠማምታ ግን ህዝቢ ኢና። ሃገር ኢና። በየናይ ኣገባብ ሓኲሩ ብዘየገድስ ሃገር ዝመርሕ ዘሎ መንግስቲ’ዩ። ስለዚ ልክዕ ከም’ቶም ካልኦት ህዝብታትን ካብ መራሕቶም ብዛዕባ ኩነታት ሃገሮም ብሩህ መግለጺ ክወሃቦም ዝተኸታተልናዮ፡ ንሕና’ውን ብዛዕባ ህልዊ ኩነታት ሃገርና ኣብ ዓመተ 2016 ከምኡ’ውን መጻኢ መደብ ዓመተ 2017 ጥቅው ይኹን ኣይኹን ካብ ቃል መራሒ ሃገር ኣብ ዕለቱ ዝርዝርን ብሩህን መግለጺ ክንሰምዕ ነይሩና፡ ግን ብኣበይ ከይበጽሑ ዝብል ነውራም መራሒ ተነፊጉና ዝብል ርእይቶ ኣለኒ።
ጉጅለ ህግደፍ፡ ብነውራም መራሒ ዝምራሕ ጥራሕ ዘይኮነ ብነውራማት ደገፍቲ ዝመልአ ስለዚ ከኣ ዝበስበሰ ጸረ-ህዝቢ ሓይሊ ምዃኑ ብምግንዛብ ድማ ፍጹም ሕማቕ ተሰሚዑኒ። እዚ ከም’ዚ ዓይነት ተግባር ብርግጽ መንቀሊኡ ንዕቀት’ዩ። ላግጺ’ዩ። ሓላፍነት ዘይስመዖ ዝነደየ ኣተሓሳስባ’ዩ። ‘ምበኣር ካብ’ዚ ንምውጻእን ህይወትናን ኣወንታዊ ክብርናን ንምዕቃብን ዘለና እንኮ ምርጫ ቃልሲ ጥራሕ’ዩ። ገባሪ ጉድ ነውራም መራሕን ምእዙዛት ነውራማት ደገፍትን ብምኽሪ ብልመና ጥዑይ ሓላፍነታዊ ሰብ ናብ ዝሓስቦ ክምለሱ ዝሕሰብ ኣይኮነን። ብቓልሲ ተሳዒሮም ክውገዱ ጥራሕ’ዩ ዘለዎም። ከምኡ ንምግባር ድማ ብራእይ ብቑጠዐ ግን ከኣ ብዝተጸንዐ ኣገባብ ብዘይ ወዓል ሕደር ዝተጀመረ ቃልሲ ኣብ ምጉህሃር ተራ ከነበርክት ኣለናን ይግባእ።
ሮቤል በርሀ ካብ ደቡብ ኣፍሪቃ
ብሓልዮት ደሞክራስያዊ ግንባር ሓድነት ኤርትራ ዝፍኖ ድምጺ ሰላምን ደሞክራስን ኤርትራ፡ 04-01-2017
ኣገዳሲ ቆጸራታት
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
- መጸዋዕታ ንኣገዳሲ ህዝባዊ ኣኼባ
- ዕድመ መጋቢት 8 2016 ኣህጉራዊ መዓልቲ ደቂ ኣንስትዮ
- ኣገዳሲ ሕዝባዊ ሰሚናር ኣብ ከተማ ስቶክሆልም اجتماع جماھیري مھم في مدینة استوكھلم مظلھ الارتریھ السویدیة لتغییر Important Public Seminar in Stockholm Sweden
- ዕድመ ንሓዲሽ ዓመት አብ ከተማ ኰለን/ጀርመን
ሓተታ-ርእይቶ-መልእኽቲ
- ፖሎቲካ መገለይሲ ቐየስገው፣ ዓውተር ደርብሲ አልግድ (ጥበብድ) ገምድገው ሓሪረትል ለመለም የንቱታት ለቡኑኽር ጉኑዂር መንድርተነኲ።
- ባሕሪ ኤርትራ ጥሙይ ዘየዕንግል፡ ድራር ዓይኒ
- ሰሪሕናን ንሰርሕ ኣለናን በበይኑ’ዩ
- ኣብ እንዳ ህግደፍ ሓተትን ተሓታትን ኩሎም ሓደ
- ካልኦት ዘዝበልዎ እናደገምካ ብተስፋ ካብ ምባር፡ ኣብ መሬትካ ሰቢትካ ናትካ ምግባር
- ነውራም መራሒ፡ ነውራማት ደገፍቲ
- Initiating Ethio- Eritrea Dialogue for Democratic Development
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ንሚልዮናት ዚምግብ ሕርሻ
ቅድሚ ኣርብዓ ዓመት ኣብ 2 ለካቲት 1973፡ መጽሔታት ግምቢ ዘብዐኛን ንቕሑ!ን ንምሕታም፡ ሓደስቲ ሓተምቲ ኣብ ዎልኪል፡ ኒው ዮርክ ተተኺለን ነይረን።
ቅድሚኡ ቕድሚ ዓሰርተ ዓመት፡ ናይ የሆዋ መሰኻኽር ነቶም ኣብ ብሩክሊን፡ ኒው ዮርክ ኣብ ዚርከብ ቀንዲ ቤት ጽሕፈቶም ዚሰርሑ ሰባት ንምምጋብ ዜኽእሎም ሕርሻ ኪኸውን ኢሎም እዮም ነቲ መሬት ዓዲጎም ነይሮም። ሽዑ ግና ነቲ ቦታ እተፈላለየ መንፈሳዊ ምግቢ ንምድላው እውን ኪጥቀምሉ ጀሚሮም።—ማቴዎስ 24:45-47።
ኣብቲ ግዜ እቲ ሓላው ክፍሊ ሕትመት ዝነበረ ፊሊፕ ዊልኮክስ፡ ብዛዕባ እታ ኣብ ዎልኪል ሕትመት እተጀመረላ ፈለማ መዓልቲ ተዘክሮኡ ኺገልጽ ከሎ፡ “ነተን ፈጣናት ሓተምቲ ማካይን ንምግጥጣም፡ ዳርጋ ወርሒ እዩ ወሲዱልና ነይሩ። ድሉዋት ምስ ኰና ድማ ንፈተነ ኽንሓትመለን ጀሚርና። ነዊሕ ከይጸናሕና ኣሽሓት መጽሔታት ሓቲምና። ድሕሪኡ ነቲ መጽሔታት ኣብ ብሩክሊን ናብ ዚርከብ ቤት ማሕተምና ሰዲድናዮ፣ ካብኡ ድማ ናብ ጉባኤታት ተሰዲዱ። ንሓንቲ መጽሔታት እኳ፡ ከነባኽን ኣይደለናን ኔርና” በለ።
ናይ የሆዋ መሰኻኽር፡ ነቲ ሽዑ ኣብ ብሩክሊን ዝነበረ ዓብዪ ቤት ማሕተም ንምድጋፍ ኢሎም እዮም ነቲ ሓድሽ ቤት ማሕተም ኣቚሞምዎ። ኣብ መጀመርታ 1970ታት፡ ጠለብ እቲ ኣብ መጽሓፍ ቅዱስ ዝተመስረተ ጽሑፋት፡ ካብቲ መዓልታዊ ዚሕተም ዝነበረ ጽሑፋት ኣዝዩ ይዛይድ ስለ ዝነበረ፡ ኣብ ብሩክሊን ዝነበረ ቤት ማሕተም ናይ ለይቲ እብረ ወሲኹ ነይሩ።
እቲ ኣብ ዎልኪል ዚርከብ ናይ መጀመርያ ህንጻ ቤት ማሕተም፡ ኣርባዕተ ኽፍሊ ሕትመትን ክፍሊ ምልኣኽ ጽሑፋትን ኣዳራሽ መንግስቲ ኣምላኽን ዝሓዘ እዩ ነይሩ። ይኹን እምበር፡ ዕዮ ምሉእ ብምሉእ ቅድሚ ምጅማሩ፡ ኣብ ጥቓኡ ዝዓበየ ኻልኣይ ህንጻ ኺህነጽ ጀሚሩ። ሽዑ እውን ጠለብ መጽሓፍ ቅዱሳዊ ጽሑፋት እናበዝሐ ስለ ዝኸደ፡ እቲ ኻልኣይ ህንጻ ኸይተወድአ ኸሎ፡ ኣብኡ ሽዱሽተ ተወሰኽቲ ሓተምቲ ማካይን ተተኺለን እየን።
ኣብ ዝሓለፈ ዓመታት፡ ተክኖሎጂ ሕትመት ተመሓይሹ፡ ጠለብ መጽሓፍ ቅዱሳዊ ጽሑፋትና ድማ ወሲኹ እዩ። ስለዚ፡ ኣብ ዎልኪል ናብ ዚርከብ ቤት ማሕተም ብተደጋጋሚ ሓደስቲ ናውቲ ኣእቲናን ነቲ ህንጻ ኣስፊሕናዮን ኢና። እተን ብ1980ታት ዝነበራ ሓተምቲ ማካይን ብፈጥናት ሓተምቲ ማካይን ተተኪአን እየን።
ብ2004፡ እቲ ኣብ ብሩክሊን ዝነበረ ቤት ማሕተም ተዓጽዩ፣ ኣብ ዎልኪል ድማ ንመጀመርያ ግዜ መጻሕፍቲ ኺሕተም ተጀሚሩ። ብ2010 ከኣ ሕትመት መጽሔታት ኣብ ካናዳ ናብ ዚርከብ ጨንፈር ቤት ጽሕፈት ናይ የሆዋ መሰኻኽር ግዒዙ። እታ ኣብ ካናዳ እትርከብ ሓዳስ ሓታሚት ኣብ ሰዓት 200,000 መጽሔታት ክትሓትም ትኽእል እያ።
ሎሚ፡ እቲ ኣብ ዎልኪል ዚርከብ ቤት ማሕተም፡ ዘመናዊ ሓተምትን 280 ዚዀኑ ወለንተኛታት ዓየይትን ዘለዎ ምዕቡል ቤት ማሕተም እዩ። ኣብ ዝሓለፈ ዓመት ኣብኡ፡ ልዕሊ 17 ሚልዮን መጻሕፍትን መጽሓፍ ቅዱሳትን ተሓቲሙ እዩ። ናይ የሆዋ መሰኻኽር ንመንፈሳዊ ጽምኢ ሚልዮናት ንምርዋይ፡ ኣብ ሰሜን ኣመሪካ ኣብ ዚርከብ ዎልኪልን ካናዳን መክሲኮን ኣብያተ ማሕተም ኣለዎም። ብዘይካዚ ድማ ኣብ ካልእ ሃገራት 12 ቤት ማሕተም ኣለዎም፣ እዚ ድማ ኣብ ኣውስትራልያ፡ ኣብ ኣፍሪቃ፡ ኣብ ኤውሮጳ፡ ኣብ እስያ፡ ኣብ ደቡብ ኣመሪካ ይርከብ።—ማቴዎስ 5:3።
ብዝያዳ ፍለጥ
ቤት-ኤል እንታይ እዩ፧
ቤት-ኤል ፍሉይ ዕላማ ዘለዎ ዜደንቕ ቦታ እዩ። ብዛዕባ እቶም ኣብኡ ዜገልግሉ ብዝያዳ ፍለጥ።


text:
Eritrean youth commemorating Martyr's Day in Asmara, June 20, 2015 (Credit: RedSeaFisher)
ሰምእታትና ክርስቶሳት’ዶ ክንሰምዮም
ብዛዕባ ነጻነት ብዙሕ ግዜ ብዝተፈላለዩ ኤርትራውያን ሓፋሽ፡ ተጋደልቲ፡ ተመራመርትን ተገሊጹ ብቐጻሊ’ውን ይግለጽ’ዩ፡፥ ብፍላይ ኣብ ግዜ ዕለተ-ሰማእታት። ሰማእቲ ንኤርትራን ህዝባን ህይወቶም ከፊሎም ነጻ ከምዘውጽኡና ኩሉ ሓፋሽ ህዝቢ ኤርትራ ዝፈልጦ’ዩ። እዚ ነጻነት’ዚ ጸጋታት ናይ ሃገር ዋናታት ክንከውን ኣብቂዖምና ዘይኮነስ ብቐንዱ ክንዮ ጸጋታት ምውናን’ዩ-- ምውናን ነጻ ኣእምሮን ኣትሓሳስባን ።
ነጻ-ኣእምሮ ደቂ ሰባት ካብ ንፍጠር ዝዕደለና ጸጋ’ዩ። እንተኾነ ግን ህዝብታት ብዝተፈላለየ ኣገባብ ናይ ስርዓትን ኣምሓድራን ካብ ነጻነት ክንሕረም ብዙሕ ግዜ ኣብ ታሪኽ ርኢናን ሰሚዕናን ኢና። ሓደ ኻብቲ ጉሉሕ ስርዓት ድማ መግዛእቲዩ።
ነጻ-ኣእምሮ ሓደ ካብቲ ዓበይቲ ኣዕኑድ ናይ ተፈጥሮና ስለዝኾነ ከምቲ ኻልእ ንህላዌ ደቂ ሰብ ከም ማይ መግቢ መጽለሊ ዝኣመሰሉ መባእታ ኣገደስቲ ነገራት ዘድልዩና ነጻ-ኣእምሮ ድማ ካብዚ ዝተጥቕሰ ንላዕሊ ኣገዳሲ’ዩ። ስለምንታይ ስጋዊ ዘይኮነስ መንፈሳዊ ሓይሊ ስለዝህብ። ምውናን መንፈሳዊ ሓይሊ እንታይ ዓይነት ተኣምራት ከምዝሰርሕ ሳላ ገድሊ ኤርትራን ህዝባዊ ግምባርን ልዕሊ ኩሉ ድማ ሳላ ተጋደልቲ ህልዋትን ሰማእትን ንሕና ኤርትራውያን ብግብሪ ስለዝረኣናዮ ብዙሕ ምህሮ ኣየድልን’ዩ። ኣብዚ ሓጺር ናይ ዝኽሪ ጽሑፈይ ክሕንጥጥ ስለዘይከኣል ግን እቲ ሓደ ንምዝንታዉ ምስ ኣጸገሞ ‘ዘእይትነገር ታሪኽ’ ዝበሎ፡ ነቲ ብህዝብና ኣብ መሬትና ዝተሳለጠ ናትና ስለዝኾነ ክሳዕ ክንደይ ይሰወጠና ግን ነፍስውከፍ ዜጋ ምስ ሕልናና ክንላዘብ ክንግደድ ኢና። ዕለተ-ሰማእታት ድማ ምስ ሕልናና ንዝትየላ ዕለት እያ።
ናጻ ኤርትራ ብሰማእታት ምስተረከብና ሕድሮምን ሕድረንን ንምፍጻም ንሓርነት ኣብ ንግስግሰሉ እዋን ካልእ ገድሊ ኣጋጢሙና፡፡ ከምቲ ንነጻነት ሰማእታት ህወቶም ዝወፈዩ ነጻነት ንምውሓስ ድማ ዳግማይ ህዝቢ ኤርትራ ብዋርሳይ ህይወት ኸፊሉ፥፡ እዚ ኮይኑ ከብቅዕ ናይ ኤርትራ ብድሆ ብውሽጥን ብደገን ቀጺሉ። ንህዝቢ ኤርትራ ንኽዳኸም ዝተፈላለየ መትሓዚ ዘይብሉ ተጻብኦታት ካብ ዕለተ-ነጻነት 1991 ክሳብ እዛ ዕለት’ዚኣ የጋጥመና ከምዘሎ ናይ ሓፋሽ ዕለታዊ ተመክሮ’ዩ። ንኣብነት እዚ ናይ ሎሚ ቕነ ብሰብኣዊ መሰላት ቀሪቡልና ዘሎ ጻዕዳ ሓሶት ግርምቢጥ ክሲ መቐጸልታ ናይቲ ናይ ዓመታት ብድሆ እዩ። ህዝቢ ኤርትራ መስዋእቱ ይቕጽል ኣሎ፥፡
ህዝቢ ኤርትራ ክዳኸምን ኣብዚ ናይዚ ዘበን ኣምጻኦ ግዝኣት ንኽንቑረን ሓደ ካብቲ ዕላማ ናይቶም ነጻነትና ዘይተዋሕጠሎም ብዘይ ዕረፍቲ ንዓመታት ክሰርሕሉ ዝሓገዩ ቀንዲ ነገር እንተሎ ክብርታት ናይ ኤርትራ ምቕታል’ዩ። ክብርታት ናይ ዝኾነ ሕብረተሰብ መትኒ ወይ ዓንዲ ሕቖ ስለዝኾነ ንኽብሪ ናይ ሓንቲ ሃገር ወይ ሕብረተሰብ እንተልሚስካ ከምድላይካ ክተማእዝኖ ከምዝከኣል ንዘበናት ዘናበሮም መሳርሒ!!! ብተዛማዲ ድማ ንክብሪ ናይ ህዝቢ ኤርትራ ከዳኽም ይኽእልዪ ዝተባህለ ኩሉ ዓይነት ምህዞ ተኣሊሙ። ኣብ ውሽጥን ኣብ ደገን ከምዚ ቫይረስ በብእዋኑ ተዘርጊሑ ሓደ ካብቲ መሰረታዊ ዕላማ ድማ ነቲ መትኒ ክብርታት ናይ ህዝቢ ኤርትራ ዝኾነ ህዝባዊ ግምባር ምልማስ’ዩ። ነዚ ክዉን ንምግባር ካብቲ ሽሕ ዓይነት እንቲ እታ ወትሩ ዝጥቀሙላ ‘ህዝብታት ሳልሳይ ዓለም’ ዝላደናላ- ንህዝቢ ኤርትራ ሓድነቱን ታሪኹን ዝርኩና ሓደሽቲ ሃይማኖት ኣብ መንጎ ህዝቢ ኤርትራ ምስፍሕፋሕ፥ ብፍላይ ኣብ መንእሰያት። ንሰማእታቱ ዘኽብር ሕድሪ ዘውሕስ መንእሰይ ኣብ ክንዲ ዝፈሪ ሓድሽ ዓይነት ክርስቶስ ፈጢርካ ዝህውትት መንእሰይ መንነትን ዘይትፈልጥ ዘይሓስብ ድንቆሮ መንእስይ ንኽፈሪ ዘይተሰርሐ ነገር የለን። ነዚ ንምትግባር’ውን ነቲ ኣብ መደምደምታ ሓድሽ ኪዳን ‘ካብዚ ዝወሰኸ ወይ ዘጉድለ’ መጠንቀቕታ ተጎስዩ እቲ ዘድልዮም መልእኽትን ጥቕስታትን ከምዝቕይርዎ ነዚ ዝከታተሉ ኤርትርውያን ልቃውንቲ ከምቲ ዝድለ ድእ ኣይኹን’እምበር ሓቢሮምና እዮም። እዚ ከምቲ ልክዕ ናይ ዝተፈላለየ መርትዖታት ዝቐያይርዎ ነቲ ቅዱስ መጽሓፍ ተባሂሉ ዝእመነሉ ከምድላዮም ክቕያይርዎ ኣየጽግሞምን’ዩ። ስለምንታይ ኣብ ሰማያዊ ሃብቲ ዘይኮነስ ምድራዊ መሬት ወኒኖም ናይ በይኖም ምድራዊት ገንት ፈጢሮም ክነብሩ ከይሰልከዩ ስለዝነብሩ።
ልክዕ ከምቲ ኣብ ግዜ ብረታዊ (መንፈሳዊ) ቃልሲ ህዛብዊ ግምባር ንህዝቢ ኣንቂሓ ወዲባ ተዕጥቕ ዝነበረት እዘን ሓደስቲ ሃይማኖት ድማ ብስም ክርስቶስ ብሓድሽ ዓይነት ምህሮ ከንቅሓ ክውድባን ብዙሕ ዓመት ኣቑጽሩ’ሎ። እቲ ዕጥቂ ህዝባዊ ግምባር ካልሽን ዘይኮነስ በሊሕ አእምሮን ልቦናን ከምዝኾነ ናይ ሓፋሽ ፍልጠት እዩ። እዘን መግለጽን መትሓዝን ዘይብለን ሃይማኖትከ እንታይ’ዩ ዕጥቀን ምስእንሓትት፡ ነቲ ዝበዝሔ ከም ፋሽን ተባህለ ኢልካ ዝስዕብ ዝተረመሰን ግዙእ ኣእምሮ ክዕጠቕ እንክሎ ነቶም ተብለጽትን ስሱዓትን ከደምትን ድማ ንዋይ ንብረት ባዶሽ ሕልናን’ዩ። እዚ ድማ ብርእዮ ኣንጻር ናይዚ ኩሉ ዝተኸፍለ መስዋእትን ብቐንዱ’ውን ኣንጻር ናይ ክርስቶስ መሰረታዊ ምህሮን ተመክሮን እንተተባህለ’ውን ምግናን ኣይመስለንን።
ክርስቶስ ኩልና ብቕዱስ መጽሓፍ ከምዝተዘንተወልና ኻብ ሓጥያት ከንጽሃና’ዩ ተሰቒሉ። ኣብቲ ብህይወት ዝነበረሉ እዋን’ውን ብዛዕባ ፍቕሪ፡ ብጻይነት፥ ሓቂ ፥ፍትሒ፥ ዝኣመሰሉ ክብርታት ንኣህዛብ ከምዘስተምሃረ ቅዱሳት መጻሕፍቲ ይገልጹ። ህዝቢ ኤርትራ ድማ ንዘበናት ነዚ እምነት ተቐቢሉ ኣብቲ ናይቲ ሕብረተሰብ ጽኑሕ ኽብርታቱ ኣርዒሙ ንዘበናት ነቢርሉን ልዕሊ ኹሉ ድማ ሰማእታት ኣፍርይሉ። ከምቲ ክርስቶስ ንሓጥያት ደቂ ሰብ በጃ ዝሓለፈ። ስማእታት ኤርትራ ድማ ካብቲ ዝኸፍኤ ሓጥያት ሓጥያት ናይ መግዛእቲ ነጻ ንኽንወጽእ ህይወቶም ወፍዮም። እቲ ክንፍጠር ዝተዓደልናዮ ነጻ አእምሮን ነጻ ሃግርን ክንውንን በጃና ሓሊፎም ሓሊፈን። ሰማእታት ከም ክርስቶስ ብግብሪ’ዮም ፍጹም ፍቕሪ ኣርእዮምና። ዛንታ ኽርስቶስ ክነግሩ ላሕ ኣይበሉን። ስም ክርስቶስ እናልዓሉ ኣይፋኾሱን ጳውሎስ’ዶ ሉቃስ’ዶ ኣየዘንትዉን፥፡ ብኣንጻሩ ስሙ ከይለዓሉ’ዮም ክርስቶሳት ኮይኖም። እዚ ተወፋይነት’ዚ ኣበየናይ ዓለም’ዩ ተራእዩ? ከምዚ ዓይነት ታሪኽ ካብ ሃለወና ስለምንታይ ነቲ ናይ ሰማእቲ ተወፋይነት ምስ ናይ ክርስቶስ ታሪኽ ከነዛምዶ ዘይከኣልና? መን’ዩ ንኤርትርዊ ብዛዕባ ክርስቶስ ወይ ድማ መድሃኔ ኣለም ክምህሮ? እንታይ ዓይነት ሰባት’ከ ተመሃሮ ናይዚ ሓድሽ እምነት ናይ ሓድሽ ዓይነት ክርስቶስ ክኾና ዝህቅና? ሓንቲ ኣኽራሪት ኤርትራዊት ብኣፍልጦ ነዚ ታሪኽና ምስ ናይ ቅዱሳት መጻሕፍትን ብፍላይ ዛንታ ክርስቶስ ኣመልኪታ ክርስቶስ እስራኢላዊ ወይ ካልእ ዜጋ ዘይኮነስ ኤርትራዊ’ዩ ክትብል ሰሚዓ’ለኹ።
እቲ ናይ ትማሊ ገና ብህይወቱ ዘሎ ታሪኽ ብምስትውዓል እንተረኣናዮ’ውን ቃልሲ ህዝቢ ኤርትራ ብፈሪሃ እግዚኣብሄር ዝተሃነጹ ውልቀሰባት ዝተጀመረ’ዩ። ኣቦይ ወ/ኣብ ወ/ማርያምን ብጾቶምን ንነጻነት ልዕሊ ፖለቲካዊ ብመንፈሳዊ ዕላማ’ዮም ብንቕሓትን ብልዑል እምነት ኣስተምሂሮም። ናይ ኣቦይ ወልደኣብ ወ/ማርያም ጽሑፋት ምስእንውክስ ትሕዝቶን እንተላይ ቛንቁኡ ኣብ ቕዱሳት መጻሕፍቲ ዝተመርኮሰ ምህሮ እዩ። ኤርትራ ፈጣሪ ዝሃበና ወነንታ ስለዝኾንና ካብ መግዛእቲ ካብ ዓመጽቲ ነጻ ክንወጽእ ተቓሊሶም። እዚ እምነትን ንቕሓትን ስቕ ኢልካ ዝመጽእ ኣይኮነን። ነቲ ቅዱስ ጽሑፍ ብትሕትና ስለዘንበብዎ ብፍላይ ድማ ናይ ክርስቶስ ዕላማ (ኣማኒ ክርስትና ስለዝነበሩ) ብግቡእ ስለዝትረድኡን ብምለኮታዊ ሓይሊ ምስትውዓል ስለዝተዓደሉን ክንዮ’ቲ ‘ካብዚ ዝወሰኸ ዘጉደለ’ ከይተሓጽሩ ብዛዕባ ናይ ሃይማኖት ምስልምናን ክርስትናን ሓድነት ልዕሊ ኩሉ ድማ ኤርትራውነት ጎሊሑ’ዩ ዝረኤ ንቕሓቶምን እምነቶም’ዩ፥፡
ሃይማኖት ንደቂ ሰባት ነጻ ንኸይንሓስብ መእስሪ ዝተፈጥረ ሜላ ከምዝኾነ ብዙሕ ግዜ ተነጊሩና’ዩ ብፍላይ ምስ ክብርታት ናይቲ ሕብረተሰብ ዘይሳነ ሃይማኖት፡ ከምዚ ሕጂ ንኤርትራ ዘጋጥማ ዘሎ። እዞም ናይዚ ሓድሽ ሃይማኖት ሰዓብቱን መራሕቱን ግን ነቲ ናትና ረዚን ናይ ሰማእቲ ታሪኽ ጎሲኻ ናብቲ ንዘበናት ንዝተፈላለየ ሕብረተሰብ ብፍላይ ከኣ ንህዝብታት ‘ስሉስ ዓለም’ ዝበደለ ሃይማኖት ናብቲ ኩሉ ዓይነት ድኽነት ዝሽምም ሃይማኖት ንኽስፋሕፋሕ ጻዕርታት ምክያድ ናይ ብሓቂ ዘስደምም’ዩ። ከምቲ ኣብ ላዕሊ ዝተገልጸ ንክብርታት ህዝቢ ኤርትራ ዘደንፍዕ ንክብሪ ሰማእታትና ክብሪ ዝኹልዕ ሃይማኖት ወይ ከኣ እምነት ነቲ መሰረት ናይ ናጽነት ዝኾነት ህዝባዊ ግምባር ክነሓድስ ናይ ነፍስወከፍ ሓላፍነት ከምዝኾነ ምስትውዓል ከድልየና’ዩ ስለምንታይ ኣብ ሕብረተሰብና ብኽብርታትናን ብምስዋእቲ ዝተሰረተ እምነት ስለዝተረከብና።
ነጻነት ብመስዋእትነት ካብ እተረጋገጸት እቶም ህልዋት ንሰማእቲ ዕለት ዕለት ታሪኾም ክነዘንቱን ብግብሪ ክንዝክርን ግቡእና’ዩ፥፡ ከምቲ ክርስቶስ ንፍትሒ ንሓቂ ክንስዕበን ዘስትምሃረ ሰማእቲ’ውን ንዓና ንኤርትርውያን ንሓርነትን ምዕባሌን ብንቕሓት ብእምነት ንሓቅን ፍትሕን ክንጋደል ተላብዮም ስለዝሓለፉ/ ስለዝሓለፉ ብዘረባ ክንደናገጽ ሓልፍነትና ወንዚፍና ብሓጥያት ናይ ካልእ ክንፈርድን ክንውንጅልን ዘይኮነስ ብቕንዕናን ኣብ ዕለታዊ ናብራና ብግብሪ ክንዝክሮም መንፈሶም መንፈሰን ኣይፈለየና!!!
ዓሙቕ ዝኽሪ ንሰምእታትና!!!
ዓወት ንሓፋሽ!!!
ብስራት ተስፋይ
Sponsored Ads


text:
መልሲ ሕቶታት መጽሓፍ ቅዱስ
ንፉዕ ወላዲ ንምዃን እንታይ የድሊ፧
ንሓድሕዶም ዚፋቐሩን ዚከባበሩን ወለዲ ዘለዎ ቤት፡ ሓደ ውሉድ ኪዓብየሉ ዚኽእል ዝበለጸ ሃዋህው እዩ። (ቈሎሴ 3:14, 19) ልክዕ ከምቲ የሆዋ ኣምላኽ ንወዱ ዝነኣዶ፡ ንፉዓት ወለዲ ኸኣ ንውሉዳቶም የፍቅርዎምን ይንእድዎምን እዮም።—ማቴዎስ 3:17 ኣንብብ።
እቲ ሰማያዊ ኣቦና ንኣገልገልቱ ይሰምዖም፡ ንስምዒታቶም ድማ የስተብህለሉ እዩ። ወለዲ ኻብኡ ኺመሃሩ፡ ደቆም ሓሳባቶም ኪገልጹ ኸለዉ ኸኣ ጽን ኢሎም ኪሰምዕዎም ኣለዎም። (ያእቆብ 1:19) ኣብ ርእሲ እዚ፡ ንስምዒታት ደቆም፡ ዋላ እውን ነቲ ኣሉታዊ ዝዀነ ዘረባኦም ከይተረፈ ኺርድኡሎም ኣለዎም።—ዘሁልቍ 11:11, 15 ኣንብብ።
ሓላፍነት ዚስምዖም ውሉዳት ከተዕቢ እትኽእል ብኸመይ ኢኻ፧
ከም ወላዲ መጠን ንውሉድካ ስርዓታት ናይ ምውጻእ ሓላፍነት ኣሎካ። (ኤፌሶን 6:1) ካብ ኣብነት ኣምላኽ ተምሃር። ኣምላኽ ንደቁ ብዛዕባ ትእዛዛቱን ትእዛዛቱ እንተ ዘይሓልዮም ኬምጽኣሎም ብዛዕባ ዚኽእል ሳዕቤንን ብንጹር ብምግላጽ ፍቕሩ የርእዮም እዩ። (ዘፍጥረት 3:3) ንኺእዘዝዎ ግና ኣይገድዶምን እዩ፣ ኣብ ክንዳኡስ ቅኑዕ ዘበለ ብምግባር ብኸመይ ኪጥቀሙ ኸም ዚኽእሉ እዩ ዚምህሮም።—ኢሳይያስ 48:18, 19 ኣንብብ።
ቀንዲ ሸቶኻ፡ ደቅኻ ንኣምላኽ ኬፍቅርዎ ንምሕጋዝ ይኹን። ከምኡ ምስ እትገብር፡ ምሳኻ ኣብ ዘይህልውሉ ግዜ እውን ከይተረፈ፡ ጥበባዊ ስጕምቲ ኺወስዱ እዮም። ልክዕ ከምቲ ኣምላኽ ብኣብነት ዚምህር፡ ደቅኻ ንኣምላኽ ምእንቲ ኼፍቅርዎ ብኣብነትካ ምሃሮም።—ዘዳግም 6:5-7፣ ኤፌሶን 4:32፣ 5:1 ኣንብብ።
ብዝያዳ ፍለጥ
ስድራ ቤትካ ሕጉስቲ ኽትከውን እትኽእል ብኸመይ እያ፧
እቲ ሕጉስ ኣምላኽ ዝዀነ የሆዋ፡ ስድራ ቤታት ሕጕሳት ኪዀና ይደሊ እዩ። መጽሓፍ ቅዱስ ንሰብኣይን ንሰበይትን ንወለድን ንቘልዑን እንታይ ግብራዊ ምኽሪ ኸም ዚህቦም ርአ።
ውሉድ ንሓዳር ብኸመይ ከም ዚጸልዎ
ውሉድ ምውላድ ንርክብካ ኼደልድሎ ይኽእል ድዩ፧


text:
ክርስትያናዊ ህይወት
መንግስቲ ኣምላኽ—ጕዕዞ 100 ዓመት
እቶም ዜጋታት መንግስቲ ኣምላኽ ኪዀኑ ዚደልዩ ሰባት፡ ብዛዕባ መንግስቲ ኣምላኽን ብዛዕባ እቲ ዓሚማቶ ዘላ ነገራትን ንኺምሃሩ ዚከኣሎም ኪገብሩ ኣለዎም። ስለምንታይ፧ እዚ፡ መንግስቲ ኣምላኽ ትገዝእ ከም ዘላ ንዘለዎም እምነት የደልድላ ጥራይ ዘይኰነስ፡ ንኻልኦት ብስራት መንግስቲ ኣምላኽ ምእንቲ ኺነግሩ እውን ንልቦም የለዓዕሎ። (መዝ 45:1፣ 49:3) ነታ መንግስቲ ኣምላኽ—ጕዕዞ 100 ዓመት ዘርእስታ ቪድዮ ኽትርእያ ኸለኻ፡ መልሲ እዘን ዚስዕባ ሕቶታት ክትረክብ ፈትን፦
“ፎቶ-ድራማ ኦቭ ክሪኤሽን” ነቶም ዝረኣይዋ ሰባት በረኸት ዝዀነት ስለምንታይ እያ፧
ረድዮ ነቲ ብስራት ናብ ሰባት ንምብጻሕ ዝሓገዘ ብኸመይ እዩ፧
ብስራት መንግስቲ ኣምላኽ ንምስባኽ፡ እንታይ ካልእ ሜላታት እዩ ዚዝውተር ነይሩ፧ እዚኸ እንታይ ውጽኢት ነበሮ፧
ኣብዘን ዝሓለፋ ዓመታት ንኣገልግሎት ዚኸውን ስልጠና እተመሓየሸ ብኸመይ እዩ፧
ንተምሃሮ ቤት ትምህርቲ ጊልዓድ ዚኸውን እንታይ ግብራዊ ስልጠና እዩ እተዳለወ፧
ዓበይቲ ኣኼባታት ንህዝቢ የሆዋ ኣብ ምምሃር እንታይ ግደ እዩ ዘለዎ፧
መንግስቲ ኣምላኽ ትገዝእ ከም ዘላ ዜረጋግጸልካ እንታይ እዩ፧
ንመንግስቲ ኣምላኽ ዘሎና ደገፍ ከነርኢ እንኽእል ብኸመይ ኢና፧


text:
4ይ ክፋል
ስምዒት በደለኛነት—‘ካብ ሓጢኣተይ ኣጽርየኒ’
“ሓድሽ ስራሐይ ንመነባብሮ ስድራ ቤትና እኳ እንተ ኣመሓየሾ፡ ናብ ብዙሕ ዜተሓታትት ንጥፈታት ግና መሪሑኒ እዩ። በዓላት ከብዕል፡ ኣብ ፖለቲካዊ ንጥፈታት ክሳተፍ፡ ሕሉፍ ሓሊፈ እውን ናብ ቤተ ክርስትያን ክኸይድ ጀሚረ ነይረ። ን40 ዓመት ድማ ዘይንጥፍቲ ናይ የሆዋ ምስክር ኰይነ ነይረ። ግዜ እናሓለፈ ብዝኸደ መጠን፡ የሆዋ ይቕረ ኸም ዘይብለኒ ዀይኑ ይስምዓኒ ነይሩ። ኣነ እውን ንርእሰይ ይቕረ ኽብል ዘይክእል ኰይኑ ይስምዓኒ ነይሩ። ከመይሲ፡ ገና በቲ ግጉይ መገዲ ቕድሚ ምኻደይ፡ ንሓቂ እፈልጣ ነይረ እየ።”—ማርታ።
ስምዒት በደለኛነት ከም ዚደቍስ ጾር ኪኸውን ይኽእል እዩ። ሓደ ግዜ፡ ንጉስ ዳዊት እውን፡ “ስሕተተይሲ ኣብ ልዕሊ ርእሰይ ኣንጸላልዩ ኣሎ፣ ከም ከቢድ ጾር፡ ኣዝዩ ይኸብደኒ ኣሎ” ኢሉ ጽሒፉ እዩ። (መዝሙር 38:4) ገሊኦም ክርስትያናት፡ የሆዋ ፈጺሙ ይቕረ ኺብለሎም ከም ዘይክእል ኰይኑ ስለ ዚስምዖም፡ ብብዙሕ ጓሂ ተዋሒጦም እዮም። (2 ቈረንቶስ 2:7) እዚ መደምደምታ እዚ ግና ቅኑዕ ድዩ፧ ከቢድ ሓጢኣት እኳ እንተ ገበርካ፡ ካብ የሆዋ እምብዛ ኻብ ምርሓቕካ እተላዕለ ይቕረ ኺብሃለልካ ዘይከኣል ዲኻ፧ ኣይፋልን፡ ከምኡ ኣይኰንካን!
“ኣብ መንጎና ነገር ነቕንዕ”
የሆዋ ንዚንስሑ ሓጥኣን ኣይጥንጥኖምን እዩ። እኳ ደኣስ፡ ኪሕግዞም ይጽዕር እዩ። የሱስ ኣብ ምሳሌ እቲ ዘራዊ ወዲ፡ ንየሆዋ ምስ ሓደ ፈቃር ኣቦ እዩ ኣመሳሲልዎ። ይኹን እምበር፡ ወዱ ንስድራ ቤቱ ሓዲጉ ብዝርጋን ይነብር ነበረ። ድሕሪ ግዜ፡ እቲ ወዲ ናብ ቤት ኪምለስ ወሰነ። “ኣቦኡ ድማ፡ ገና ርሑቕ ከሎ ረኣዮ እሞ ደንገጸሉ፣ ጐይዩ ኸኣ፡ ሓኒቑ ሰዓሞ።” (ሉቃስ 15:11-20) ናብ የሆዋ ኽትቀርብ እናሓሰብካ፡ ካብኡ “ገና ርሑቕ” ዘለኻ ዀይኑዶ ይስምዓካ እዩ፧ የሆዋ ኸምቲ የሱስ ኣብ ዝመሰሎ ምሳሌ ተጠቒሱ ዘሎ ኣቦ ይርሕርሓልካ እዩ። ኪቕበለካ ተሃንጥዩ እዩ ዚጽበየካ ዘሎ።
ሓጢኣትካ ኣመና ኸቢድ ወይ ኣዝዩ ብዙሕ ካብ ምዃኑ እተላዕለ፡ የሆዋ ይቕረ ኺብለልካ ዘይክእል ኰይኑ እንተ ተሰሚዑካኸ፧ ነቲ ኣብ ኢሳይያስ 1:18 ዚርከብ የሆዋ ዘቕረቦ ጻውዒት እሞ ርኣዮ፦ “‘እምበኣር፡ ንዑ እሞ ኣብ መንጎና ነገር ነቕንዕ’ ይብል የሆዋ። ‘ሓጢኣትኩም ከም ቀይሕ ዝሕብሩ እኳ እንተ ዀነ፡ ከም ውርጪ ጻዕዳ ኪኸውን እዩ።’” እወ፡ የሆዋ ነቲ ኸምቲ ቐይሕ ሕብሪ ንጻዕዳ ኽዳን ምስ ጸየቖ ኺድምሰስ ዘይከኣል ዚመስል ዝነበረ ሓጢኣት እኳ ይቕረ ኺብሎ ይኽእል እዩ።
የሆዋ ብስምዒት በደለኛነት ክትሳቐ ኣይደልየካን እዩ። ከመይ ጌርካ ደኣ ኢኻ ኻብ ይቕረታ ኣምላኽን ካብ ንጹህ ሕልናን ዚርከብ እፎይታ ኽትረክብ እትኽእል፧ ንጉስ ዳዊት ዝወሰዶ ኽልተ ስጕምቲ እስከ ርአ። ቀዳማይ፡ “ኣበሳይ ንየሆዋ ኽናዘዝ እየ” ኢሉ እዩ። (መዝሙር 32:5) የሆዋ ብጸሎት ኽትቀርቦን ‘ነገር ከተቕንዕን’ ድሮ ጻውዒት ከም ዘቕረበልካ ኣይትረስዕ። ነቲ ጻውዒት እቲ ተቐበሎ። ሓጢኣትካ ንየሆዋ ተናዘዘሉ፡ ስምዒትካ እውን ኣካፍሎ። ዳዊት ካብ ብሕታዊ ተመክሮኡ ተላዒሉ፡ “ካብ ሓጢኣተይ . . . ኣጽርየኒ። . . . ኦ ኣምላኽ፡ እተሰብረን እተደቝሰን ልቢ ኣይትንዕቕን ኢኻ” ኢሉ ብምትእምማን ጸልዩ እዩ።—መዝሙር 51:2, 17።
ካልኣይ፡ ዳዊት ካብቲ ኣምላኽ ዝሸሞ ወኪል ዝነበረ ነብዪ ናታን ሓገዝ ረኺቡ እዩ። (2 ሳሙኤል 12:13) ሎሚ እውን፡ የሆዋ ነቶም እተነስሑ ሓጥኣን ምስኡ ኸም ብሓድሽ ርክብ ምእንቲ ኺህልዎም ንምሕጋዝ ዝሰልጠኑ ሽማግለታት ጉባኤ ኣዳልዩልና ኣሎ። ንሽማግለታት እንተ ቐሪብካዮም፡ ብቕዱሳት ጽሑፋትን ብልባዊ ጸሎትን ኣቢሎም ንልብኻ ኼህድእዎ፡ ኣሉታዊ ስምዒታትካ ኺንክዩ ወይ ኬወግዱ፡ ብመንፈሳዊ መዳይ ክትሓዊ ድማ ኪሕግዙኻ እዮም።—ያእቆብ 5:14-16።
“ኣበሳኡ እተሓድገሉ . . . ሕጉስ እዩ”
ልክዕ እዩ፡ ሓጢኣትካ ንየሆዋ ኣምላኽ ምንዛዝን ናብ ሽማግለታት ምቕራብን ሓደ ኻብቲ ኣዝዩ ኣጸጋሚ ነገር ኪዀነካ ይኽእል እዩ። ዳዊት እውን ከምኡ ተሰሚዕዎ ነይሩ ኪኸውን ኣለዎ። ንእተወሰን እዋን፡ ሓጢኣቱ ሓቢኡ ‘ስቕ ኢሉ’ ነይሩ እዩ። (መዝሙር 32:3) ድሕሪኡ ግና፡ ሓጢኣቱ ምንዛዝን መገዱ ምዕራይን ዘለዎ ጥቕሚ ተገንዚቡ እዩ።
ዳዊት ነቲ ኣጥፊእዎ ዝነበረ ሓጐሱ መሊሱ ኺረክብ ብምኽኣሉ፡ ዓብዪ ጥቕሚ ረኺቡ እዩ። ብዛዕባ እዚ፡ “ኣበሳኡ እተሓድገሉ፡ ሓጢኣቱ ይቕረ እተባህለሉ ሕጉስ እዩ” ኢሉ ጽሒፉ እዩ። (መዝሙር 32:1፡ እግረ ጽሑፍ) “ኣፈይ ውዳሰኻ ምእንቲ ኺነግርሲ፡ ኦ የሆዋ፡ ከናፍረይ ክፈት” ኢሉ እውን ጸልዩ እዩ። (መዝሙር 51:15) ካብ ስምዒት በደለኛነት ስለ እተናገፈን ንይቕረታ ኣምላኽ ምስጋና ስለ ዝሓደሮን ከኣ፡ ንኻልኦት ብዛዕባ የሆዋ ኺዛረቦም ተለዓዒሉ እዩ።
የሆዋ ንጹህ ሕልና ኺህልወካ ይደሊ እዩ። ብዘይካዚ፡ ስምዒት በደለኛነት ሃልዩካ ዘይኰነስ፡ ብቕንዕናን ብብዙሕ ሓጐስን ንኻልኦት ብዛዕባኡን ብዛዕባ ዕላማኡን ክትነግሮም እዩ ዚደሊ። (መዝሙር 65:1-4) ነቲ “ሓጢኣትኩም ምእንቲ ኺድምሰሰልኩም፡ ካብ የሆዋ ባዕሉ ኸኣ እዋን ዕረፍቲ ምእንቲ ኺመጸልኩም” ኢሉ ዘቕረቦ ጻውዒት ኣይትረስዓዮ።—ግብሪ ሃዋርያት 3:19።
ንማርታ ኸምኡ እዩ ኣጋጢምዋ። ንሳ ኸምዚ በለት፦ “ወደይ መጽሔታት ግምቢ ዘብዐኛን ንቕሑ!ን ኵሉ ሳዕ ይሰድደለይ ነይሩ። በብቝሩብ ከኣ ንየሆዋ ኸም ብሓድሽ ኽፈልጦ ጀሚረ። ንዅሉ እቲ ዝገበርክዎ ሓጢኣት ይቕረ ኺብሃለለይ ምሕታት፡ ሓደ ኻብቲ ክምለስ ከለኹ ዘጋጠመኒ ኣዝዩ ኸቢድ ኵነታት እዩ ነይሩ። ኣብ መወዳእታ ግና፡ ብጸሎት ናብ ኣምላኽ ቀሪበ ይቕረ ኽብለለይ ሓቲተዮ እየ። ን40 ዓመት ናብ የሆዋ ኸይተመለስኩ ምጽንሐይ ንምእማኑ ዜሸግር እዩ። ኣነ ባዕለይ፡ ሓደ ሰብ ድሕሪ ነዊሕ ዓመታት እውን ንኣምላኽ ኬገልግሎን ናብ ፍቕሩ ኺምለስን ኣጋጣሚ ኺውሃቦ ኸም ዚኽእል ዜረጋግጽ ህያው መርትዖ እየ።”


text:
ምዕራፍ 55
ቃላት የሱስ ንብዙሓት ኣሰምበዶም
ስጋኡ ምብላዕ፡ ደሙ እውን ምስታይ
ብዙሓት ተዓንቀፉ፡ ካብ ምስዓቡ እውን ንድሕሪት ተመልሱ
የሱስ ኣብታ ኣብ ቅፍርናሆም እትርከብ ምኵራብ፡ ካብ ሰማይ ዝወረደ ናይ ሓቂ እንጌራ ምዃኑ መሃረ። እዚ ዝርርብ እዚ መቐጸልታ እቲ ምስቶም ካብ ምብራቓዊ ሸነኽ ባሕሪ ገሊላ እተመልሱ፡ ካብቲ እንጌራን ዓሳን ድማ ዝበልዑ ህዝቢ እተዛረቦ እዩ።
የሱስ ቀጺሉ፡ “ኣቦታትኩም ኣብ በረኻ ማና በሊዖም እዮም፣ ግናኸ ሞይቶም እዮም” በለ። ኣስዕብ ኣቢሉ ድማ፡ “እቲ ኻብ ሰማይ ዝወረደ እንጌራ ህይወት ኣነ እየ። ካብዚ እንጌራ እዚ ዚበልዕ ዘበለ ንዘለኣለም ኪነብር እዩ፣ እዚ ኣነ ምእንቲ ህይወት ዓለም ዝህቦ እንጌራ ኸኣ ስጋይ እዩ” በሎም።—ዮሃንስ 6:48-51።
ኣብ ፋስጋ 30 ድ.ክ.፡ የሱስ ንኒቆዲሞስ፡ ኣምላኽ ንወዱ መድሓኒ ኪኸውን ክሳዕ ዚህብ፡ ክሳዕ ክንድዚ ንዓለም ከም ዘፍቅራ ነጊርዎ ነይሩ። ኣብ ቅፍርናሆም ከኣ፡ የሱስ በቲ ንሱ ዚኸፍሎ መስዋእቲ ብምእማን፡ ስጋኡ ኺበልዑ ኸም ዜድሊ ኣጕልሐ። ናይ ዘለኣለም ህይወት በዚ ኸምዚ እዩ ዚርከብ።
እቶም ሰባት ግና በቲ የሱስ ዝበሎ ኣይተሰማምዑን። “እዝስ ስጋኡ ኽንበልዕ፡ ከመይ ገይሩ ኺህበና ይኽእል፧” ድማ በሉ። (ዮሃንስ 6:52) የሱስ ነዚ ብምሳልያዊ ደኣ እምበር፡ ቃል ብቓሉ ማለቱ ዘይምዃኑ ኼረድኦም ደለየ። ቀጺሉ ዝብሎ ኸኣ፡ እንታይ ማለቱ ምዃኑ እዩ ዚሕብር።
“ስጋ ወዲ ሰብ እንተ ዘይበሊዕኩም፡ ደሙ እውን እንተ ዘይሰቲኹም፡ ብርእስኹም ህይወት የብልኩምን። ስጋይ ዚበልዕ፡ ደመይ እውን ዚሰቲ፡ ናይ ዘለኣለም ህይወት ኣላቶ፣ . . . ስጋይሲ ናይ ሓቂ ምግቢ እዩ፡ ደመይ ከኣ ናይ ሓቂ መስተ እዩ። እቲ ስጋይ ዚበልዕ፡ ደመይ እውን ዚሰቲ ምሳይ ሓድነት ይህልዎ።”—ዮሃንስ 6:53-56።
እዚ ነቶም ኣይሁድ ሰማዕቱ ኽሳዕ ክንደይ ዜስገድግድ ምዃኑ እሞ ሕስብ ኣብሎ! የሱስ ቃል ብቓሉ ስጋኡ ኺበልዑ ወይ ሕጊ ኣምላኽ ጥሒሶም ደም ኪሰትዩ ኸም እተዛረቦም መሲልዎም ኪኸውን ይኽእል እዩ። (ዘፍጥረት 9:4፣ ዘሌዋውያን 17:10, 11) የሱስ ግና ቃል ብቓሉ ስጋ ኺበልዑ ወይ ደም ኪሰትዩ ኣይኰነን ዚዛረቦም ነይሩ። የግዳስ፡ ናይ ዘለኣለም ህይወት ኪረኽቡ ዚደልዩ ዘበሉ፡ ኣብቲ ፍጹም ሰብኣዊ ስጋኡ ብምሃብን ደሙ ብምፍሳስን ዚገብሮ መስዋእቲ ኺኣምኑ ኸም ዘለዎም እዩ ዚዛረብ ነይሩ። ይኹን እምበር፡ ብዙሓት ደቀ መዛሙርቱ እውን ነቲ ትምህርቱ ኣይተረድእዎን። ስለዚ፡ “እዚ ዘረባ እዝስ ዜሰምብድ እዩ፣ መን ኪሰምዖ ይኽእል፧” በሉ።—ዮሃንስ 6:60።
የሱስ ገለ ኻብ ደቀ መዛሙርቱ የጕረምርሙ ኸም ዝነበሩ ምስ ፈለጠ፡ “እዚዶ ይዕንቅፈኩም እዩ፧ ወዲ ሰብ ናብቲ ቐደም ዝነበሮ ኺድይብ ከሎ እንተ ትርእዩ ደኣ፡ እንታይ ምበልኩም፧ . . . እዘን እተዛረብኩኹም ቃላት፡ መንፈስ እየን፡ ህይወት እውን እየን። ገለ ኻባኻትኩም ግና ዘይኣምኑ ኣለዉ” በሎም። ብሰንኪ እዚ፡ ብዙሓት ካብ ደቀ መዛሙርቱ ሓዲጎምዎ ኸዱ፡ ደጊም እውን ኣይሰዓብዎን።—ዮሃንስ 6:61-64።
ስለዚ፡ የሱስ ነቶም 12 ሃዋርያቱ፡ “ንስኻትኩምከ ኽትከዱዶ ትደልዩ ኢኹም፧” በሎም። ጴጥሮስ ከኣ፡ “ጐይታይ፡ ንስኻ ናይ ዘለኣለማዊ ህይወት ቃል ኣሎካ፡ ናብ መን እሞ ኽንከይድ፧ ንስኻ ናይ ኣምላኽ ቅዱስ ምዃንካ ኣሚንናን ፈሊጥናን ኣለና” ኢሉ መለሰሉ። (ዮሃንስ 6:67-69) ጴጥሮስን ካልኦት ሃዋርያትን፡ እቲ የሱስ ብዛዕባ እዚ ጕዳይ እዚ ዝሃቦ ትምህርቲ ምሉእ ብምሉእ እኳ እንተ ዘይተረድኦም፡ ከመይ ዝበለ መግለጺ ተኣማንነት ኰን እዮም ዘርኣዩ!
የሱስ በቲ ጴጥሮስ ዝሃቦ ምላሽ ባህ እኳ እንተ በሎ፡ “ኣነስ ንዓሰርተው ክልቴኹም ደይኰንኩን ሓርየኩም፧ ሓደ ኻባኻትኩም ግና ሓማዪ እዩ” በሎም። (ዮሃንስ 6:70) ብዛዕባ ይሁዳ ኣስቆሮታዊ እዩ ዚዛረብ ነይሩ። የሱስ ኣብቲ እዋን እቲ ይሁዳ ኣስቆሮታዊ ሕማቕ ኣካይዳ ይጅምር ከም ዘሎ ኣስተብሂሉሉ ኪኸውን ይኽእል እዩ።
ይኹን እምበር፡ ጴጥሮስን ካልኦት ሃዋርያትን ንዕኡ ኻብ ምስዓብን ኣብቲ ህይወት ናይ ምድሓን ዕዮ ኻብ ምክፋልን ንድሕሪት ከም ዘይምለሱ ምፍላጡ፡ ብርግጽ ዕግበት ከም ዚስምዖ ገይሩ እዩ።


text:
Erena on Facebook
ሱዳን፣ ምስ ዘይሕጋዊ ምንቅስቓስ ናይ ወጻኢ ባጤራ ብዝተሓሓዝ ኣርባዕተ ኤርትራውያን ምቕያዳ ተገሊጹ
Radio Erena: 19 December 2016
መንግስቲ ሱዳን ናይ ወጻኢ ባጤራ ንምቁጽጻር፣ ዘይሕጋውያን ኣሽረፍትን ሓዋላን ኣብ ዝሃድነሉ ዘሎ እዋን፣ ምስዚ ብዝተሓሓዝ ኣርባዕተ ኤርትራውያን ከምዝቐየደ ምንጭታት ሬድዮ ኤረና ሓቢሮም።
እቶም ኣብ መወዳእታ ወርሒ ሕዳር፣ ኣብ ከተማ ካርቱምን ከባቢ ደማዚንን ኣብ ቀይዲ ከምዝኣተዉ ዝንገር ዘሎ ኣርባዕተ ኤርትራውያን ልዕሊ 10 ሽሕ ዶላር ገንዘብ ኣብ ኢዶም ከምዝጸንሐ'ዩ ዝንገር።
እቶም ኣብ ቀይዲ ኣትዮም ዘለው ኣርባዕተ ኤርትራውያን ተዋፊሮምሉ ዝነበሩ ዓይነት ስራሕ ብንጹር ክፍለጥ እኳ እንተዘይክኣለ፣ ገሊኦም ኣብ ዘይሕጋዊ ምስግጋር ስደተኛታት ዝዋስኡ'ዮም ኔሮም ክብሉ እንከለዉ ካልኦት ድማ ኣብ ሱዳን ዝተዋፍሩ ኣባላት ስለያ መንግስቲ ኤርትራ ምንባሮም ከምዝዛረቡ እቶም ነዚ ሓበሬታ እዚ ዝልኣኩ ምንጭታት የረድኡ።
ከቢድ ዋሕዲ ናይ ወጻኢ ባጤራ ኣንጸላልይዎ ዘሎ መንግስቲ ሱዳን፣ ብዘይካ'ቲ ካብታ ሃገር ናብ ጎረባብቲ ሃገራት ዝንቀሳቐስ ናይ ወጻኢ ባጤራ ንምቁጽጻር ዝገብሮ ዘሎ ጻዕሪ፣ ኣብ ዘይሕጋዊ ሸርን ሓዋላን ንዝተዋፈሩ ውልቀሰባት ንምህዳን ብዝልዓለ ይሰርሕ ከምዘሎ ክግለጽ ጸኒሑ'ዩ።
=====================


text:
ክርስትያናዊ ህይወት
ሳላ በጃ እንረኽቦ ትንሳኤ
በዓል ዝኽሪ ብዛዕባ እቲ ሳላ በጃ ኣብ መጻኢ እንረኽቦ ኸም ትንሳኤ ዝኣመሰለ በረኸት ከነስተንትን ጽቡቕ ኣጋጣሚ ይኸፍተልና እዩ። የሆዋ ንደቂ ሰብ ኪሞቱ ኣይኰነን ፈጢርዎም ነይሩ። ስለዚ ኸኣ እዩ እቲ ሰብና ኺሞተና ኸሎ ዜጋጥመና ሓዘን ካብ ኵሉ ዚኸብድ ስቓይ ዚዀነና። (1ቈረ 15:26) የሱስ፡ ደቀ መዛሙርቱ ብሞት ኣልኣዛር ኪበኽዩ ምስ ረኣዮም፡ ሓዘነ። (ዮሃ 11:33-35) የሱስ ፍጹም ነጸብራቕ ኣቦኡ ስለ ዝዀነ፡ ሰብና ምስ ሞተና ኽንሓዝን ከለና የሆዋ እውን ከም ዚሓዝን ርግጸኛታት ክንከውን ንኽእል ኢና። (ዮሃ 14:7) የሆዋ ነቲ ንዝሞቱ ኣገልገልቱ ዜተንስኣሉ ግዜ ብሃቀውታ እዩ ዚጽበዮ። ንሕና እውን ከምኡ ኺስምዓና ኣለዎ።—እዮ 14:14, 15።
የሆዋ ናይ ስርዓት ኣምላኽ ስለ ዝዀነ፡ ትንሳኤ ብስርዓት ኸም ዚፍጸም ትጽቢት ክንገብር ንኽእል ኢና። (1ቈረ 14:33, 40) ሽዑ፡ ናብ ቀብሪ እንኸደሉ እዋን ተሪፉ፡ ንምዉታት ካብ መቓብር እንቕበለሉ እዋን ኪመጽእ እዩ። እሞኸ፡ ብፍላይ ኣብ ግዜ ሓዘንካ ብዛዕባ ተስፋ ትንሳኤ ተስተንትን ዲኻ፧ (2ቈረ 4:17, 18) የሆዋ፡ በጃ ብምድላዉን ምዉታት ከም ዚትንስኡ ኣብ ቅዱሳት ጽሑፋት ብምግላጹን ተመስግኖ ዲኻ፧—ቈሎ 3:15።
ካብ ፈተውትኻ ወይ ቤተ ሰብካ ንብዓል መን ብትንሳኤ ኽትረኽቦ ሃረር ትብል፧
ካብቶም ኣብ መጽሓፍ ቅዱስ እተጠቕሱ ሰባት ንብዓል መን ክትረኽቦምን ከተዛርቦምን ትደሊ፧


text:
ውልቀመለኽቲ ፡ ኵሉ ግዜ ብዛዕባ ክትሓስቦን ክትገብሮን ክስምዓካን ዘለዎ ነገራት ክልፍልፉ መሬት ይዓርቦም። ውልቃዊ ባህግታትካን ሃንቀውታኻን ኣብ ቅድሚኦም ትርጉም የብሉን። ስለዚ፡ በቶም ንህይ ወትካ ዝያዳኻ ዝሓልዩላ ሰባት ተኣዚዝካ ምንባር እንተ ዘይኮይኑ ብዛዕባ ነፍስኻ ምሕሳብ ኣየድልየካን’ዩ ይብሉኻ። ስቲፈን ቪዚንዘይ ህዝቢ ኤርትራ ሳላ ጀጋኑ ደቁን፡ ሳላ’ቲ ዘርኣዮ ንባዕዳውያን ኣይግ ዛእን ዝብል ዘይሕለል ናይ ቃልሲ ኒሕ ንፈለማ…
Read more
መሓዙቻ ድሕሪ ንግደት ኒው-ዮርክ ዋላ ዋላ ጥዕና ዝበሃል ኣይረኸበትን፡፡ ወዲ-ኣፎም ይመጽእ ኣሎ ምስ በልዎ፡ ልባ ኣብ እንግድዓ ተሓዚላ ከም ሕንጢት እሩሩ ክትብላ’ያ ቐንያ፡፡ ኣብተን ስሕዋት ጸጕሪ ርእሳ ዝስቖራ፡ ጭሕሚ ዑፉን ዝመስላ ዊግ ከተናዲ ዘይኣትወቶ እንዳድኳን ኣይነበረን፡፡ ንቝኖ ዘመላክዕ ወርቃዊ መስተር(ሚዶ)፡ ካብ ቅርቅርቲ ንርእሲ ኣብ ክልተ ከፊሉ፡ ብግንባር ተጠዊ፡ ንኣዛን ኣልሒሱ ብምሕላፍ፡ ከም ሓረግ ዝጠማጠም ሰንሰለት…
Read more
ንግደት ነብዩ ኢሰያስ ዘእመ ምልኪ ኣብ ኒው-ዮርክ ጕዕዞ ኣባ ጎብየ ናብ ጽምብላሊዕ ቃላት ንስምዒት ኵነታት ኵታ ኵሉ ኣብ ውሽጢ ግዜን ቦታን ዝቓነን ዝድህሰስን ዘይድህሰሰን ተሰኪሙ ናብ ቃልዕ ከምጽእ ሓይሊ ኣለዎ እኳ ክበሃል እንተተኸኣለ፡ ኣብ ገለ እዋናት ግና ሓጎስ ክንየው ክትገልጾ ትኽእል ሓይሊ ከይዱ ፍንጭሕ ምስ እትብል፡ ጓሂካ ክንየው ጓሂ ሓሊፉ ሕርር ኵምትር ምስ እትብል፡ መግለጺ…
Read more
ትማል 23 መስከረም፡ እቲ ጸርፍን ምቁንጻብን ዝኣመሉ፡ ኣባ ጃዊ ህግደፍን፡ ዓንተር ሃገረ ኤርትራ ኢሳያስ ኣፈዎርቂ፡ ዘይከምቀደሙ፡ ቅርዓት ዘየውጽእ ዘረባ ኣብ መበል 66 ኣኼባ ውድብ ሑቡራት ሃገራት ኣስሚዑ። ወያ ፈላጥ-ኹሉ፡ ንውድብ ሕቡራት ሃገራት፡ ‘ተስፋ ብዘቁርጽ ኣገባብ ዝኣረገ’ ኢሉ ድሕሪ ምግላጽ፡ እቲ ውድብ፡ ጥራሽ ጣቋ ዘይብሉ ናይ ሙዃን ሓደጋ የንጸላልዎ ምህላው ኣጠንቂቁ፡፡ ዋላ እኳ ብንጹር ከሙኡ ኢሉ…
Read more
ጭቁን ህዝቢ ዓለም ነንሕድሕዱ ዘመሳስሎ ናይ ሓባር ረቛሒታት ኣለዎ። እዚ ድማ ጭቆና ኢዩ። ኣብ ሊብያ ዘሎ ሽግር ኣብ ኤርትራ ኣሎ። ምናልባሽ ናይ ኣፈታትሕኡ ኣገባብን ግዜን ክፈላለ ይኽእል። ኣብ መጨረሻ ግን ንዘላኣለም ከምኡ ኢሉ ዝነብር ሽግር የለን። ኣብ ኤርትራ’ውን መዓልቲ ኣላ ህዝቢ ዝትስኣላ። ኣብ ዓለም ዝካየድ ዘሎ ጸረ ዲክታተርነት ሰውራ ኣዝዩ ቅልጡፍ ኢዩ። ኣብ ከባቢና ዝካየድ…
Read more
ናብ ተስፋንኪኤል ገራህቱ፣ እንታይ ኢለ ቅጽል ከም ዝህበካ እኳ ኣይፈለጥኩን። ኣቶ ከይብለካ ናይ ኣቶታት ስራሕ ኣይትሰርሕን ዘለኻ። ኣብ ክንዲ ንደቀባት ኣኪብካ ብዛዕባ ሃገርን ህዝቢት ትመያየጥ፣ ንጽባሕ ንጉሆ ዘጣዕሰካ ሰብኣዊ ሕልናኻ ዘይቅበሎን ብታሪኽ ዘሕትተካን ተግባር ትገብር ከም ዘለኻ ፍለጥ። ጎረቤትካ ኮይነ መዚነካ’ሞ ከም ሓሰር ንፋይ ፈዃስካ ረኺበከ።ኣብዛ ኮሪዕና ዝተወለድናላ ኤርትራ መዕለቢ ንዘይብሎም: ብናይ መንነት ቅልውላውን ንዝሕመሱ…
Read more
“እሽም እስክትሽም እሽም እስክትሽም ’ዛ ጥልፈይ ጉምጉም ነጸላይ ጥምጥም ኣዋርቐይ ስክም ’ዛ ቢራይ ግስም እሽም እስክትሽም ወይ’ዚ ወልፊ ሕሱም እሽም እስክትሽም ቶባእ ድሕሪ ደጊም!” ኢላ’ምበር ባሃብላ ክትልብም ግዲ’ላ እቲ ምዃን’ታይ ክትደግም ኢላ ወራዙትን ከም ዓይበት ይቕደዳ ባሃብላን ተራይዋ ኩዳ ምስ ወዲወዳ ዓንዲራ ዓቢዳ ምስ ጓልጓላ ዘሊላ ፈሊላ ሎምስ ይብለየላ ካብ ስራሕ ዕዋላ ጸሎት መምሓረላ…
Read more
ኣብ ዝኾነ ሕብረተሰብ ዝካየድ ህዝባዊ ቃልሲ፡ ቀንዲ ዓላማኡ እቲ ሕብረተሰብቲ ካብ ጭቆና ተጋላጊሉ ኣብ ዕለታዊ መነባብሮኡ ለውጢ ንምምጻእ ኢዩ። ለውጢ ክበሃል እንከሎ እቲ ጨቋኒ ስርዓት ተለዊጡ ህዝቢ ዝሳተፎ፤ ዝቆጻጸሮ ህዝባዊ ስርዓት ምቛም ማለት ኢዩ። ህዝባዊ ስርዓት ድማ እቲ ህዝቢ መሰሉ ተሓሊዩ ሓደ ኣብ ልዕሊ ሓደ ብባህሊ ይኹን ብሃይማኖት ዕብለላ ዘይብሉ ብማዕረ ዝነብረሉ ስርዓት ማለት ኢዩ።…
Read more
ብሰሎሞን ኣበራ ካብ መግዛእቲ ህግደፍ ሓራ ወጺኤ ናብ ኤውሮጳ ካብ ዝኣቱ ድሕሪ ሓደ ዓመት’ዩ ነይሩ፡ ግጥም ኩዕሶ እግሪ ዋንጫ ዓለም ኣብዛ ዝነብረላ ሃገረ ጀርመን ዝተኻየደሉ፡ ክራማት 2006። ሓደ ኣጋምሸት ኣብ ከተማ ፍራንክፈርት፡ ሓበሻ ብብዝሒ ኣብ ዝንቀሳቐሱሉ ከባቢ ማእከላይ መደበር ባቡር (hauptbahnhof) ብእግረይ እናተጓዓዝኩ፡ “እዚ ደኣ እቲ ጋዜጠኛ ድዩ፧’’ ዝብል ዘረባ’ኳ እንተሰማዕኩ፡ ጉዕዞይ ኣየሰናኸልኩን። “…..ኣንታ ሓወይ…..ስምዓኒ’ሞ….መን…
Read more
ካብ መግዛእቲ ህግደፍ ሓራ ወጺኤ ናብ ኤውሮጳ ካብ ዝኣቱ ድሕሪ ሓደ ዓመት’ዩ ነይሩ፡ ግጥም ኩዕሶ እግሪ ዋንጫ ዓለም ኣብዛ ዝነብረላ ሃገረ ጀርመን ዝተኻየደሉ፡ ክራማት 2006።ሓደ ኣጋምሸት ኣብ ከተማ ፍራንክፈርት፡ ሓበሻ ብብዝሒ ኣብ ዝንቀሳቐሱሉ ከባቢ ማእከላይ መደበር ባቡር(hauptbahnhof) ብእግረይ እናተጓዓዝኩ፡ “እዚ ደኣ እቲ ጋዜጠኛ ድዩ፧’’ ዝብል ዘረባ’ኳ እንተሰማዕኩ፡ጉዕዞይ ኣየሰናኸልኩን። “…..ኣንታ ሓወይ…..ስምዓኒ’ሞ….መን ኢኻ…ሰሎሞን….” ዝብል ጻውዒት ምስሰዓበ ግን፡ስጉመይ…
Read more


text:
መቕድም
መጽሓፍ ቅዱስ፡ ኣምላኽ ናብ ኵላትና ሓሳቡ ብጽሑፍ ዜመሓላልፈሉ መጽሓፍ እዩ። ንደራሲኡ ወይ ንኣመንጫዊኡ ምእንቲ ኽንፈልጥ፡ ነዚ መጽሓፍ ከነጽንዖ ኣሎና። (ዮሃንስ 17:3፣ 2 ጢሞቴዎስ 3:16) ኣብ ውሽጡ ድማ፡ እቲ የሆዋ ኣምላኽ ንደቂ ሰብን ነታ መንበሪቶም ዝዀነት ምድርን ዘለዎ ዕላማ ይገልጽ።–ዘፍጥረት 3:15፣ ራእይ 21:3, 4።
ኣብ ህይወት ሰባት ክንድዚ ዚኣክል ጽልዋ ዘሕደረ ኻልእ መጽሓፍ የልቦን። መጽሓፍ ቅዱስ ንኸም ፍቕርን ምሕረትን ርሕራሐን ዝኣመሰለ ባህርያት የሆዋ ኸነንጸባርቕ ይድርኸና እዩ። ተስፋ የሕድረልና፡ ዝሓሰመ መከራ ኽንጻወር ከኣ ይሕግዘና እዩ። ምስቲ ፍጹም ፍቓድ ኣምላኽ ዘይቃደዉ ባእታታት እዛ ዓለም እዚኣ እውን የቃልዕ እዩ።–መዝሙር 119:105፣ እብራውያን 4:12፣ 1 ዮሃንስ 2:15-17።
መጽሓፍ ቅዱስ ኣብ ፈለማ ብእብራይስጥን ብኣራማይስጥን ብግሪኽኛን እዩ ተጻሒፉ ነይሩ፣ ብምሉእ ወይ ብኸፊል ከኣ ብኣስታት 2,600 ቋንቋ ተተርጒሙ ኣሎ። ብብዝሒ እተተርጐመሉ ቛንቋታትን ብብዝሒ ዝርጋሐኡን፡ ኣብ ታሪኽ ደቂ ሰብ ቀዳማይ ደረጃ ሒዙ ዘሎ መጽሓፍ እዩ። እዚ ድማ ትጽቢት ዚግበሮ ነገር እዩ። ከመይሲ፡ ኣብ መጽሓፍ ቅዱስ ዚርከብ ትንቢት፡ “እዚ ብስራት መንግስቲ [እቲ ኣብ መጽሓፍ ቅዱስ ዚርከብ ቀንዲ መልእኽቲ] ኸኣ፡ ንምስክር ኵሎም ኣህዛብ ኣብ ኵላ ዓለም ኪስበኽ እዩ፣ ሽዑ፡ መወዳእታ ኺመጽእ እዩ” ይብል።–ማቴዎስ 24:14።
መልእኽቲ መጽሓፍ ቅዱስ ኣገዳሲ ብምዃኑ፡ ሸቶና ነቲ በዅሪ ጽሑፋት ብልክዕ ዜመሓላልፍ ጥራይ ዘይኰነስ፡ ንጹርን ንምርዳኡ ቐሊልን ትርጉም ምድላው እዩ። እቲ ኣብ መመላእታ ጽሑፍ ዘሎ፡ “ስርዓታት ትርጉም መጽሓፍ ቅዱስ፡” “መዋቕር እዚ ትርጉም፡” “መጽሓፍ ቅዱስ ከመይ ኢሉ ኣባና በጺሑ፧” ዘርእስቱ ዓንቀጻት፡ ገለ ኻብቲ ኣብዚ ትርጉም እዚ ዚርከብ ስርዓታትን መዋቕርን ይገልጽ።
እቶም ንየሆዋ ኣምላኽ ዜፍቅርዎን ዜምልኽዎን፡ ልክዕን ርዱእን ትርጉም ቃል ኣምላኽ እዮም ዚደልዩ። (1 ጢሞቴዎስ 2:4) ነዚ ሸቶ እዚ ንምውቃዕ፡ ምስቲ ትርጉም ሓዳስ ዓለም ብእተኻእለ መጠንን ብብዙሕ ቋንቋታት ንምትርጓም ዘሎና ዕላማ ብምስምማዕ፡ ነዚ ትርጉም እዚ ብትግርኛ ኣዳሊና ኣለና። ክቡር ኣንባቢ፡ ‘ንኣምላኽ ክትደልዮን ክትረኽቦን’ ኣብ እትገብሮ ጻዕሪ፡ እዚ ሕታም መጽሓፍ ቅዱስ ኪጠቕመካ ተስፋናን ጸሎትናን እዩ።–ግብሪ ሃዋርያት 17:27።
ኮሚተ ትርጉም መጽሓፍ ቅዱስ ሓዳስ ዓለም


text:
ትፈልጥዶ፧
ሓለቓ ሚእቲ ኣብ ሰራዊት ሮሜ እንታይ ሓላፍነት እዩ ነይርዎ፧
ሮማውያን ሓላቑ ሚእቲ፡ ኣብ ቅዱሳት ጽሑፋት ግሪኽኛ ብዙሕ ግዜ ተጠቒሶም ኣለዉ። እቲ ንቕትለት የሱስ ብሓላፍነት ዚከታተል ዝነበረ ሓለቓ ሰራዊትን እቲ ኻብ ኣህዛብ ናይ መጀመርታ ክርስትያን ዝዀነ ቆርኔሌዎስን እዚ መዓርግ እዚ ነበሮም። ብተወሳኺ፡ እቲ ንመግረፍቲ ሃዋርያ ጳውሎስ ዚከታተል ዝነበረ ብዓል ስልጣንን እቲ ንጳውሎስ ናብ ሮሜ ኪኸይድ ከሎ ዘሰነዮ ዩልዮስን ሓላቑ ሚእቲ እዮም ነይሮም።—ማርቆስ 15:39፣ ግብሪ ሃዋርያት 10:1፣ 22:25፣ 27:1።
ሓደ ሓለቓ ሚእቲ ኸም ልሙድ ካብ 50 ኽሳዕ 100 ዝዀኑ ኣጋር ወተሃደራት ዝሓዘ ጭፍራ ሰራዊት እዩ ዚመርሕ ነይሩ። ሓላፍነቱ ድማ ንሰራዊቱ ምስልጣንን ስርዓት ምትሓዝን፡ ንኽዳውንቶምን ንናውቶምን ምቍጽጻር፡ ንውግእ ኪወፍሩ ኸለዉ ምእዛዝ የጠቓልል።
ሓደ ተራ ወተሃደር ኪበጽሖ ዚኽእል ዝነበረ ዝለዓለ ስልጣን፡ ሓለቓ ሚእቲ ምዃን እዩ ነይሩ። ነዚ መዓርግ እዚ ዚረኽቡ ድማ ንፉዓት መራሕቲ ኪዀኑ ዚኽእሉ ኽኢላታት ወተሃደራት እዮም። ስነ ስርዓትን ውጽኢታውነትን ሓደ ሓያል ሰራዊት ሮሜ፡ ኣብቶም ሓላቑ ሚእቲ እዩ ዚምርኰስ ነይሩ። ብመሰረት ሓደ መወከሲ፡ ሓላቑ ሚእቲ “መብዛሕትኡ ግዜ ኣብቲ ሰራዊት፡ እቶም ኣዝዮም ምኩራትን ንዕዮኦም ኣብ ዚምልከት ጕዳያት ጽቡቕ ኣፍልጦ ዝነበሮምን እዮም ነይሮም።”
ብግዜ መጽሓፍ ቅዱስ ዝነበረ መስትያት ኣብዚ ግዜና ኻብ ዘሎ ዚፍለ ብኸመይ እዩ፧
ኣብዚ ግዜና ዘሎ መስትያት ካብ ጥርሙዝ ዚስራሕ እኳ እንተዀነ፡ ብግዜ መጽሓፍ ቅዱስ ዝነበረ መስትያት ግና መብዛሕትኡ ግዜ ኻብ ከም ብሮንዞ ዝኣመሰለ ጽቡቕ ገይሩ እተወልወለ ብረት እዩ ዚስራሕ ነይሩ፣ ሓድሓደ ግዜ ድማ ካብ ነሓሲ፡ ብሩር፡ ወርቂ፡ ከምኡ እውን ኤለክትሩም (ሕዋስ ወርቅን ብሩርን) ይስራሕ ነበረ። መስትያት፡ ኣብ መጽሓፍ ቅዱስ ንፈለማ ግዜ እተጠቕሰ፡ ኣብ ምህናጽ እቲ ናይ መጀመርታ ማእከል ኣምልኾ እስራኤላውያን ዝነበረ ማሕደር እዩ። እስራኤላውያን ኣንስቲ ንህንጸት እቲ ብኣስራዚ እተሰርሐ ቕዱስ ገበራን ደው መበሊኡን ዚኸውን መስትያታት ወፈያ። (ዘጸኣት 38:8) ኣብዚ መዓላ እዚ ንኺውዕል፡ ምናልባት እቲ መስትያታት ኪመክኽ የድልዮ ነይሩ ይኸውን።
ኣብ ውሽጥን ከባብን እስራኤል ብስነ ጥንታዊ ፍሕረት እተረኽበ መስትያታት፡ መብዛሕትኡ ምስ ክቡር ኣዕናቝ ወይ ካልእ ስልማት ደቂ ኣንስትዮ እዩ ተረኺቡ። እዚ መስትያታት እዚ፡ ከቢብ ቅርጺ ዝነበሮ ዀይኑ፡ መትሓዚኡ ድማ ምስሊ ሰበይቲ እተቐርጾ እተሰለመ ዕንጨይቲ፡ ሓጺን ወይ እውን ስኒ ሓርማዝ እዩ ነይሩ። እቲ ዘይተወልወለ ዳሕረዋይ ገጽ እቲ መስትያት ግና መብዛሕትኡ ግዜ ስልማት ኣይግበረሉን እዩ ነይሩ።
ናይ ምንጽብራቕ ተኽእሎ እቲ ጥንታዊ መስትያታት፡ ምስዚ ኣብዚ ግዜና ዘሎ ኻብ ጥርሙዝ እተሰርሐ መስትያታት ኪነጻጸር ከሎ፡ ኣዝዩ ትሑት እዩ ነይሩ። በዚ ምኽንያት ከይኰነ ኣይተርፍን ሃዋርያ ጳውሎስ፡ “ሕጅስ ብመስትያት ብረት ዘይንጹር ምስሊ ንርኢ ኣለና” ዝበለ።—1 ቈረንቶስ 13:12።


text:
ኤርትራ ብመንጽር ኩለንትናዊ ሓበርቲ መለክዒታት ገስጋስ ሃገር ኣብ ድርኩኺት ጸድፊ ምእዋጅ ውድቕቲ ሃገር ተገማጊማ ምህልዋ ንምምስኽኻሩ ጻዕሪ ዘየድልዮ ግሁድ ሓቒ ኮይኑ’ሎ።ከም ኣህጉራዊ ማዕከን፣ ዓለማዊ ባንክ ዝኣመሰሉ ትካላት ይኹን፣ ብዙሓት ተመራመርቲ ፡ጥፍኣት ኤርትራ ንዘረጋግጽ ረቓሒታት ኣብ ዝገልጹሉ እዋን ዝሕታለ ቑጠባ፣ስእነት ማሕበራዊ ኣገልግሎት፣ ውድቀት ስርዓተ መጓዓዝያን መራኸቢታትን …ወዘተ ብጭብጥታት የቕርቡ። ብልክዕ ድማ ኤርትራ ብሰንኪ ምልካዊ ስርዓት ብኩሎም ሓበርቲ ሰብኣዊ መለክዒታት ዝደሓረት ሃገር ኮይናላ።
ዓለማውያን ውድባት ይኹን ካልኦት ተመራመርቲ ዝዝንግዕዎ ዘለዉ ካብቲ ኣብ ላዕሊ ዝተጠቐሰ ዝርዝራት ንላዕሊ ካልእ ንኤርትራ ዜዕኑ ዘሎ ዝኸበደ ረቓሒ ምህላዉዩ ።ንሱ ድማ እዩ ብርሰት ኤርትራዊ ባህሊ ፣ስነምግባርን ክብርታትትን።
ጂም ኔልሰን ‘ሃገር እንክትመውት’ ኣብ ዝብል መጽሓፉ ንምጥስጣስ ባህላውን ስነምግባራዊን ክብርታት፣ ‘ ሞት ሃገር ዝእውጅ ምልክታት’ ክብል ገሊጹዎ ኣሎ።ብርግጽ ድማ ክብርታትን ስነምግባርን ልዕሊ ድልድላትን ጽርግያታትን፣ ልዕሊ ፊሲካላዊን ፋይናንሳውን ጸጋ ዝምዘኑ ረቐቕቲ ግን ከኣ ወሰንቲ ሃገራዊ ግምጃዮም።
ባህልን ስነምግባርን ናይ ሓደ ህዝቢ፣ ጥሙር ክብርታት ናይቲ ሕብረተሰብ ኮይኖም ንወሎዶታት መገዲ ሰናይ ዜስግሩ፣ ዘይተጻሕፉ ግን ድማ ነበርቲ ኪዳናት ኣብ መንጎ ኣባላት ሓደ ሕብረተሰብዮም።እዞም ክብርታት፣ ዜጋታት – ብተወርሶ ወለዶምን ኣብ እዋን ምዕባዮምን ቀጻልነት ህላወኦምን – ቅኑዕ መንገዲ ኣቐዲሞም ነውርታት ዜውሕዱ ውሳነን ባህርን ኣዕጢቖም፥ ጥዑይ ዜጋ ዝፈጥሩ ሓይሊዩም። እዞም መንፈሳዊ ሓይሊ ናብ ነገራዊ ገስጋስ ስለዝቕየሩ ድማ ብክብርታት ዝተረረት ሃገር፤ ብጸጋታትን ብልጽግናን ዝማዕበለት ትኸውን። ንኣብነት እቶም ንወረጃ ክብርታቶም ከይራሕርሑ ኣብ ያታታቶም ዝተሃንጸ ምዕባለታት ዘመዝግቡ ዘለዉ ቻይናውያን መርሓታቶም ከምዚ ዝስዕብ ምኻኑ ብዘይ ምኽንያት ኣይኮነን። ‘’ ቕኑዕን ነውርን ክፈሊ ዝተባባዕ ሕብረተሰብ ፣ነቲ ነውሪ ከሊኡ ነቲ ቅኑዕ ስለዘዘውትር፣ እዚ ቕኑዕ ክብሪ ኣብ ልቢ ስድራቤት ጽባቐ፣ እዚ ስድራቤታዊ ጽባቐ ድማ ኣብ ሕብረተሰብ ስኒት፣እዚ ሕብረተሰባዊ ስኒት ድማ ኣብ ውሽጢ ሃገር ብልጽግናን ምዕባለን የንግስ’’ ዝብል ዓንቀጽ ፖለቲካዊ መእተዊ ናይቲ ኣብ ክብርታቶም ዝምራሕ ናይ ቻይና ሃገራዊ ፕሮግራምዩ።
ናይ ሎሚ ኣይግበሮምበር ኤርትራ ብጨዋ ባህላ፣ ብዓሚቕ ክብርታታ እትልለ ሃገርያ ዝነበረት።ስነምግባር፣ ክብረት፣ ጻዕሪ፣ ፍቕሪ ሓቂ፣ ምቕሉልነት፣ ሓበን ብሃገር ፣ወዘተ… ጎረባብቲ ዝቐንኡሉ ኤርትራዊ ትዕድልቲዮም ኔሮም። ሎሚ ኩሎምዞም መሰረት ናይ ጥዑይ ሕብረተሰብ ዝኾኑ ክብርታትት ኮነ ኢልካ ከምዝጠፍኡ ይግበር ኣሎ።ኣብ ኤርትራ ዘሎ ስርዓት እታ ቀዳመይቲ ዝጸልኣ ነገር ምውቕቲ ስድራ ምርኣይ ኢዩ፥ ሕመረት ናይ ሕብረተሰብ ክትከውን ዝግባኣ ስድራቤት ከምእትበታተን፣ወለዲ ኣብ ክንዲ ዝተሓቓቖፉ ከምዝፈላለዩ ዝገብር፣ ህጻናት ብሃይማኖታዊን ሕብረተሰባዊን ክብርታት መታን ከይህነጹ ብስም ክረምታዊ ማእቶትም፣ ኣገልግሎት ፈስቲቫላትን ካርኒቫላትን ኣብ ሕጊ ግዳም ሓደርነት ከምዝዓብዩ ተጌሩ።ሕብረተሰብ ብስኒትን ውህደትን መታን ከይነብሩ ስለዚድማ ኣንጻር ናይ ሓባር ዓማጺኦም መታን ከይመኽሩ ሓደ ብሄር ኣብ ልዕሊቲ ካልእ፣ ሓደ ኣውራጃ ኣብልዕሊቲ ሓደ ከቢድ ምጥርጣር ከምዝህልዎ ዝገብር መርዚ ተነስኒሱ፣ ክብሪ ስራሕ ከይምዕብል ስለዚድማ ስምረት ሰራሕተኛታት ከይዓዝዝ – ሓደ ማሕበራዊ ጉጅለ ነቲ ካልእ ዓቢ ንዕቐት ከምዘማዕብል ኮይኑ ተኾስኪሱ። ስለዚ ድማ ኩሎምቶም ህዝቢ ኤርትራ ንዘመናት ዝኾስከሶም ክብርታት ፈሪሃ እዝጋብሄር ፣ ፍትወት ሓቒ ፣ ኣኽብሮት ዓበይቲ፣ ዘይምስራቕ፣ ዘይምቕታል ፣ ዘይምዝማው ፣ ብሓሶት ዘይምምስካር ፣ ኮነ ኢልካ ከምዝቡሕጎጉን ብልክዕ ኣንጻሮም ከምዝትክኡን ተገይሩ። ብሓጺሩ እቲ መዕበያ ዝበደሎ መላኺ፣ ህዝቢ ኤርትራ ልክዕ ኣብቲ ንሱ ዝዓበየሉ ሃዋህው ክነብር ፈሪድዎ።
ኮይኑ ድማ ሽሕካ ህዝቢ ኤርትራ ብዝከኣሎ ንምዕራዩ ይቓለስ እንተሃለወ ፣ ወለዶ ኤርትራ ስነምግባሩን ክብርታቱን ዝተቐዘፈ ይኸውን ኣሎ። ኣብ ላምፔዱሳ ኣማኢት ዜጋታት ኣብ ዝተቐዘፉሉ ለይቲ ይኹን፤ ሰለስተ ገዳይም ተጋደልቲ ኣብ ዝተሰውኡሉ ቀትሪ ጋይላን ደበላን ኪትከል ዝእዝዝ ፣ መንእሰያት ኣብ ክንዲ ስራሕን ፍልጠትን – ደርፍን ለይታዊ ትልሂትን ኬዘውትሩ ዘተባብዕ፣ ምዉታን ኣብ ዓዶም ከይቅበሩን ፍትሃትን ጸሎትን ከይግበረሎም ምስ ሬሳ ዝበኣስ፥ ንፓትሪያርክ ኣብ መወዳእታ ዕድሚኦም እንዳሃለዉ ሓንሳብ ሃሱሳት ሓንሳብ ሸሓጥቲ እንዳለኣኸ ዘከላብት፥ ኣስማት ራእሲ ወልደንክኤልን ባህታ ሓጎስን፣ ሓምድ ዓዋተን ኢብራሂም ሱልጣንን ፣ወዲፈንቅልን ኢብራሂም ዓፋን ደምሲሱ ሓወልቲ ፑሽኪኒን ዝሃንጽ፥ ቋንቋ ዓረብ እንዳኣገደ ካሪክለም ኮንፊሽዩሽን ዝተክል በጋሚንዶ ጉጅለ- ውጽኢት ናይ ዝቖንቖነ ስነምግባርን ዝሩግ ባህልንዩ።
ወድቀት ኤርትራ ዜሻቕሎም ወገናት እምበኣር ልዕሊቲ ኣብ ህንጻን ቑጠባን ኣጋጢሙ ዘሎ ዕንወት ኣብ ክብርታትን ኣተሓሳስባን፣ ኣብ ታሪኽን መንፈስን፣ ኣብ ባህልን ሰብኣውነትን፣ ኣብ እምነትን ስነምግባርን ኣጋጢሙ ዘሎ ዕንወት ኬሻቕሎም ይግባእ።ምኽንያቱ ባህላውን ስነምግባራውን ውድቀት ማለት ምኽታም ክብርታትን መነትን፣ ምብቓዕ ገስጋስን ዕብየትን – ስለዚ ድማ ምእዋጅ ሞትን ዓሱርን ሃገር ማለት ስለዝኾነ።
መላኺ ዝህቅኖ ዘሎ ናይ ኣእምሮ ጊላነት ፣ ነቲ ኣብ መንጎ ኣካልን ሓርነትን ክህሉ ዝግባእ ድልድል ዜዕኑ ስለዝኾነ ሓደግኡ ልዑልዩ። ስለዚ ብኣእምሮን ክብርታትትን ሓርነቱ ዘይኣወጀ ሕብረተሰብ ብኣካልን ሕልናን ሓራ ኪኸውን ስለዘይክእል – ቀዳማይ ዕዮ ናይ ዘሎን መጻእትን ወለዶታት ናይ ኣእምሮ ሓርነት ኪኸውን ኣለዎ ። ምኽንያቱ ንሕና ኤርትራውያን ኤርትራውያን ክንከውን ዝበቓዕና ኣብ ኤርትራ ስለዝተወለድና ዘይኮነስ፣ ኤርትራዊ መንነትን ክብርታትን ኣብ ውሽጥና ስለዝተወለደዩ።


text:
1ዓካሪ ሃና ታኣኮ ዒንሢ ኮይላ ሃይሣሶ ሙኮ ማዓንዳኔ፤ ቢያ ባኣዚኮ ጎኑማ ዔርታሢ ላምዖ ሃንጎ ሃይሦ ማርካናኬ። 2ላሚፆ ታ ዒንሢ ዛጋኒ ዒንሢ ኮይላ ሙኬ ዎዶና ላቲ ታ ዒንሢም ኬኤዜ ባኣዚ ዓኣኔ፤ ሃሢያ ታ ሃኬ ዓኣዖ ቤርታ ጎሞ ማዼዞንሢንታ ሃንጎዋቶንታም ላቲ ታ ኬኤዛኔ፤ ዓካሪ ታ ዒንሢ ኮራ ማዒ ሙካኣና ዖናኣ ታ ሚጪንቲ ጌስታዓኬ፤ 3ዬያይዲ ታኣና ማዒ ኬኤዛሢ ኪሪስቶሴታሢ ዒንሢ ዔራንዳኔ፤ ዒንሢ ባኣካ ዒ ማዻንዳሢ ዎልቄናኬ፤ ላቢሢናቱዋሴ። 4ዒዚ ፑርቶ ዓሶ ሱፆ ሚፆይዳ ሱፂንቲ ሓይቄሢ ላቢሢና ማዔያታቴያ ሃሢ ዒዚ ፆሲ ዎልቄና ሼምፖና ናንጋኔ፤ ኑኡኒያ ዒዛና ዎላ ማዒፆና ላቤያ ማዔቴያ ዒንሢም ማዻኒ ፆሲ ዎልቄና ዒዛና ዎላ ሼምፔና ዓኣያ ማዒ ኑ ናንጋኔ። 5ዒንሢ ፆሲ ጎኔ ጉሙርቃያ ማዒፆ ዔራኒ ዒንሢ ማሂ ዛጉዋቴ፤ ሃሣ ዒንሢ ጊንሣ ሺሪ ዖኦጩዋቴ፤ ዒንሢ ዣኣሌቴ ሌሊ ማዓንዳኣፓዓቴም ሃንጎ ዬሱስ ኪሪስቶሴ ዒንሢዳ ዓኣሢ ዒንሢ ዔሩዋዓዳ? 6ኑኡኒ ጋዓንቴ ዬያና ዻቢንቲ ዣኣሊባኣያ ማዔሢ ዒንሢ ዔራኔ ጌይ ኑ ጉሙርቃኔ። 7ዒንሢ ፔቴታዖ ፑርታ ባኣዚ ማዹዋጉዲ ፆሲ ኑ ሺኢቃኔ፤ ኑኡኒ ሺኢቃሢ ዎዚ ዓሲም ኑ ኮሺ ዓሲ ማዒ ጴዺባኣቴያ ዒንሢ ቢያ ዎዴ ፒዜ ማዔ ባኣዚ ማዻንዳጉዲ ማዓንዳኣፓዓቴም ኑ ኮሹሞ ዻዋኒቱዋሴ። 8ዓይጎሮ ጌዔቴ ኑ ጎኑሞም ማዻኣፓዓቴም ጎኑሞና ዎላ ዓኣዹዋ ባኣዚ ዓይጎዋ ኑ ማዻኒ ዳንዳዑዋሴ። 9ኑኡኒ ላቤያ ማዔም ዒንሢ ዶዲ ማዔቴ ኑም ቃራኬ፤ ኑኡኮ ሺኢጲጻ፡ ዒንሢ ፓጬ ባኣዚ ባኣ ዓሲ ማዓንዳጉዲኬ። 10ሓያ ኪኢቶ ዒንሢፓ ሃኬ ዓኣዖ ታ ፃኣፔሢ ዬያሮኬ፤ ዬያይዲፆና ታ ዒንሢ ኮይላ ሙኬ ዎዶና ጎዳ ታኣም ዒንጌ ቢታንቶና ታ ዒንሢ ሜታሳዓኬ፤ ዓይጎሮ ጌዔቴ ጎዳ ዬያ ቢታንቶ ኑም ዒንጌሢ ዒንሢ ታ ኮሻንዳጉዲ ማዓንዳኣፓዓቴም ዒንሢ ታ ፑርቲሳንዳጉዲቱዋሴ። 11ዓካሪ ታ ዒሾንሦ! ሚሾንሦ! ኮሺ ናንጉዋቴ፥ ፓጬ ባኣዚ ባኣ ዓሲ ማዓኒ ዶዱዋቴ፥ ታ ዞሮ ዋይዙዋቴ፥ ዎላ ሃሣ ጊኢጊ ናንጉዋቴ፥ ሴካና ሃንጋና ኮሹሞና ናንጉዋቴ። ናሹሞና ኮሹሞናኮ ፆዛሢ ዒንሢና ዎላ ማዓንዳኔ። 12ዎሊኮ ጌርሲንሢጉዲ ማዒ ዎሊ ሄርቂ ሄርቂ ዎሊ ዔኤሉዋቴ። 13ፆሲም ዱማዼ ዓሳ ቢያ ዒንሢ “ኮሺዳ?” ጋዓኔ። 14ጎዳ ዬሱስ ኪሪስቶሴኮ ኮሹማ፥ ፆሲኮ ናሹማ፥ ዓያኖ ጌኤዦኮ ፔቱማ ዒንሢ ቢያሢና ዎላ ማዖንጎ።
Copyright
Learn More


text:
16. ንኣምላኽ ከተምልኾ ወስን
1 ካብ ናይ ሓሶት ኣምልኾ ርሓቕ
“ካብ መንጎኦም ውጹን ተፈለዩን . . . ርኹስ እውን ደጊም ኣይትተንክዩ።”—2 ቈረንቶስ 6:17
ብምስሊ ምምላኽን ንምዉታት ከተሐጕሶም ወይ ካባታቶም ሓገዝ ክትረክብ ዚግበር ነገራትን ጌጋ ዝዀነ ስለምንታይ እዩ፧
የሆዋ ኣብ ኣምልኾና ምስልታት ክንጥቀም ኣይደልየናን እዩ።
እቶም ምስ ምዉታት ዚራኸቡ፡ ከም ሓቂ ምስ ኣጋንንቲ እዮም ዚራኸቡ።
2 ኣምላኽ ዘይቅበሎ በዓላት ኣሎ
“ብጐይታ ተቐባልነት ዘለዎ እንታይ ምዃኑ ብቐጻሊ መርምሩ።” —ኤፌሶን 5:10
ዝዀነ ይኹን በዓል ከተብዕል ግቡእ እንተ ዀይኑ ብኸመይ ክትፈልጥ ትኽእል፧
ኣረማዊ መበቈል ዘለዎ እንተ ዀይኑ መርምር።
ገሊኦም ሰባት ብቕኑዕ ድራኸ በዓል ዜብዕሉ እኳ እንተ ዀኑ፡ እቲ ዜብዕልዎ በዓል ግና ኣምላኽ ዘይቅበሎ ኪኸውን ይኽእል እዩ።
ንሰባት፡ ንሰብኣዊ ውድባት፡ ወይ ንሃገራዊ ኣርማታት ክብ ካብ ዜብል በዓላት ርሓቕ።
ኣመዛዚንካ ወስን። ኣብ ቅድሚ የሆዋ ሰናይ ሕልና ኺህልወካ ድማ ጽዓር።
3 ብዛዕባ እምነትካ ንኻልኦት ብለውሃት ግለጸሎም
“ንነፍሲ ወከፍ ከመይ ጌርኩም ክትምልሱ ኸም ዚግብኣኩም ምእንቲ ኽትፈልጡ፡ ዘረባኹም ብጨው እተቓመመ፡ ኵሉ ሳዕ ጥዑም ይኹን።”— ቈሎሴ 4:6
ብዛዕባ እምነትካ ንኻልኦት ብኸመይ ክትገልጸሎም ኣሎካ፧
ከምቲ ኻልኦት ንምርጫኻ ኬኽብሩልካ እትደሊ፡ ንስኻ እውን ንምርጫኦም ኣኽብረሎም።
ኵሉ ሳዕ ብለውሃት ተዛረብ፣ ብእምነትካ ድማ ምስ ካልኦት ኣይትብኣስ።
ነቲ እትኣምነሉ ነገር ብልእመትን ብኣኽብሮትን ተማጐተሉ።
ኣብ ክርስትያናዊ ኣኼባታት፡ እቶም ኣብኡ ዚእከቡ ብዛዕባ እምነትካ ኽትሕተት ከለኻ ብኸመይ ምላሽ ከም እትህብ ክትፈልጥ ኪሕግዙኻን ኬተባብዑኻን እዮም።


text:
1ቴዎፒሎሴ! ታኣኮ ቤርታሳ ማፃኣፖይዳ ዬሱሴ ማዼ ባኮና ዔርዜ ባኮ ቢያ ታ ፃኣፔኔ፤ ታኣኒ ፃኣፔሢያ ዬሱሴ ሳዖይዳ ማዾ ዓርቄማፓ ዴንዲ፥ 2ሌካ ጫሪንጮ ዔውቴ ኬሎ ሄላንዳኣና ዒዚ ማዼ ማዾኬ፤ ሌካ ጫሪንጮ ዒዚ ዔውቴሢ፦ ዳኪንቴዞንሢ ጌይንቲ ዶኦሪንቴዞንሢም ዓያና ጌኤሺ ዎልቄና ዓይሢፆ ዓይሤሢኮ ጊንፃፓኬ፤ 3ዒ ሓይቄሢኮ ጊንፃ ዺቢ ዔርታ ማርካ ማዓ ጎይሢና ሼምፔና ዓኣያ ማዒፆ ጎናሳኒ ዔያቶም ዖይዲ ታሚ ኬሊዳ ጴዺ ጴዺ ፆሲኮ ካኣቱሞ ዛሎ ዔርዜኔ፤ ዔያታኣ ዒዛ ዛጌኔ። 4ዔያቶና ዎላ ዒዚ ዓኣና፦ “ታ ዒንሢም ቤርታ ኬኤዜሢ ሓሣ ዓዶይዳፓ ዒንጊንቴ ዎዞ ዒንሢ ዬሩሳላሜይዳፓ ኬስኩዋዖ ዒኢካ ካፑዋቴ፤ 5ዮሓኒሴ ቤርታ ዋኣሢና ማስኬኔ፤ ዒንሢ ጋዓንቴ ሓሢ ዻካ ኬሊኮ ጊንፃፓ ዓያና ጌኤሺና ማስታንዳኔ” ጌዔኔ። 6ዒማና ዳኪንቴዞንሢ ፔቴይዳ ቡኪንቲ ዓኣዖ፦ “ጎዳሢዮ! ዒስራዔሌም ካኣቱሞ ማሂ ኔ ዒንጋንዳ ዎዳ ሓሢዳ?” ጌዒ ዬሱሴ ኮራ ዖኦጬኔ። 7ዬሱሴ ማሃዖ፦ “ዓዳሢ ፔ ቢታንቶና ማሊ ጌሤ ዎዶና ማዓንዳ ባኮና ዒንሢ ዔራኒ ዳንዳዑዋሴ። 8ጋዓንቴ ዓያና ጌኤሺ ዒንሢዳ ኬዴ ዎዶና ዎልቄ ዒንሢ ዴንቃንዳኔ፤ ዬካፓ ዬሩሳላሜይዳ፥ ዪሁዳ ዓጮ ቢያይዳ፥ ሳማሪያይዳ፥ ዴንዲ ዓጮኮ ጋፒንፆ ሄላንዳኣና ዒንሢ ታኣኮ ማርካ ማዓንዳኔ” ጌዔኔ። 9ያዺ ጌዔስካፓ ዔያታ ዛጋ ጎይሣ ዓኣንቴ ሌካ ጫሪንጮ ባንሢ ሳዓፓ ዔውታኣና ሻኣሬ ዔያቶኮ ዓኣፓፓ ዒዛ ዓኣቼኔ። 10ዒዚ ዓኣዻኣና ዔያታ ጫሪንጮ ባንሢ ጊዥ ጌዒ ዛጊፆይዳ ዓኣንቴ ቦኦሬ ዓፒላ ማኣዔ ላምዖ ዓሲ ዔያቶ ኮራ ዔቃዖ፦ 11“ዒንሢ ሓይ ጌሊላ ዓጮ ዓሳ፡ ጫሪንጮ ባንሢ ዛጊ ዒንሢ ዓይጎሮ ዔቄይ? ሓይ ጫሪንጮ ዔኪንታንቴ ዒንሢ ዛጌ ዬሱሴ፥ ጫሪንጮ ዴንዳንቴ ዒንሢ ዛጌማ ጎይፆ ዒማይዲ ማዒ ሙካንዳኔ” ጌዔኔ። 12ዬካፓ ሪሚቲ ዹካ ጌይንታዞይዳፓ ዬሩሳላሜ ባንሢ ዔያታ ማዔኔ፤ ሪሚቲ ዹካ ጌይንታ ዹካ ዬሩሳላሜይዳፓ ዓሲ ዔኤሌም ዋይዛንዳጉዴ ፓዴ ቤሲዳኬ። 13ዬሩሳላሜ ዔያታ ሙካዖ ዎንዴ ናንጋ ኩቦ ማኣሮ ኬስኬኔ፤ ዔያታ፦ ጴፂሮሴ፥ ዮሓኒሴ፥ ያይቆቤ፥ ዒንዲራሴ፥ ፒልጶሴ፥ ቶማሴ፥ ቤርቴሌሞሴ፥ ማቲዎሴ፥ ዒልፒዮሴ ናኣዚ ያይቆቤ፥ ፔ ዓጮ ሚጪንታ ሲሞኔንታ ያይቆቤ ናኣዚ ዪሁዳንታኬ። 14ዬያታ ቢያ ኬሊ ፔቱሞና ዶዲ ፆሲ ሺኢቃኔ፤ ዔያቶና ዎላ ፔቴ ፔቴ ላኣሊና ዬሱሴኮ ዒንዶ ማይራሞና ሓሣ ዬሱሴኮ ጌርሲንሢያ ዓኣኔ። 15ዒማና ጴፂሮሴ ፄኤታና ላማታሚና ማዓ ኪሪስቶሴ ጉሙርቃ ዓሲ ባኣካ ዔቃዖ ሂዚ ጌዔኔ፦ 16“ታ ዒሾንሦ! ታ ሚሾንሦ! ዬሱሴ ዓርቄ ዓሶኮ ዓርና ማዔ፥ ዪሁዳ ዛሎ ፃኣፒንቴሢ ጉዲ ዓያና ጌኤሺ ቤርታሲ ዳውቴ ዛሎና ኬኤዜ ፆሲ ማሊፃ ኩማኒ ኮይሳኔ። 17ዪሁዳ ኑኡኮ ፔቴሢ ማዒ ቤርታ ኑኡና ዎላ ማዻያኬ።” 18ጋዓንቴ ዬይ ዓሢ ፔኤኮ ፑርቶ ማዾ ዛሎሮ ዔኬ ሚኢሾና ሳዓ ሻንቄኔ፤ ሓሣ ባሊቲና ሳዓ ጳዺንቲ ዹኡቂ ሔኮ ፓቂንታዛ፥ ሩቁንታኣ ዒዛኮ ኬስኪ ሚጪንቴኔ፤ 19ዬይ ማዺንቴ ባካ ዬሩሳላሜ ዓጮይዳ ቢያ ዋይዚንቴኔ፤ ዬያሮ ዬና ሳዓ ዔያቶ ዓጮ ሙኡጮና ‘ዓኬልዳማ’ ጌይንቴኔ፤ ዬኖኮ ቡሊፃ ‘ሱጉሢ ሳዓ’ ጌይሢኬ። 20“ዬይ ያዺ ማዓኒ ዳንዳዔሢ ዓይኑሞ ማፃኣፖይዳ፦ ‘ዒዚ ናንጋ ማኣራ ባዔ ማዖንጎ፤ ዖኦኒያ ዒኢካ ናንጎፓ፤ ሓሣ ዒዛኮ ዓኣ ቢታንቶ ሜሌ ዓሲ ዔኮንጎ’ ጌይንቲ ፃኣፒንቴያ ዓኣሢሮኬ።” 21“ ዬያሮ ጎዳ ዬሱሴ ኑ ባኣኮይዳ ኑኡና ዎላ ሃንቴ ዎዶና ጉቤ ኑኡና ዎላ ዓኣ ዓሶይዳፓ፥ 22ዬያጉዲ ሓሣ ዮሓኒሴ ዋኣፆና ማስካ ዎዶይዳፓ ዓርቃዖ ዴንዲ ጎዳ ዬሱሴ ጫሪንጮ ዔውቴ ኬሎ ሄላንዳኣና ኑኡና ዎላ ዓኣ ዓሶይዳፓ ፔቴ ዓሲ ጎዳ ሓይባፓ ዔቄሢኮ ኑኡና ዎላ ማርካ ማዓኒ ኮይሳኔ” ጌዔኔ። 23ዬካፓ ላምዖ ዓሲ ዔያታ ዱማሲ ፔ ባንሢ ኬሴኔ፤ ዬያታ ቤርሳባ ሓሣ ባጎ ሱንፃ ዒዮስፆሴ ጌይንቲ ላምዖ ሱንሢና ዔኤሊንታ ዮሴፔ ጎዖሢና ማቲያሴናኬ። 24ዬካፓ ጴፂሮሴንሢ ሂዚ ጌዒ ሺኢቄኔ፦ “ዓሲኮ ቢያ ዒኔ ዔራ ጎዳሢዮ! ሓንሢ ላምዖንሢዳፓ ዖና ኔኤኒ ዶኦሬቴያ ኑና ዻዌ፤ 25ኑ ሓሢ ሺኢቃሢ ዪሁዳ ፔ ሼኔና ፔ ማሌ ቤዞ ዓኣዻዖ ሓሼ ዳኪንቲፆ ማዾ ዔኪ ፔ ማዾ ማሂ ዒዛ ቤዛ ማዻንዳሢ ዖናታቴያ ኔ ኑም ዔርዛንዳጉዲኬ።” 26ጋዓዖ ዱማሲ ዔራኒ ዓጎ ባኣዚ ዓጋዛ ዬና ባኬላ ማቲያሴም ኬስኬኔ፤ ዬያሮ ዬይ ማቲያሴ ጎዖሢ ታጶ ፔቴ ዳኪንቴዞንሢና ዎላ ማዒ ፓይዲንቴኔ።
Copyright
Learn More


text:
እዋናዊ ዜናታት
- ናይ ሓዘን መግለጺ፣ደሞክራስያዊ ግንባር ሓድነት ኤርትራ፡
- ደምዳሚ መግለጺ፣ስሩዕ ኣኼባ ፈጻሚ-ኣካል፡ ደሞክራስያዊ ግንባር ሓድነት ኤርትራ /ደ.ግ.ሓ.ኤ/
- ቃል ሓዘን ጨንፈር ሽወደን ግንባር ሃገራዊ ድሕነት ኤርትራ
- ቃል ሓዘን ግንባር ሃገርዊ ድሕነት ኤርትራ/ ሕድሪ ጨንፈር ጀርመን
- ናይ ሓዘን መግለጺ ግንባር ሃገራዊ ድሕነት ኤርትራ-ሕድሪ
- ኤርትራ ካብ 2015 ንነጀው ቀጥታ ተጠቃዒት ናይ’ቲ ብኤል ኒኖ ዝፍለጥ ምዝባዕ ኣየር ኮይና ምጽናሐ ተገሊጹ
- ናይ ሓዘን መግለጺ ብደግሓኤ ዞባ ኤውሮጳ
- ናይ ሐዘን መግለጺ
- ቃል ሓዘን
- መግለጺ ሓዘን፡
- ክልተ ዲፕሎማት ስርዓት ህግደፍ ነቲ ስርዓት ከም ዝራሕርሑ ይግለጽ ኣሎ
- ምስጋና
- ሓድነት ኤርትራውያን ንፍትሒ ኣብ ዓባይ ብሪጣኒያ ዝተባህለ ማሕበረ ተመስሪቱ
- ኤርትራውያን ተቐማጦ ሕቡራት መንግስታት ኣመሪካ፡ ሓድሽ ዓመት 2017 ብሓባር ጸንቢሎም
- ተመሃሮ ቤት ትምህርቲ “ እንዳ ማርያም ” ኣንጻር ስርዓት ህግደፍ ኣድማ ኣካይዶም !!
ኣብ መርበብ ዘለዉ
We have 47 guests and no members online
- Details
- Written by ዲሞክራስያዊ ውድብ ብሄረ ብሌን ኤርትራ
- Published: 15 January 2017
ፖሎቲካ መገለይሲ ቐየስገው፣ ዓውተር ደርብሲ አልግድ (ጥበብድ) ገምድገው ሓሪረትል ለመለም የንቱታት ለቡኑኽር ጉኑዂር መንድርተነኲ።
ኒ ሰልፍልድ አዊልድ ብርፍዮ ኣዊል ገእ የት፡ ውራ ኣረኻ ደፍዖ ውሪ መኽሰብዲ ዔርዶ፡ አውቲ ክርስትጘ አውዲ ጨሪትሮ ኣኸት ኒ ብርፍ ጃብዋድሕድ ገምድጋዃ፡ ትምዮ ምራድድ ወሪ ኒየትድ ሄበብስና ደርብል ለብነዲ ጉነዲ በጀኸን ከለብርስሮ ሻኽ ኣራኻ
- Details
- Written by ድምጺ ሰላምን ደሞክራስን ኤርትራ
- Published: 13 January 2017
ባሕሪ ኤርትራ ጥሙይ ዘየዕንግል፡ ድራር ዓይኒ
ኣብ ባህልና ውሽጣዊ ትሕዝቶኡ ወይ ቁም-ነገሩን ኣዳቒቕካ ከይፈለጥካ፡ ቀጥ ዝበለ ተኽለ-ሰብነት ዘለዎ መንእሰይ፣ ጸባ ጸገብ ዝኾነ ውላድ
- Details
- Written by ኣለም ኣብራሃ ካብ ሱዳን
- Published: 13 January 2017
ሰሪሕናን ንሰርሕ ኣለናን በበይኑ’ዩ።
ኣብ’ዚ ዘለናዮ መድረኽ ኣብ ፖለቲካዊ ኤርትራ ነይርና ሰሪሕና እናበሉ እሱራት ናይ ሕሉፍ ታሪኽ ኮይኖም ምሉእ ግዜኦም ኣብ ነበርና ዘሕልፉን፡ ኣለና ንሰርሕ ኣለና
- Details
- Written by ድምጺ ሰላምን ደሞክራስን ኤርትራ
- Published: 09 January 2017
ኣብ እንዳ ህግደፍ ሓተትን ተሓታትን ኩሎም ሓደ።
ሓደ ህዝቢ ንዝመርሖ ዘሎ መንግስትን መራሒ መንግስትን ኣብ ውሽጣዊ ፖለቲካዊ ምሕደራኡ ኮነ፡ ናይ ደገ ፖሊሲታቱ፡ ከም ህዝቢ ክረኽቦ ዝነበረሞ ዝተነፍጎ መሰላት፣ቃል ተኣትይሉ ዘይተተግበረ ፖሊሲ ወይ መምርሒ፣ኣብ ልዕሊኡ ዝፍጸም ግፍዕታት ዝግተኣሉን ፈጸምቲ ገበን ናብ
- Details
- Written by ድምጺ ሰላምን ደሞክራስን ኤርትራ
- Published: 06 January 2017
ካልኦት ዘዝበልዎ እናደገምካ ብተስፋ ካብ ምባር፡ ኣብ መሬትካ ሰቢትካ ናትካ ምግባር
መሰረት ኣብ ዘለዎ ተስፋ ምግባር ዝነበረ፡ ዝቕጽልን ኣወንታውን’ዩ። ምኽንያቱ ካብ ዝተሓተ ደረጃ መነባብሮ ተማሂረ፣ ሰሪሐ፣ ነጊደ ናብ
- Details
- Written by ድምጺ ሰላምን ደሞክራስን ኤርትራ
- Published: 04 January 2017
ነውራም መራሒ፡ ነውራማት ደገፍቲ
ሰላም ዝኸበርኩም ኣዳለውትን ኣቕረብትን ፈነወ ረድዮ ድምጺ ሰላምን ደሞክራስን ኤርትራ ብሓፈሻ፡ ብፍላይ ከኣ ኣዳለውቲ መደብ ሰሙናዊ ዓምዲ መድረኽ ምስ ሓፋሽ። ከመይ ኣለኹም? ኣብ’ዚ ህዝቢ ካብ ምብትታን ንምድሓን ኣንጻር ምልኪ ንደሞክራስያዊ ሕብረ-ሰልፋዊ ስርዓት
- Details
- Written by ድምጺ ሰላምን ደሞክራስን ኤርትራ
- Published: 02 January 2017
ፖለቲካዊ ኣንፈቱ ዘይተነጸረን መንገዲ ዓወቱ ብግቡእ ዘይመድመደን ምንቅስቃሳት ኩሉ ግዜ እናተዓንቀፈ’ዩ ዝነብር።
ካብ መጀመርያኡ ካበይ ተበጊሱ ኣበይ ከም ዝበጽሕ፣ እንታይ ከፊሉ እንታይ ከም ዝሓፍስ፣ ንመን ሃሪሙ ንመን ከም ዝሓቁፍ ዘይተነጸረ፡ ድሌት ወይ ጠለብ ኣብ ጉዕዞ ዓንቀፍቀፍ እንተበዝሖ ከም ምውህብ ዝውሰድ ደኣምበር፡ ሓድሽ ኮይኑ ዘገርም ክኸውን ኣይኽእልን። ኣታውን
ኣገዳሲ ቆጸራታት
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
- መጸዋዕታ ንኣገዳሲ ህዝባዊ ኣኼባ
- ዕድመ መጋቢት 8 2016 ኣህጉራዊ መዓልቲ ደቂ ኣንስትዮ
- ኣገዳሲ ሕዝባዊ ሰሚናር ኣብ ከተማ ስቶክሆልም اجتماع جماھیري مھم في مدینة استوكھلم مظلھ الارتریھ السویدیة لتغییر Important Public Seminar in Stockholm Sweden
- ዕድመ ንሓዲሽ ዓመት አብ ከተማ ኰለን/ጀርመን
ሓተታ-ርእይቶ-መልእኽቲ
- ፖሎቲካ መገለይሲ ቐየስገው፣ ዓውተር ደርብሲ አልግድ (ጥበብድ) ገምድገው ሓሪረትል ለመለም የንቱታት ለቡኑኽር ጉኑዂር መንድርተነኲ።
- ባሕሪ ኤርትራ ጥሙይ ዘየዕንግል፡ ድራር ዓይኒ
- ሰሪሕናን ንሰርሕ ኣለናን በበይኑ’ዩ
- ኣብ እንዳ ህግደፍ ሓተትን ተሓታትን ኩሎም ሓደ
- ካልኦት ዘዝበልዎ እናደገምካ ብተስፋ ካብ ምባር፡ ኣብ መሬትካ ሰቢትካ ናትካ ምግባር
- ነውራም መራሒ፡ ነውራማት ደገፍቲ
- Initiating Ethio- Eritrea Dialogue for Democratic Development
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ነዛ ዓንቀጽ እዚኣ ብ%% ከተንብባ ትደሊዶ፧
ነዛ ዓንቀጽ እዚኣ ብ%% ከተንብባ ትደሊዶ፧
5 ሃናንያ ዝስሙ ሰብኣይ ምስ ሰጲራ ሰበይቱ መሬቱ ሸጠ።
2 ሰበይቱ እናፈለጠት ከኣ፡ ካብቲ ዋጋ መቒሉ ብሕቡእ ኣትረፈ፣ ነቲ ሓደ ምቃል ድማ ኣብ ኣእጋር ሃዋርያት ኣንበሮ።
3 ጴጥሮስ ከኣ፡ “ሃናንያ፡ ንመንፈስ ቅዱስ ክትሕሱን ካብ ዋጋ እቲ መሬት መቒልካ ብሕቡእ ከተትርፍንሲ፡ ስለምንታይ ሰይጣን ኣደፋፈረካ፧
4 ምሳኻ ኸሎስ፡ ናትካዶ ኣይነበረን፧ ምስ ሸጥካዮስ፡ ኣብ ኢድካዶ ኣይነበረን፧ ንኣምላኽ እምበር፡ ንሰብ ኣይሓሰኻን” በሎ።
5 ሃናንያ እዚ ቓል እዚ ምስ ሰምዐ፡ ወደቐ፡ ትንፋሱ ኸኣ ሓለፈት። ኵሎም እቶም እዚ ዝሰምዑ ድማ ኣዝዮም ፈርሁ።
6 ኣጕባዝ ከኣ ተንሲኦም ገነዝዎ፣ ተሰኪሞም ኣውጺኦም እውን ቀበርዎ።
7 ኰነ ኸኣ፡ ድሕሪ ሰለስተ ሰዓት ኣቢሉ ሰበይቱ፡ እቲ ዝዀነ ኸይፈለጠት፡ መጸት።
8 ጴጥሮስ ከኣ፡ “እስከ ንገርኒ፡ ንመሬትኩም ብኽንድዚ ዲኹም ሼጥኩምዎ፧” በላ። ንሳ ድማ፡ “እወ፡ ብኽንድዚ እዩ” በለት።
9 ጴጥሮስ ከኣ፡ “ስለምንታይከ ንመንፈስ የሆዋ ኽትፍትኑ እተሰማማዕኩም፧ እንሆ፡ ኣእጋር እቶም ንሰብኣይኪ ዝቐበሩ ኣብ ኣፍ ደገ ኣለዋ፣ ንዓኺ እውን ተሰኪሞም ኬውጽኡኺ እዮም” በላ።
10 ብቕጽበት ኣብ ኣእጋሩ ወደቐት እሞ፡ ትንፋሳ ሓለፈት። እቶም ኣጕባዝ ምስ ኣተዉ፡ ሞይታ ረኸብዋ፣ ተሰኪሞም ኣውጺኦም ከኣ፡ ኣብ ጥቓ ሰብኣያ ቐበርዋ።
11 ኣብ ምልእቲ እታ ጉባኤን ኣብ ኵሎም እቶም ነዚ ዝሰምዑን ከኣ ዓብዪ ፍርሃት ኰነ።
12 ኣብ መንጎ እቲ ህዝቢ ድማ ብኢድ ሃዋርያት ብዙሕ ትእምርትታትን ተኣምራትን ይግበር ነበረ፣ ኵላቶም ድማ ብሓባር ኣብ ገበላ ሰሎሞን ነበሩ።
13 ካብቶም ካልኦት ደፊሩ እተጸምበሮም ኣይነበረን፣ እቲ ህዝቢ ግና የመጕሶም ነበረ።
14 ኣብ ርእሲ እዚ፡ ብጐይታ ዚኣምኑ ብዙሓት ሰብኡትን ኣንስትን ይውሰኽዎም ነበሩ።
15 ጴጥሮስ ኪሓልፍ ከሎ፡ ጽላሎቱ ኣብ ገሊኦም ምእንቲ ኺወድቕ ኢሎም፡ ንሕሙማት ናብ ጐደናታት ኣውጺኦም ኣብኡ ኣብ ዓራውትን ኣብ ቃሬዛታትን የደቅስዎም ነበሩ።
16 ኣብ ዙርያ የሩሳሌም ካብ ዝነበራ ኸተማታት ከኣ፡ ሕሙማትን ብርኹሳት መናፍስቲ ዚሳቐዩን ጸይሮም ይመጹ ነበሩ፣ ኵላቶም እውን ይሓውዩ ነበሩ።
17 እቲ ሊቀ ኻህናትን ኵሎም እቶም ምስኡ ዝነበሩ ወገን ሰዱቃውያንን፡ ብቕንኢ ተመሊኦም ተንስኡ፣
18 ኣእዳዎም ዘርጊሖም ንሃዋርያት ሓዝዎም፡ ናብ ቤት ማእሰርቲ ህዝቢ እውን ኣእተውዎም።
19 ብለይቲ ግና፡ መልኣኽ የሆዋ ንመዓጹ ቤት ማእሰርቲ ኸፊቱ ንወጻኢ ኣውጽኦም እሞ፡
20 “ኪዱ፡ ኣብ ቤተ መቕደስ ደው ኢልኩም ከኣ፡ ኵሉ ቓል ህይወት ንህዝቢ ንገሩ” በሎም።
21 እዚ ምስ ሰምዑ፡ ኣብ ምውጋሑ ናብ ቤተ መቕደስ ኣትዮም መሃሩ።
እቲ ሊቀ ኻህናትን እቶም ምስኡ ዝነበሩን ምስ መጹ፡ ነቲ ዋዕላን ንዅሎም ዓበይቲ ደቂ እስራኤልን ኪእከቡ ጸውዑ፣ ኬምጽእዎም ከኣ ናብ ቤት ማእሰርቲ ለኣኹ።
22 እቶም ገላዉ ናብኡ ምስ ከዱ ግና፡ ኣብ ቤት ማእሰርቲ ኣይረኸብዎምን። ተመሊሶም ከኣ፡
23 “እቲ ቤት ማእሰርቲ ብጽኑዕ ተሸጒሩ፡ ሓለውቲ ድማ ኣብ ኣፍ ደገ ደው ኢሎም ረኺብናዮም፣ ምስ ከፈትናዮ ግና፡ ኣብ ውሽጡ ሓደ እኳ ኣይረኸብናን” ኢሎም ነገርዎም።
24 እቲ ሓለቓ ቤተ መቕደስን ሊቃውንቲ ኻህናትን ነዚ ቓል እዚ ምስ ሰምዑ፡ እዚ ነገር እዚ እንታይ ከም ዚኸውን ደንጸዎም።
25 ሓደ መጺኡ ግና፡ “እቶም ኣብ ቤት ማእሰርቲ ዘእቶኹምዎም ሰብኡት፡ እነዉ፡ ኣብ ቤተ መቕደስ ደው ኢሎም ንህዝቢ ይምህሩ ኣለዉ” ኢሉ ነገሮም።
26 ሽዑ፡ እቲ ሓለቓ ምስ ገላዉኡ ኸይዱ ኣምጽኦም፣ እቲ ህዝቢ ብዳርባ እምኒ ኸይቀትሎም ስለ ዝፈርሁ ግና፡ ኣየጋፍዕዎምን።
27 ኣምጺኦም ድማ ኣብቲ ዋዕላ ደው ኣበልዎም። እቲ ሊቀ ኻህናት ድማ ሓተቶም እሞ፡
28 “በዚ ስም እዚ ኸይትምህሩ ብጽኑዕ ኣዚዝናኩም ኔርና፣ እንሆ ግና፡ ንየሩሳሌም ብትምህርትኹም መሊእኩምዋ፣ ደም እዚ ሰብ እዚ ኣብ ልዕሌና ኸተምጽኡ ቘሪጽኩም ኣለኹም” በሎም።
29 ጴጥሮስን እቶም ካልኦት ሃዋርያትን ከኣ፡ “ካብ ንሰብሲ ንኣምላኽ ኢና ኽንእዘዝ ዚግባእ።
30 ኣምላኽ ኣቦታትና ነቲ ንስኻትኩም ኣብ ጕንዲ ሰቒልኩም ዝቐተልኩምዎ የሱስ ኣተንሲእዎ እዩ።
31 ንእስራኤል ንስሓን ሕድገት ሓጢኣትን ምእንቲ ኺህብሲ፡ ኣምላኽ ንዕኡ ቐንዲ መራሕን መድሓንን ገይሩ ናብ የማኑ ልዕል ኣቢልዎ እዩ።
32 ንሕና ድማ ነዚ ነገር እዚ መሰኻኽር ኢና፣ እቲ ኣምላኽ ነቶም ዚእዘዝዎ ዝሃቦም መንፈስ ቅዱስ እውን ከምኡ” ኢሎም መለሱ።
33 እዚ ምስ ሰምዑ፡ ነደሩ፡ ኪቐትልዎም ከኣ ደለዩ።
34 ግናኸ፡ ሓደ ገማልኤል ዝስሙ ፈሪሳዊ፡ ብዅሉ እቲ ህዝቢ ዚኽበር መምህር ሕጊ፡ ኣብቲ ዋዕላ ተንሲኡ፡ ነቶም ሰባት ሓንሳእ ኣብ ወጻኢ ኼጽንሕዎም ኣዘዘ።
35 ከምዚ ድማ በሎም፦ “ኣቱም ሰብ እስራኤል፡ ብዛዕባ እዞም ሰባት እዚኦም ክትገብርዎ እትሓስቡ ዘለኹም ነገር ተጠንቀቑሉ።
36 ንኣብነት፡ ቅድሚ እዘን መዓልትታት እዚአን፡ ቴዎዳስ፡ ‘ኣነ ዓብዪ እየ’ ኢሉ ተንስአ፣ 400 ዚኣኽሉ ሰብኡት ከኣ ሓበርዎ። ግናኸ፡ ንሱ ተቐትለ፣ ኵሎም እቶም ዚእዘዝዎ ዝነበሩ ኸኣ ተበተኑ፡ ከም ዘይነበሩ እውን ኰኑ።
37 ድሕሪኡ፡ ይሁዳ እቲ ገሊላዊ፡ በተን መዓልትታት ምዝገባ ተንስአ፣ ብዙሕ ህዝቢ ድማ ኣስድዐ። ግናኸ፡ ንሱ እውን ጠፍአ፣ ኵሎም እቶም ዚእዘዝዎ ዝነበሩ ኸኣ ተዘርዉ።
38 ሕጂ ድማ፡ እብለኩም ኣለኹ፦ ነዞም ሰባት እዚኦም ኣይትተንክይዎም፡ ሕደግዎም፣ (ከመይሲ፡ እዚ ውጥን እዚ ወይ እዚ ግብሪ እዚ ኻብ ሰብ እንተ ዀይኑ፡ ኪፈርስ እዩ፣
39 ካብ ኣምላኽ እንተ ዀይኑ ግና፡ ግብሮም ከተፍርሱ ኣይትኽእሉን ኢኹም፣) እንተ ዘይኰይኑስ፡ ምናልባት ምስ ኣምላኽ ክትብኣሱ ኢኹም።”
40 ሽዑ፡ ነቲ ምኽሩ ተቐበልዎ፣ ንሃዋርያት ጸዊዖም ከኣ ገረፍዎም፣ ብስም የሱስ ከይዛረቡ ኣዚዞም ድማ ሓደግዎም።
41 ንሳቶም ከኣ ምእንቲ ስሙ ኺሓስሩ ብቑዓት ኰይኖም ስለ እተቘጽሩ፡ ካብ ቅድሚ እቲ ዋዕላ እናተሓጐሱ ኸዱ።
42 ኵሉ መዓልቲ ድማ ኣብ ቤተ መቕደስን ኣብ በቤትን ብዛዕባ ክርስቶስ፡ ንሱ ኸኣ የሱስ፡ ከየቋረጹ ይምህሩን የበስሩን ነበሩ።
ልኣኽ
ልኣኽ
ግብሪ ሃዋርያት 5
መጽሓፍ ቅዱስ—ትርጕም ሓዳስ ዓለም (ማቴዎስ–ራእይ)
https://www.jw.org/finder?docid=1011452&Book=44&Chapter=5&wtlocale=TI&srcid=share
ትግርኛ
mailto:?body=መጽሓፍ ቅዱስ ኣብ ኢንተርነት ኣንብብ%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D5%26wtlocale%3DTI%26srcid=share&subject=መጽሓፍ ቅዱስ ኣብ ኢንተርነት ኣንብብ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Festival Eritrea and its Valuable Lesson
ፈስቲቫላትና ምልክት ሓድነትና፡ ጽንዓትና፡ ህልውናና፡ መንነትና
ፈስቲቫል ዝብል ቃል ካብ ቋንቋ ላቲን ዝተወስደ እዩ። ብኻልእ ኣዘራርባ፡ ፌስታ ዝብለ ትርጉም ሒዙ ይርከብ። ፌስታ ክበሃል ከሎ፡ ብዝተፈላለየ ምኽንያት ዝበዓል ፍጻሜ እዩ። ዝኽሪ ኣውደ-ኣመት፡ ናይ ልደት በዓል፡ ዝኽሪ ናይ ቀውዒ፡ ዝኽሪ ናይ ሃይማኖት፡ ከምኡ ድማ ናይ ሓደ ፖለተካዊን፡ ማሕበራዊን ጉዳይ፡ ብምትእኽኻብ ዝበዓል ፌስታ ተባሂሉ ይጽዋዕ። ተሳተፍቲ ፈስቲቫል፡ ነቲ በዓል፡ ኣብ ዓመት-ዓመት የብዕልዎ። ምልክት ህላዌኦም ከምዝዀነ ድማ የረጋግጹ።
ደቂ ሰባት፡ ነቲ ኣብ ዓመት ዘፍረይዎን፡ ዝፈጸሙዎን፡ ዝተዓወቱሉን ንምዝካርን፡ ንምብዓልን፡ ፉሉይ ጊዜን ቦታን መዲቦም ብፌስታ ገይሮም ይገልጽዎ። ምልከት ሓጐሶም፡ ተስፋኦም፡ ፍንጣዜኦም፡ ህላዌኦምን ድማ ይኸውን። ንሕና ብልማድ፡ ነቲ ቃል ከምዘለዎ ወሲድና፡ ፈስቲቫል ኢልና ብትግርኛ ንጥቀመሉ ኣሎና። ፈስቲቫል ንኤርትራውያን ልሙድ፡ ዓመታዊ ምትእኽኻብ፡ ምትሕቑቛፍን ዝፈጥር ህዝባዊ በዓል ኰይኑ ኣሎ። ስለዚ ፈስቲቫል፡ ንኤርትራውያን መቐጸልታ ህላዌ፡ መኸተ፡ ጽንዓት፡ ምትእኽኻብ፡ ምትሕቑቛፍ፡ ምዕብሌ፡ ህንጸትን፡ ናጽነትን ኰይኑ ንረኽቦ።
ነዚ ኣርእስትና ንምግላጽን ምስፋሕን፡ ፈስቲቫል ዋሺንግቶን ዲ. ሲ. ኣብ ሰሜን ኣመሪካ፡ መዓስ ተጀሚሩ? እንታይ ነይሩ ዕላማኡ? እንታይከ ኣፍርዩ? ፈስቲቫል ንኤርትራውያን እንታይ ትርጉም ይህቦም? ከምኡ ድማ ብድሕሪ ሕጂ እንታይ ንጽበ? ዝብሉ ሕቶታት ክንምልስ ኢና።
ቅድሚ ናጽነት ኤርትራ፡ ኣብ ወጻኢ ሃገራት፡ ብፍላይ ኣብ ኢትዮጵያ፡ ኣብ ማእከላይ ምብራቕ፡ ኣውሮጳን፡ ሰሜን ኣመሪካን ዝነብሩ ዝነበሩ ኤርትራውያን ተማሃሮ፡ ሰራሕተኛታት፡ ሃገራውያን፡ ሓፋሽ ውዱባት፡ ግዱሳትን፡ በቲ ”ሓፋሽ ይንቃሕ፡ ይወደብ፡ ይተዓጠቕ”! ዝብል ጭርሖ ህዝባዊ ግንባር ተደሪኾም፡ ንሰውራ ሃገሮም፡ ናጽነት ኤርትራን ኣብ ፍጻሜ ክበጽሕ ብሃንቀውታ ይጽበዩ ነይሮም። ብተወሳኺ፡ ጉልበቶም፡ ገንዘቦም፡ ጊዜኦም ብምውፋይ፡ ሰውራ ኤርትራ ንኽዕወት ለይቲ ምስ መዓልቲ ተጊሆም ይሰርሑ ነይሮም። ተዓዊቶም ድማ! ፍረ ጻምኦም ረኺቦም!
ኩላትና ከምእንፈልጦ፡ ቀዳማይ ፈስቲቫል ኤርትራውያን ኣብ ወጻኢ ሃገር፡ ብ1974 ኣብ ቦሎኛ፡ ኢጣልያ፡ ብወግዒ ተጀሚሩ። ድሮ 40 ዓመት ኣቑጺሩስ፡ ዝሓለፈ ወርሒ ሓምለ 2014፡ መበል 40 ዓመት ተባዒሉ። ዝነኣድ ፈስቲቫል እውን ነይሩ! እዚ ሓደ ዘይርሳዕ፡ ነጥበ-መቐይሮ ኣብ ሰውራ ኤርትራን፡ ታሪኽ ኤርትራን፡ ምምጻእ ናጽነት ኤርትራን እዩ። ኤርትራዊ ኒሕ ዘይሕለል፡ ተስፋ ዘይቈርጽን፡ ዘይምብርከኽን ከምዝዀነ፡ ፈስቲቫል ቦሎኛ ኣመስኪሩ እዩ።
ኤርትራውያን ሃገራውያን፡ ንህዝቦም ዘፍቅሩ፡ ዝሓልዩ ደቂ ሃገርን፡ ኣብ ሰሜን ኣመሪካ ምትኣኽኻብ ጀሚሮም። ከምዝዝከር፡ ኣብ መጀመርያ 1970ታት፡ ተማሃሮን፡ ሰራሕተኛታትን ዝነበሩ “ኤርትራውያን ንናጽነት፡ ኣብ ሰሜን ኣመሪካ (ኤናሰአ)” ብዝብል ስም ንሰውራ ክሕግዙን፡ ኣኼባታት ከካይዱን ጀሚሮም። ”ኮንግረስ” ብዝብል ኣጸዋውዓ፡ ዓመታዊ ኣኼባ የካይዱ ነይሮም። ጥርናፌኦምን፡ ሓድነቶምን እውን ጽቡቕን፡ ዝነኣድን ነይሩ። ኣብ ጐድኒ ህዝባዊ ግንባርን፡ ሰውራ ኤርትራን ብምዃን፡ ሓገዝ ንሰውራ ይህቡን፡ የወፍዩን ነይሮም። እንተዀነ ግን፡ በቲ ስትራተጂካዊ ምዝላቕ ህዝባዊ ግንባርን፡ ሰውራ ኤርትራን፡ ብምትእትታው ሶቬት ሕብረት ኣብ ኢትዮጵያን፡ ስለዝተሰናበዱ፡ ዝበዝሑ፡ ንሰውራ ምድጋፍ ገዲፎም፡ ኣብ መወዳእታ 1978 ፋሕ-ፋሕ ኢሎም። ካብኦም ዝተረፉ ግን፡ ”ጸግዕና ምስ ሰውራናን፡ ህዝብናን” ብዝብል፡ ጉዕዞ ምስ ህዝባዊ ግንባር ቀጺሎም። ሓድሽ ምትእኽኻብን፡ ስርርዕን ተገይሩ። ኣብ መጀመርያ 1980ያታት፡ ሓፋሽ ወድባት ህዝባዊ ግንባር ኣብ ሰሜን ኣመሪካ ክምዕብላ፡ ክጥርነፋን፡ ክሕይላን ጀሚረን። እዚ ምትእኽኻብ እዚ ንፈስቲቫል ኤርትራ ክወልድ ክኢሉ። መቐጸልታ ሃገራዊ ቃልሲ እውን ኰይኑ! ምስክርነት ጽንዓትን፡ ሓቦን እውን ተባሂሉ! ብሓጺሩ፡ ፈስቲቫል ምልክት ህላዌ ኤርትራውያን እዩ!
ካብዚ ዝተላዕለ፡ ኣብ መፋርቕ 1980ያታት፡ ብጻዕሪ፡ ሓልዮት ሃገራውያን፡ ሰውራውያን፡ ኤርትራውያንን፡ ግዱሳት ደቂ ሃገርን፡ ፈስቲቫል ዋሺንግቶን ዲ. ሲ. ንኽጅመር ጽዒሮም። ተዓዊቶም ድማ። እንሆ እምበኣር ሎሚ፡ ኣሰር ቦሎኛ ብምኽታልን፡ ብምስዓብን፡ ኣብ ሰሜን ኣመሪካ ዳርጋ ን30 ዓመታት ዝኸውን ፈስቲቫል ተባዒሉ። እዚ እውን ዘሐብን ፍጻሜ እዩ። እቲ ጉዕዞ ቀጻሊ እዩ! ምዕብልቲ፡ ስልጥንትን፡ ብልጽግትን ሃገር ንምህናጽ እዩ እቲ ዕላማ! ነዚ ካልእ
መተካእታ የብሉን! ዝዳረጎ ጉዳይ እውን የልቦን! ኤርትራ ንኽትምዕብል፡ ንኽርህዋ፡ ህዝባ ንኽሓልፈሉ፡ ውዳቤ፡ ንቕሓት፡ ዕጥቂ፡ ጥርናፌን፡ ጽንዓትን የድሊ። ሓደ ሰብ፡ ወይ ወዲ ሃገር፡ በዚአን እንተዘይተሃኒጹ፡ ህልውናኡ ዘጠራጥር እዩ ዝኸውን። ከም ሰብ እውን “ኣሎኹ” ክብል ኣይግባእን!
ስለዚ፡ ፈስቲቫል ንኤርትራውያን፡ ብውሕዱ፡ ነዘን ኣብ ታሕቲ ተጠቒሰን ዘለዋ ንገራት ይምህር፡ የዘኻኽር፡ ይሕብርን፡ ይእምትን፣
1. ምልክት ጽንዓት 9. ጀግንነት 17. መስዋእቲ
2. ፍቕሪ 10. ተባላሓትነት 18. ተጸዋርነት
3. ሓድነት 11. ሓቦ 19. ሃገራውነት
4. ሓቂ 12. ሕብረት 20. ወዳበ
5. ርእሰ-ተኣማንነት 13. ክብረት 21. ዕጥቂ
6. ተወፋይነት 14. ትግሃት 22. ሰለም
7. መኸተ 15. ንቕሓት 23. ትዕግስቲ
8. ኒሕ 16. ሓልዮት 24. ምዕባሌ
እዘን ኣብ ላዕሊ ተጠቒሰን ዘለዋን፡ ካልኦት ምልከት ሃገራዊ ሕብረት ዝዀናን፡ ንኤርትራውያ ምልክት ወርቂ ስልማቶም እየን። ክብሮም እየን። ካብዚኤን ሰተት ዝብልን፡ ዝህውትትን፡ ብዘይ ጋንጽላ ኣብ ሰፊሕ ባሕሪ ከምእትንሳፈፍ ጀልባ ወይ መርከብ እዩ! ከምኡ እውን ከምዓረቢያ እትደፋእን፡ ከምሪሞርክዮ እትጐታትን እዩ! ከምዚ ዝገብር፡ ኣብ ዕለታዊ ናብርኡን፡ ህይወቱን፡ ክዕወትን፡ ክሰልጦን ኣይክእልን እዩ! ቅሳነት ዘይብሉ ናብራ እዩ ዝነብር።
ፈስቲቫል ዋሺንግቶን ዲ. ሲ. ርክቡ ምስ ሰውራ ኤርትራ ሰለዝገበረ፡ ቅድሚ ናጽነት፡ ኣብ ዓመት-ዓመት ካብ መራሕቲ ህዝባዊ ግንባር ናብ ዋሺንግቶን ዲ. ሲ. ክመጹ ጀሚሮም። ብጊዜ ፈስቲቫል ድማ ኩነታት ሰውራ ኤርትራን፡ ሓፋሽ ውድባትን፡ ተጋደልቲ ኣብ ሜዳ ኤርትራ፡ ኩነታት ማእከላይ ምብራቕን ከመይ ከምዘሎ ብመልክዕ ኣኼባታትን ሰሚናራትን ሰፊሕ መግለጺ ንተሳተፍቲ ፈሰቲቫል ይህቡ ነይሮም። ኣብ ሰሜን ኣመሪካ ዝርከብ ሓፋሽ ህዝቢ እውን ብዛዕባ ኩነታት ሰውራኡን፡ ታሪኽ ሃገሩን፡ ቃልሲ ህዝቡን ክሰምዕ ከሎ፡ ብሓጎስ፡ ተስፋ፡ ሓቦን፡ ጽንዓትን ልቡ ይመልእ ነይሩ። ንሃገራዊ ቃልሱ እውን ድርዒ ኰይንሉ። ጉጅለ ባህሊ ካብ ሜዳ ብምምጻእ እውን ንህዝቢ ኣዛናጊዓ፡ ባህላዊን፡ ሰውራዊን ደርፍታት ድማ ተቕርብ ነይራ። እዚ ባህላዊ ጽንዓትን፡ ሓቦን ፈጢሩ። ኤርትራዊ ብባህሉ ይሕበንን ይዀርዕን እዩ። ምሕላው ባህሊ፡ ምልከት ህላዌ እዩ። ባህሊ፡ እንታይነትካን ሰብእነትካን የፍልጠካ!
በዚ ኣገባብ፡ ፍስቲቫል ኤርትራ ክሳብ ዕለተ-ናጽነት ቀጺሉ። ፈስቲቫል ኤርትራ፡ ኣብ 1991፡ ጽባሕ ናጽነት፡ ብዝዓበየ ድመቀት ተኸቢሩ። ካብ ኤርትራ ዝመጸት ጉጅለ ባህሊ፡ ”ጸሓይና በሪቓ”፡ “ወጋሕ ትበል ለይቲ” ብዝበል፡ ባህላዊ ትልሂት ተኻይዱ። ዓቢ ምስ ንእሽቶ፡ ሰብኣይ ምስ ሰበይቲ፡ ጎበዝ ምስ ጐርዞ ድማ ትንፋስ ናጽነት ኣተንፊሶም። ብርሃን ናጽነት ርእዮም። ዘሊሎም፡ ተሓጒሶም፡ ሳዕሲዖም፡ ተሰዓዒሞም። ”እንቋዕ ኣሐጐሰና” ተባሃሂሎም። ሃንቀውታ ልብን፡ ድልየት ኣእምሮን ተፈጺሙ! ዓወት ኰይኑ! ኣብ ኤርትራ ሰላም ነጊሱ። ጸላኢ ተባሪሩ! ዘመነ-ምረት ተወዲኡ!
ፈስቲቫል ዋሺንግቶን ዲ. ሲ. ካብ ኩሉ ኩርንዓት ሰሜን ኣመሪካ ንዝመጹ ኤርትራውያን ተአንግድ ነይራ። ሕጂ እውን ተአንግድ ኣላ። ብሰንኪ ራሕቂ ቦታ ግን፡ ካልኣይ ፈስቲቫል፡ ንኣብ ካሊፎርንያን፡ ሰሜናዊ ምዕራብ ኣመሪካን ዝርከቡ ዜጋታት ዝኸውን፡ ኣብ ኦክላንድ፡ ካሊፎርንያ፡ ክበዓል ጀሚሩ። እዚ ሓደ ርእሱ ዝኸኣለ ምትእኽኻብ ኤርትራውያን እዩ። ካብቲ ናይ ዋሺንግቶን ዲ. ሲ. ዝፈልዮ፡ ናይ ቦታ ለውጢ እምበር፡ ካልእ ፍልልይ የብሉን። ስለዚ፡ ኣብ ምዕራብን፡ ሰሜናዊ ምዕራብን ዝርከብ ህዝብና፡ ዝምድንኡ፡ ህላዌኡ፡ ጽንዓቱን፡ መኸተኡን ምስ ህዝቡ ይካፈልን የብዕልን።
ፈስቲቫል ዲ. ሲ. ኣብ ኣብ ዝተፈላለዩ ቦታት ተኻይዱ። ንኣብነት፡ ኣብ ”ሾው ፕለይስ ኣሪና”፡ ኣብ “ኦምኒ ሾርሃም”፡ ኣብ “ኮንቬንሽን ሰንተር”። ሎሚ ዘመን ድማ ኣብ ፓርክ ክካየድ እዩ። ኣብዚ ኩሉ ፈስቲቫላት፡ ሓቦ፡ ጽንዓት፡ ተወፋይነትን፡ ሃገራውነትን ኤርትራውያን ዝምስከረሉን፡ ዝጐልሓሉን ጊዜ እዩ። ኩሉ ኢደይ-ኢድካ ዝብለሉ እዩ።
ናጽነት ኤርትራ፡ ብዓቢ መስዋእቲ፡ ብሉጻት ተጋደልትን፡ ሰላማውያን ህዝቢ ዝተሰውኡሉን፡ በጃ ዝሓለፍሉን፡ ታሪኻዊ ፍጻሜ እዩ። እዚ ንድሕሪት ኣይምለስን እዩ! ሳላ መስዋእቲ፡ ጽንዓት፡ ጀግንነት ተጋደልቲ፡ ሓፋሽ ውዱባትን፡ ደቂ ሃገርን፡ ኤርትራ ከም ዓለማ ናጻ ሃገር ኰይና ንቕድሚት ትምርሽ ኣላ። እንሆ ድማ ኣብ ኩሉ መጋባእያትት ዓለም3 ተፈላጥነት ረኺባ ኣላ። ናጻ ክትከውን ዘይትድለ ዝነበረት፡ ናጻ ኰይና! ነዚ ሓቅን፡ ፍጻሜን ዘንኣእስን፡ ዝኽሕድን፡ ናብ ደምበ ጸላኢ ዝሕወስን፡ ዝኹብልልን፡ ኣብ መኣዲ ደቂ ሃገር ግደ የብሉን! ናጽነት ኤርትራን፡ መስዋኣቲ ጀጋኑን፡ ክኽበርን ክዕቀብን ይግባእ። ኣብዚ ሰጋእ-መጋእ ምባል ኣየድልን! ልብኻ ነፊሕካ፡ ብርእሰ-ተኣማንነት ምንባርን፡ ምሱጓምን፡ ምቅላስን፡ ምስራሕን ጥራይ እዩ ዘዋጽእ! “እነ ኤርትራዊ እየ” ምባል ዝኹርዕ እዩ!
ኤርትራዊ፡ ንሃገሩን ህዝቡን ዘፍቅር፡ ዝሓልን፡ ብዛዕባ ምዕባሌ ሃገሩ ዝግደሰን፡ ኣብ ዘሎ ኣልዩ፡ ኩሉ ጊዜ ምስ ተወፈየን፡ ዝድለ ሓገዝ እንዳገብረን፡ ክሳብ ሕጂ ይንቀሳቐስ ኣሎ። ዕላማ ፈስቲቫል ንህላዌ ኤርትራ ምርግጋጽን፡ ናጽነት ምምጻእን፡ ዝተረኽበ ናጽነት ምዕቃብን፡ ልኡላውነት ሃገር ምሕላውን፡ ኣንጻር ተጻባእቲ ሓይልታት፡ ናይ ወጻኢ ይኹኑ፡ ወይ ናይ ውሽጢ፡ ምምካትን፡ ንዕቤትን ስልጣኔን ምስራሕ እዩ። ካብዚ ዝዓቢ ተወፋይነት የልቦን። ካብዚ ዝበልጽ ምትእኽኻብን፡ ኣገልግሎትን የልቦን። ኤርትራዊ ኒሕ፡ ሓቦ፡ ጅግንነትን፡ መስዋእትን መዳርግቲ ኣይርከቦን እዩ። ነዚ ሼጥካ፡ ካልእ ክብረት ኣይርከብን እዩ! መንነትካ ለዊጥካ፡ ከም ነፋሒቶ ምንባር ኣየውጽእን
ብጊዜ ፈስቲቫል፡ ዝተፈላለዩ መደባት፡ ፍጻሜታትን፡ ፕሮግራማትን ይካየዱ እዮም። ካብዚ ዝተላዕለ፡ ንዓበይቲ፡ ነኣሽቱ፡ መንእሰያትን ዝኸውን መደባት ይስራዕ። ንመንእሰያት፡ መደብ ስፖርት ይካየድ፡። እዚ ማለት፡ መደብ ኩዑሶ እግሪ፡ ሰኪዔት፡ መርበብ፡ ከምኡ ድማ ኣትለቲክስ ይካየድ። እዚ ንመንእሰያት፡ ምፍላጥ፡ ምትእኽኻብ፡ ምውድዳርን ይፈጥረሎም። ልዕሊ ኩሉ ድማ፡ ዝምድናን፡ ምሕዝነተን ንኽምስርቱ ይሕግዞም። በዚ ኣቢሎም፡ ንመውስቦ፡ መርዓን፡ ሓዳርን ክበጽሑ ይኽእሉ። ሕጻናት እውን ብወገኖም፡ ኣብ ዝተፈላለዩ ናይ ሕጻናት መጻወቲ ክጻወቱ፡ ክዘሉ፡ ክሕጐሱን፡ ክዕንድሩን፡ ክትርኢ ከሎኻ፡ ናይ ዕቤቶም፡ ህልውንኦም፡ ምኹስኳስ ማሕበራዊ ህይወቶም ዝበለጸን፡ ዝሓሸን ከምዝኸውን ይበርሃልካ፡። ወለዲ እውን በዚ ክሕበኑ ይግባእ! ሓበን ምልከት ጽንዓትን መንፍዓትን እዩ።
መንእሰያት ብስፖርትን፡ ፈስቲቫላትን ኣቢሎም ክፋለጡ፡ ክጻወቱን፡ ክተዓራረኹን ዝተዓዘበ፡ ኣሰልጣኒ ኩዕሶ እግሪ፡ ጋንታ ኣቫንቲ (ሰጉም)፡ ኣብ ዋሺንግቶ ዲ. ሲ.፡ ኣቶ ዓንደሃይማኖት ገብረመድህን ስሄል፡ ንምውርራስ ሕድሪ ክገልጽ ከሎ፡ ክምዚ ይብል፡ ”ስፖርት ንገብረሉ ምኽንያት ደቅና ብመገዲ ስፖርት ክላለዩ፡ ክመሃሩ፡ ክተሓቛቘፉ ብሃገራውነቶም ክኾርዑ ኢዩ። ስለዝኾነ፡ ኣነ ኣብ ንሓድሕዶም ተፈጢሩ ዘሎ ስኒትን፡ ምውህሃድን፡ ምትሕግጋዝን፡ ዝሕበነሉ ስለዝኾነ ክገልጾ እደሊ። ብህዝቦምን ሃገሮምን ዝግደሱ መንእሰያት ካብ ምፍራይ ዝዓቢ ነገር የለን። ብትምህርቶም፡ ስነ-ስርዓቶም፡ ሃገራውነቶም ንሕበነሎም ኢና። ኩሉ ግዜ ብሓባርን፡ ብምርድዳእን፡ ብምምልላእን እንተሰሪሕና ክንዕወት ኢና። ጽባሕ ንዓና ተኪኦም፡ ካብዚ ናትና ዝበለጸ ነገር ክገብሩ እዮም።” እዚ እዩ ድልየት ኤርትራውያን! እዚ እዩ እቲ ሕድሪ! እዚ እዩ እቲ ውህደትን ጥምረትን
ፈስቲቫል ኤርትራ፡ ኣብ ዓመት-ዓመት ኣብ ውሽጢ ኤርትራ፡ ማእከላይ ምብራቕ፡ ኣውሮጳ፡ ብፍላይ ኣብ ስካንዲናቭያን ሃገራት፡ ኣብ ዓዲ እንግሊዝ፡ ከምኡ እውን ኣብ ካናዳ ይካየድ እዩ። እዚ ኹሉ መቐጸልታ ዝተኸፍለ መስዋእትን፡ ብርሃን ናጽነትን እዩ። ኣብ ፍርቂ ወርሒ ሓምለ 2014፡ ኣብ ሳዋ ዝተኻየደ 6ይ ፈስቲቫል መንእሰያት ኤርትራ፡ ካልእ መርኣያ ሕድርን፡ ወርሻን፡ መቀጸልታ ህላዌ ኤርትራውያንን እዩ! ኤርትራ ብደቃ ትሕበን እያ!
ብጊዜ ፈስቲቫል፡ ኣብ ኣዳራሽ እቲ መደብ ዝግበረሉ ቦታ፡ ዝተፈላለዩ ኢደ ስርሓትን፡ ባህላዊ ንጥፈትን፡ ቅርጽታትን፡ መጻሕፍትን፡ ፍርያት ሙዚቃን፡ ኣልባሳትን ይቐርቡን፡ ንህዝቢ ይሽየጡን እዮም። እዚ ኩሉ ኤርትራዊ ኒሕን፡ ሓርኮት- ኮት ምባልን፡ ክእለትን፡ ፍልጠትን፡ ንቕሓትን ክሳብ ከንደይ ሰጒሙን፡ ማዕቢሉን ከምዘሎ እዩ ዝሕብረካ። ኣብ 23 ዓመተ-ናጽነት ከምዚ ካብ ተራእየ፡ ካልእ 23 ዓመታትን፡ ኪንኡ ዝኸይድ ጊዜን እንተወሲኽካሉ፡ ካብዚ ሕጂ ንርእዮ ዘለና ፍርያትን፡ ጥበብን፡ ምህዞን፡ ክእለትን፡ ካልእ ዝበለጸን፡ ዝማዕበለን ውጽኢት ክንርኢ እዩ ተስፋና። በዚ እውን ክንሕበን ይግበኣና! ተስፋ ኤርትራን፡ ኤርትራውያንን እዚ እዩ! ነዚ ዝዓግት ወይልኡ! ንጸይቂ ዝዓዪ ወይልኡ!
ብዛዕባ ዕዉት መደብ ፈስቲቫል ቦሎኛ 2014 ዝወጸ መግለጺ ከምዝሕብሮ፡ “እቲ ብሓያል ጭውነቱ ዝልለ ኤርትራዊ፡ ካብ ርሑቕን ቀረባን ተጓዒዙ፣ምስ ህዝቡ ተሓቛቚፉ፡ ተስዓዒሙ፡ ተሓጋጊዙ፡ ኣጆኻ ተበሃሂሉ። ብጠቕላላ ኤርትራውያን ደቂ ሃገር፡ ህልውና ህዝብን፡ ሃገርን ኣመስኪሮም። ንመግዛእቲ ጸላኢ መኪቶም፡ ንወራር ወያኔ ኣበርዒኖም፡ ልኡላውነት ሃገር ኣውሒሶም። ምልክት ጽንዓት ኰይኖም። ኣንጻር ክፉእ ሽም ግብረ-ሽበራን፡ ንብሓሶት ዝተወሰነ እገዳ ውዱብ ሕቡራት ሃገራት መኪቶም። እምቢ ኣይንግዛእን፡ ኣይንምብርከኽን ኢሎም። ንመጻኢ ወለዶ ሕማቕ ሽም ኣይንገድፍን ኢሎም።” እዚ እዩ ሕላገት ኤርትራዊ! እዚ እዩ ጽንዓት ኤርትራዊ! ስለዚ እዩ “ጽናዕ፡ ከይትምናዕ” ዝበሃል!
ንዝመጽእ እዋን፡ ካብ ፈስቲቫላትና እንታይ ንጽበ? መልሱ፡ ንልምዓት ሃገር፡ ንራህዋ ህዝቢ ምስራሕ፡ ኣበርክቶ ህዝቢ ምዕባይን፡ መስዋእቲ ምኽፋልን እዩ እቲ ትጽቢት። መስዋእቲ ክንብል ከሎና፡ ከምቲ ብጊዜ ገድሊ መንእሰይ ኣብ ጊዜ ሓርነታዊ ኲናት ይሰዋእ ማለት ኣይኰነን። ኤርትራ ናጻ ንኽትከውን ብዙሕ መስዋእቲ ተኸፊሉ እዩ! ንሱ ይኣክል! እቲ ዝድለ፡ ናይ ጉልበትን፡ ጊዜን፡ ንዋትን፡ ኣእምሮን መስዋእቲ ንምኽፋል ድሉዋት ሙዃን ማለት እዩ። ምዕባሌ ሓደ ህዝቢ ኮፍ ኢልካ ጸሓይ ኣንዳተጾሎኻ ዝመጽእ ኣይኰነን። ምዕባሌ ወይ ለውጢ፡ ብዘረባ፡ ጸርፊ፡ ሕንፍሽፍሽ፡ ዕግርግር፡ ባእሲ፡ ጽልኢ፡ ቅንኢ፡ ሓሶት፡ ተኰል፡ ኩራን፡ ሕማቕ ትምኒትን ኣይመጽእን እዩ! ንብረት ሃገርን፡ ህዝብን እንዳ ሰበርካን፡ ኣባላሾኻን፡ ዝምጽእ መሰረታዊ ወይ ዓይነተኛ ለውጢ የልቦን! ኣይሕሰብን ከኣ! ብዕድል ሃገርን ህዝብን እንዳ ተጣላዕካን፡ ቁማር እንዳተጻወትካን፡ ለውጢ ኣይምጽእን እዩ። ለውጢ ወይ ምዕባሌ ብስራሕን፡ ትምህርትን፡ ምምርማርን፡ ምፍራይን፡ ስነ-ስርዓትን እዩ ዝመጽእ። ኮፍ ኢልካ ጸሓይ ክትበርቀልካ ጥራይ ምጽባይን፡ ኣብ መንኩብ ካልኦት ተወጢሕካ፡ ምህለላን፡ ህርፋንን ኣየዋጽእን እዩ። ዝዀነን፡ ዘይኰነን ነገር ኣልዒልካ፡ ኣዋቒዕካ፡ ብዘረባ፡ ጓል ዘረባ፡ ሓሶትን፡ ፕርፖጋንዳን ዝመጽእ ፍረ የልቦን። እዚ ኩሉ ክፍኣት ክውገድ ኣለዎ። ልብን ኣእምሮን ክነጽህ ይግባእ! ዓሰባን፡ ከዳሚ ጸላኢን ኴንካ ኣይሰልጠካን እዩ! ኣብ ዓዲ ጓና ኬድካ ምስጋድን፡ ኢድ ምንሳእን ክሳራ የምጽእ። ኣብ መወዳእታ፡ ኣብ ጉንዲ ክሊዓውን፡ ጨዓን ተጸጊዕካ ምብካይ ፋይዳ የብሉን። ላም ከይሓሎኻን፡ ሳዕሪ ከይብላዕካን፡ ጸባ ክትሰቲ ኣይከኣልን እዩ! ኣይትህረፍ! ከይዘራእካ፡ ኣይዕጸድን! ነቲ ዝዘራእካዮ ከምእትዓጽዶ ምፍላጥ እውን ብልህነት እዩ። እቲ ዝድለ ንቕድሚት ምስጓም፡ ኣርሒቕካ ምጥማት፡ ምስትውዓል፡ ምሕሳብ፡ ጸገማት ሃገርን፡ ህዝብን ምፍታሕ፡ ኣፍርዪ ምዃንን እዩ! ካብዚ ዝዓቢ ተልእኾን፡ ራእይን፡ ምርጫን የልቦን! መንነትካ፡ ካበይ ከምዝመጻእካን፡ ኣበይ ከዘሎኻን፡ ናበይ ከምእተኸይድን ምፍላጥ፡ ናይ ኣእምሮ ናጽነትን፡ ሓርነትን ይህበካ። ብስለት እውን እዩ!
ብሰንኪ ክፍእት ወያኔን፡ ተሓባበርቱን፡ ነቲ ብቤት ምኽሪ ጸጥታ ሕቡራት ሃገራት፡ ኣብ ልዕሊ ኤርትራ ተወሲኑ ዘሎ ዘይቅኑዕ እገዳ ንኽለዓልን፡ ኤርትራ ምስ ጐረባብታ ብሰላም ክትነብርን፡ ብጊዜ ፈስቲቫላትና፡ ብዛዕባ እዚ ክንዛረብን፡ ክንፈልጥን፡ ክንመሃርን፡ ክንጽሕፍን፡ ክንምክትን፡ እቲ እገዳ ክለዓልን ክንጽዕር ይግባእ። እዚ ምስዝኸውን፡ ኣብ ቀርኒ ኣፍሪቃ ሰላምን ቅሳነትን ክመጽእ፡ ንኹሉ ዘርብሕ ጉርብትና ክምስረትን ይኽእል። ዕብየት፡ ሰላም፡ ራህዋ ኤርትራን፡ ህዝባን ድማ ክረጋገጽ ይኽእል። ኣንጻር ሰላም ደው ኣንበል። እዚ ዕላማን፡ ዕማምን ፈስቲቫላትና ክኸውን ይግባእ!
ስለዚ፡ ”እንቋዕ ኤርትራዊ ኮንኩ” ብምባል፡ ኣሰር ዝሓለፉ ጀጋኑን፡ ዘለዉን፡ ብምስዓብ፡ ንፈስቲቫላትና ነማዕርጎን፡ ንዀልዓዮን፡ ንቕድሚት ነወንጭፎን። ትጽቢትና ምስ ስራሕናን፡ ናብራናን ይመዓራረ። ንቕድሚት እምበር ንድሕሪት ኣይንበል፡ ኣይንጠምት፡ ኣይንርአን። ከምቶም ሓወልቲ ዓንዲ ጮው ዝዀኑ ኣይንኹን! ህላዌና፡ ጽንዓትና፡ ክብረታትና፡ ባህልና፡ ጸጋታትናን፡ እምነትናን ንሓሉ! ኣብ ዓዘቕቲ ኣይንእቶ። ንጽናዕ! ወለቕ-ዘለቕ ኣይንበል!
ብተወሳኺ፡ ኣቦታት፡ ኣዴታት፡ መንእሰያት፡ ዓበይቲ፡ ነኣሽቱ፡ ሓፋሽ ወዱባት ህግደፍ፡ ደቂ ሃገር፡ ሃገራውያንን፡ ኣብ መስመርና ንጽናዕ! ዕጥቕና ኣይንፍታሕን፡ ኣይነዝልቕን! መፍቶ ጐሓላሉ፡ ጸላእቲ፡ ነጋዶ ጸሊም ዕዳጋ ኣይንኹን! ፍልልይና ነወግድን፡ ንጽብብን! ንብዙሕነትናን፡ ሓድነትናን ነኽብሮ፡ ነጽንዓዮን፡ ንሓልዎን! ንዝመጽእ ጸለመ፡ ክፍኣት፡ ጽልኢ፡ ቅርሕንቲ፡ ሓሶት፡ ፈኸራ፡ ሃለው-ለው፡ ቤላ-በለው ብምስትውዓል፡ ክእለት፡ ንቕሓት፡ ትዕግስቲ፡ ሓቅን ንግጠሞ። ዘድልን፡ ዝግባእን መልሲ ንሃብ! ካብ ንሕማቕ፡ ነቲ ጽቡቕ ንምረጽ! ካብ ንጸላም፡ ነቲ ብርሃን ንድለ! ነቲ ጽራይ ካብቲ ሓተላን፡ ግለትን ንፍለዮ። ነቲ ኣሎ ዝበሃል ሰበባ ንግለሃዮ! ነቲ ኽርዳድ ካብቲ ጽሩይ እኽሊ ንመምዮ። ነቲ ዘይጽሩይ፡ ብጽቡቕ መንፊትን ሚሔን ጌርና ንንፈዮን፡ ንሓሕዮን! ነቲ እሾኽን፡ ተኾርባን፡ ቈንጠፍ-ጠፈን ንደገ ነውጽኣዮ። ኣብ ጥቕሚ ክውዕል ኣይክእልን፡ ከምኡ እውን ረብሓ የብሉን! “ዘየተሓድር፡ ኣየማሲ እኳ ዝበሃል”!
ኣብ መወዳእታ፡ ነቶም ካብ መጀመርያ ጊዜ ኣትሒዞም ንፋስቲቫላት ሰሜን ኣመሪካ ዝወደቡ፡ ዝመርሑ፡ ዘዐወቱን፡ ዝደኸሙን ደቂ ሃገር፡ ምስጋናን ሞሳን ይግብኦም እዩ። የቐንየልና እውን ንብሎም። ነቶም ብድሕሪ ሕጂ ሓላፍነትን፡ ሕድርን ዝቕበሉ ድማ ጽንዑ፡ በርትዑ፡ ኣጆኹምን ንብሎም! ኤርትራ ንዓኻትኩም ሒዛ ንቕድሚት እያ እትውንጨፍ። ሕማም፡ መሃይምነት፡ ጥሜት ካብ ኤርትራ ክውገዱ ኣለዎም! እዚ ምስ ዝኸውን፡ መጻኢኣ ብሩህ እዩ!
ኤርትራ ብሰላምን ቅሳኔትን ትንበር!
ዘልኣለማዊ ዝኽሪ ንስዉኣትና!
ዓወት ንሓፋሽ!
Credit: Dehai